ശക്തമല്ല എന്നാൽ കൗതുകമാണ് ഈ വാര്‍ത്തകള്; "വാര്‍ത്തകള് ഇതുവരെ" റിവ്യു. - M Today Online\nശക്തമല്ല എന്നാൽ കൗതുകമാണ് ഈ വാര്‍ത്തകള്; “വാര്‍ത്തകള് ഇതുവരെ” റിവ്യു.\nBy MToday Desk\t On Nov 22, 2019\nവാര്‍ത്തകള് ഇതുവരെ റിവ്യൂ: മീര ജോൺ\nമലയാളികള്‍ക്കും മലയാള സിനിമയ്ക്കും കള്ളനും പൊലീസും എക്കാലത്തും സുപരിചിതമായ വിഷയമാണ്. പ്രേക്ഷകനെ ചിരിപ്പിച്ചും ചിന്തിപ്പിച്ചും നിരവധി കള്ളന് പൊലീസ് കഥകള് മലയാള സിനിമയില് സംഭവിച്ചിട്ടുണ്ട്. ഒന്നുകില് നായകനായി പൊലീസ് എത്തും അല്ലെങ്കില് കള്ളന്. എന്നാല് ഇതില് നിന്നെല്ലാം വേറിട്ട് നില്‍ക്കുന്നതാണ് ഈ കള്ളന് പൊലീസ് ചിത്രം “വാര്‍ത്തകള് ഇതുവരെ”. ഗൃഹാതുരത്വം നിറയുന്ന തൊണ്ണൂറുകളുടെ ആദ്യകാലത്ത് ഗ്രാമീണ പശ്ചാത്തലത്തില് ഒരുക്കിയിരിക്കുന്ന കോമഡി ത്രില്ലര് ചിത്രം കൂടിയാണിത്.\nഒരു കുഗ്രാമവും അവിടുത്തെ കുറച്ച് ജനങ്ങളും പൊലീസുകാരുമാണ് ചിത്രത്തിലെ കഥാപാത്രങ്ങള്. ഒരു നായകന്റെയോ നായികയുടേയോ മാത്രം ചിത്രമല്ലെങ്കിലും മലര്‍വാടി ആര്‍ട്ട്‌സ് ക്ലബ്ബിലൂടെ വെള്ളിത്തിരയിലെത്തിയ സിജു വില്‍സന് കേന്ദ്ര കഥാപാത്രമാകുന്ന ചിത്രം കൂടിയാണിത്. ഒരു കുഗ്രാമത്തിലെ പൊലീസ് സ്റ്റേഷനിലെ രണ്ട് പൊലീസുകരായ വിനയ ചന്ദ്രന്റെയും മാത്യൂസിന്റെയും കഥ കൂടിയാണ് ചിത്രം പറയുന്നത്. വിനയ് ചന്ദ്രനായി സിജുവും മാത്യൂസായി വിനയ് ഫോര്‍ട്ടുമാണ് വേഷമിടുന്നത്. പരസ്പരം സ്‌നേഹിച്ച് കൊണ്ട് പാര വെയ്ക്കുന്ന ഇരുവരുടെയും തമാശകളിലൂടെ സഞ്ചരിക്കുന്നതിനിടെ നാട്ടില് അപ്രതീക്ഷിതമായി ഒരു മോഷണം നടക്കുകയും തുടര്‍ന്നുള്ള പൊലീസ് അന്വേഷണവും അതില് നിന്നുണ്ടാകുന്ന സംഭവവികാസങ്ങളും നര്‍മ്മത്തിലൂടെ പറഞ്ഞു പോകുന്നതാണ് ചിത്രം.\nമോഷണം നടത്തിയത് ഗ്രാമവാസികളോ അതോ മറുനാട്ടുകാരോ അതോ അധോലോക മോഷ്ടാക്കളോ… അങ്ങനെ പലവിധ സംശയങ്ങള്‍ക്കെല്ലാം ഉത്തരം കണ്ടെത്താന് പൊലീസ് നടത്തുന്ന ശ്രമങ്ങളാണ് ചിത്രത്തെ മുന്നോട്ട് കൂട്ടിക്കൊണ്ട് പോവുന്നത്. ആദ്യാവസാനം വരെ പ്രേക്ഷകര്‍ക്ക് പൊട്ടിച്ചിരിയ്ക്കുള്ള വക നല്‍കുന്നതാണ് ചിത്രം. സ്ഥിരം കോമഡി നടന്മാരെ മാറ്റി പരീക്ഷിച്ചതും ഫലം കണ്ടു.\nമുതിര്‍ന്ന താരങ്ങളെയും ഇളമുറക്കാരെയും ഒരുപോലെ സമന്വയിപ്പിക്കുന്ന രംഗങ്ങളാണ് ചിത്രത്തിന്റെ സവിശേഷതകളിലൊന്ന്. ഹമീദ്, ഇട്ടന് പിള്ള, നാരായണ പിള്ള എന്നീ പൊലീസ് കഥാപാത്രങ്ങളായി സൈജു കുറുപ്പ്, നെടുമുടി വേണു, അലന്‍സിയര് എന്നിവര് മികച്ച നിലവാരം പുലര്‍ത്തിയപ്പോള് മറ്റു കഥാപാത്രങ്ങള്‍ക്ക് ജീവന് നല്‍കിയ മാമുക്കോയ, ഇന്ദ്രന്‍സ്, ബാലചന്ദ്രന്, വിജയ രാഘവന്, നന്ദു, സുധീര്, കോട്ടയം പ്രദീപ്, നസീര് സംക്രാന്തി, ശിവാജി ഗുരുവായൂര് എന്നിവരും മോശമല്ലാത്ത പ്രകടനം കാഴ്ച്ചവെച്ചു. പുതുമുഖ നായിക അഭിരാമി ഭാര്‍ഗവനും തന്റെ കഥാപാത്രം മികച്ചതാക്കാന് ശ്രമിക്കുന്നുണ്ട്. പത്ര വാര്‍ത്തകളിലൂടെയും റേഡിയോ വാര്‍ത്തകളിലൂടെയുമാണ് കഥാസന്ദര്‍ഭങ്ങള് ഒരുക്കിയിരിക്കുന്നത്. ലോസണ് എന്റര്‍ടെയ്ന്‍മെന്റ്, പി.എസ്.ജി എന്റര്‍ടെയ്ന്‍മെന്റ്‌സ് എന്നിവയുടെ ബാനറില് ബിജു തോമസ്, ജിബി പാറയ്ക്കല് എന്നിവര് ചേര്‍ന്നാണ് ചിത്രം നിര്‍മ്മിച്ചിരിക്കുന്നത്.\nനവാഗതനാണെങ്കിലും കൗതുകമുണര്‍ത്തുന്ന കഥാപാത്രങ്ങളിലൂടെയും കഥാസന്ദര്‍ഭങ്ങളിലൂടെയും രസകരമായും ചിത്രത്തെ അവതരിപ്പിക്കാന് സംവിധായകന് മനോജ് നായര്‍ക്കായി. എല്‍ദോ ഐസകിന്റെ മികച്ച ദൃശ്യങ്ങളും മെജോ ജോസഫിന്റെ സംഗീതവും ചിത്രത്തിന് മാറ്റുകൂട്ടി.\nഎന്നാല് തൊണ്ണൂറുകളിൽ നടക്കുന്ന സംഭവം 29 വര്‍ഷങ്ങള്‍ക്ക് ശേഷം അവതരിപ്പിക്കുമ്പോള് അത് പറഞ്ഞ് പ്രതിഫലിപ്പിക്കുന്നതില് എത്രത്തോളം വിജയം കണ്ടു എന്നത് പരിശോധിക്കേണ്ടിവരും. രസകരമായ പല സന്ദര്‍ഭങ്ങള് ഉണ്ടെങ്കിലും സാമാന്യബുദ്ധിയെ ചോദ്യം ചെയ്യുന്ന അനേകം രംഗങ്ങളും ചിത്രത്തിലുണ്ട്. തിരക്കഥയിലുള്ള പാളിച്ചകൾ കാരണം ചില രംഗങ്ങൾ കുത്തിത്തിരുക്കിയതായും പ്രേക്ഷകന് തോന്നിയേക്കാം. “വാർത്തകൾ ഇതുവരെ” ഒരു പരീക്ഷണ ചിത്രമല്ല , ഒരു സാധാരണ ചിത്രം മാത്രം . പ്രേക്ഷകന് ഒറ്റ തവണ കാഴ്ചക്കായി ഈ വാർത്തകൾ കാണാം.\nപൃഥ്വിരാജിന്റെ 105മത് ചിത്രം ; “ഡ്രെെവിംങ് ലെെസൻസ്” ക്രിസ്തുമസ് റിലീസ്.\nഎപ്പോഴാണ് കുട്ടി ഉണ്ടാവുക…? കിടിലന് മറുപടിയുമായി സാമന്ത


ഇതാണ് സ്‌കൈ ഡൈനിങ്..! ഇനി അതിഥികള്‍ക്ക് ആകാശത്ത് വിരുന്നൊരുക്കാം, ഭക്ഷണത്തോടൊപ്പം അല്‍പം സാഹസവും - BIGNEWSLIVE | Latest Malayalam News\nബംഗളൂരു: അതിഥികളെ സല്‍ക്കരിക്കുന്ന കാര്യത്തില് എന്നും വ്യത്യസ്തത കൊണ്ടുവരുന്നവരാണ് ഇന്ത്യക്കാര്. ഇതാ കുറച്ച് സാഹസികമായി വിരുന്നു സത്കാരം നടത്താം ഇനി. ഇതാണ് സ്‌കൈ ഡൈനിങ്. അകാശത്ത് പറന്ന് ഭക്ഷണം കഴിക്കാന് ഇതാ ഒരു അവസരം.\nബംഗളൂരുവിലെ ജംമ്പ് കിങ് ഇന്റര്‍നാഷണല് എന്ന് സ്‌പോര്‍ട്‌സ് കമ്പനിയാണ് ആകാശത്ത് അതിശയിപ്പിക്കുന്നൊരു വിരുന്നൊരുക്കുന്നത്. ഭക്ഷണം കഴിക്കുന്നതിനോടൊപ്പം തന്നെ 160 അടി ഉയരത്തിലിരുന്ന് ബംഗളൂരു നഗരത്തിന്റെ രാത്രിക്കാഴ്ചകളും കാണാം. ഒരു വശത്ത് നാഗവര തടാകവും മറുവശത്ത് മാന്യത ടെക്‌നോപാര്‍ക്കും കാണാവുന്നതാണ്.\nDIN4112 ജര്‍മന് ചട്ടങ്ങളനുസരിച്ചുള്ള ക്രെയിനുകളും സീറ്റുകളുമാണ് രൂപകല്‍പന ചെയ്തിരിക്കുന്നത്. ചെറിയ ടീ പാര്‍ട്ടികള് മുതല് ഡിന്നര് വരെ ഒരുക്കാവുന്നതാണ്. വൈകീട്ട് നാല് മണിയോടെയാണ് രുചിയുടെ സാഹസികയാത്ര ആരംഭിക്കുന്നത്.\nപാനീയങ്ങള്, ടിക്ക, നാച്ചോസ്, ഫിംഗര് ഫ്രൈസ് തുടങ്ങി ലഘുഭക്ഷണങ്ങളാണ് നല്‍കുന്നത്. ഇതിനെ മോക്ക്‌ടെയില് റൗണ്ട് എന്നാണ് പറയുന്നത്. ശേഷം ഡിന്നര് 8.30യോടെയാണ് ആരംഭിക്കുന്നത്. ചിക്കന്‍വെജ് വിഭവങ്ങളോടു കൂടിയ ഡിന്നര് രാത്രി 9.30 വരെ നീണ്ടുനില്‍ക്കും. ഇരുപത്തിരണ്ട് പേര്‍ക്ക് ഇരിക്കാവുന്ന സംവിധാനമാണ് സ്‌കൈ ഡൈനിങ്ങില് ഒരുക്കിയിരിക്കുന്നത്. പരമാവധി സുരക്ഷാ സംവിധാനങ്ങള് ഉറപ്പു വരുത്തിക്കൊണ്ടാണ് സ്‌കൈ ഡിന്നര് ഒരുക്കിയിരിക്കുന്നതെന്നാണ് ജമ്പ് കിങ് ഇന്റര്‍നാഷണല് ചീഫ് ഓപ്പറേറ്റിങ് ഓഫീസര് നിവേദിത ഗുപ്ത പറയുന്നത്.\nചീഫ്, വെയ്റ്റര്, എന്റര്‍ടെയ്‌നര് എന്നിവരടക്കം മൂന്ന് ജീവനക്കാരാണ് സ്‌കൈ ഡൈനിങ്ങില് ഉണ്ടാകുന്നത്. 13 വയസ്സിന് താഴെയുള്ള കുട്ടികളെ അനുവദിക്കുന്നതല്ല.150 കിലോ ഭാരം വരെയുള്ള ആളുകള്‍ക്ക് കയറാന് സാധിക്കുകയുള്ളൂ. ടീ പാര്‍ട്ടികള്‍ക്ക് 3999 രൂപയും ഡിന്നറുകള്‍ക്ക് 6999 രൂപയുമാണ് ഈടാക്കുന്നത്.\nസിബിഐ ഡയറക്ടര് അലോക് വര്‍മ്മയെ മാറ്റിയതിന് കാരണം 'റാഫേല് ഫോബിയ'; കേന്ദ്ര സര്‍ക്കാരിനെ വിമര്‍ശിച്ച് രാഹുല് ഗാന്ധി\nപത്തി വിടര്‍ത്തി മൂര്‍ഖന്; കടിയേറ്റിട്ടും അക്രമിയെ കടിച്ചു കുടഞ്ഞു, സ്വന്തം ജീവന് പണയപ്പെടുത്തി വീട്ടുകാരെ സുരക്ഷിതരാക്കി ജൂലി


മുസ്ലീം ലീഗിന്റെ രാഷ്ട്രീയവും സംഘടനാ സംവിധാനവും എന്താണെന്ന് മനസിലാക്കാന് കെമാല് പാഷയുടെ കോട്ടിന്റെ പിന്‍ബലം പോര’; മോഹങ്ങള് നടക്കാതെ പോയതിന് ഇങ്ങോട്ട് കുതിരകയറരുത്; കെമാല് പാഷയുടെ ആരോപണം തള്ളി മുസ്ലീം ലീഗ്\nകൊച്ചി: വര്‍ഗീയ പാര്‍ട്ടിയെന്ന മുന് ഹൈക്കോടതി ജഡ്ജി ബി കെമാല് പാഷയുടെ ആരോപണം തള്ളി മുസ്ലീം ലീഗ്. ഇത്തരം അടിസ്ഥാന രഹിതമായ ആരോപണങ്ങള് ഉന്നയിക്കുന്നതിനെ കിട്ടാത്ത മുന്തിരി പുളിക്കും എന്ന പ്രസ്താവനയായി മാത്രമെ കേരളീയ സമൂഹം കാണുന്നുള്ളൂവെന്ന് ലീഗ് സംയുക്ത പ്രവ്‌സ്താവനയില് പറയുന്നു.\nമുസ്ലീം ലീഗിന്റെ രാഷ്ട്രീയവും സംഘടനാ സംവിധാനവും എന്താമെന്ന് മനസിലാക്കാന് അദ്ദേഹത്തിന്റെ കോട്ടിന്റെ പിന്‍ബലം മാത്രം പോരെന്നും എറണാകുളം ജില്ലയില് മുസ്ലീം ലീഗിന്റെ സീറ്റിംഗ് സീറ്റായ കളമശ്ശേരിയില് യുഡിഎഫില് ആര് മത്സരിക്കും എന്ന് തീരുമാനിക്കാനുള്ള അധികാരം ലീഗിന് മാത്രമാണെന്നും പ്രസ്താവനയില് പറയുന്നു.\nസ്ഥാനാര്‍ത്ഥി നിര്‍ണയം തനിക്ക് അനുകൂലമായില്ലെന്നതിന്റെ പേരില് ലീഗിനെ വര്‍ഗീയ കക്ഷിയായി ചിത്രീകരിക്കാന് ശ്രമിക്കുകയാണ്. മലയാളിയുടെ മതേതര മനസ്സിനെ വേദനിപ്പിക്കുന്ന രാഷ്ട്രീയ ഇടപെടലുകള് മുസ്ലീം ലീഗിന്റെ ഭാഗത്ത് നിന്നും ഉണ്ടായെന്ന് കെമാല് പാഷക്ക് വസ്തുതകള് നിരത്തി ആരോപിക്കാന് കഴിയുമോയെന്നും അവര് ചോദിക്കുന്നു.\nഏഴരപതിറ്റാണ്ടിന്റെ മുസ്ലീം ലീഗ് രാഷ്ട്രീയത്തെ ഇഴകീറി പരിശോധിച്ച് വര്‍ഗീയ സര്‍ട്ടിഫിക്കറ്റ് നല്‍കാന് മാത്രം കെമാല്‍പാഷമാര് വളര്‍ന്നിട്ടില്ല. കെമാല്‍പാഷയുടെ ചില മോഹങ്ങള് നടക്കാതെ പോയതിന് മുസ്ലീം ലീഗിന്റെ മേല് കുതിര കയറരുതെന്നും പ്രസ്താവനയില് പറയുന്നു.\n‘എംഎല്‍എ ആയാല് എനിക്ക് ശമ്പളം വേണ്ട’; യുഡിഎഫ് ക്ഷണിച്ചാല് നിയമസഭ തിരഞ്ഞെടുപ്പിൽ സ്ഥാനാര്‍ത്ഥിയാകും;...\nഏത് യാചകനും പാലം ഉദ്‌ഘാടനം ചെയ്യാമെന്ന് പറഞ്ഞത് തെറ്റ്; ഏത് യാചകനും കോടതിയിലിരുന്ന്...\nമുഖ്യമന്ത്രി കാലെടുത്തു വച്ചാലേ ഉദ്ഘാടനം ആകുകയുള്ളൂ എന്നുണ്ടോ? ഒരു ഭിക്ഷക്കാരൻ കയറിയാലും ഉദ്ഘാടനമാകും,...\nമുഖ്യമന്ത്രിക്ക് ചിലപ്പോള് നരേന്ദ്ര മോദിയെയും ഭരണകൂടത്തേയും ഭയം കാണും, തനിക്ക് അത്തരം ഭയമില്ല...


ഛണ്ഡീഗഡ്-കൊച്ചുവേളി സമ്പര്‍ക്രാന്തിയില് തീപിടുത്തം\nട്രെയിനിന്‍റെ പവര് കാറിലാണ് തീപിടിച്ചത്. പിന്നീട് പ്ലാറ്റ്ഫോമിലേക്കും തീ പടര്‍ന്നു.\n06 Sep, 2019 at 02:28 PM\nഛണ്ഡീഗഡ് - കൊച്ചുവേളി സമ്പര്‍ക്രാന്തി എക്സ്പ്രസിന് തീപിടിച്ചു. ന്യൂഡല്‍ഹി സ്റ്റേഷനില് വച്ച് ട്രെയിനിന്‍റെ പവര് കാറിലാണ് തീപിടിത്തം ഉണ്ടായത്. പന്ത്രണ്ട് യൂണിറ്റ് അഗ്നിശമന സംഘം എത്തിയാണ് തീ അണച്ചത്. മലയാളികള് അടക്കം ഉള്ള യാത്രക്കാരെ ട്രെയിനില് നിന്ന് ഒഴുപ്പിച്ചു. ആര്‍ക്കും പരിക്കേറ്റിട്ടില്ലെന്ന് അധികൃതര് അറിയിച്ചു.\nഉച്ചക്ക് രണ്ട് മണിയോടെ ന്യൂഡല്‍ഹി റെയില്‍വേ സ്റ്റേഷനില് സമ്പര്‍ക്രാന്തി എത്തിയപ്പോഴായിരുന്നു തിപിടുത്തം. ട്രെയിനിന്‍റെ പവര് കാറിലാണ് തീപിടിച്ചത്. പിന്നീട് പ്ലാറ്റ്ഫോമിലേക്കും തീ പടര്‍ന്നു. എട്ടാം നമ്പര് പ്ലാറ്റ്ഫോമിലായിരുന്നു ട്രെയിന് ആ സമയമുണ്ടായിരുന്നത്.\nകത്തിയ ബോഗി ട്രെയിനില് നിന്ന് വിച്ഛേദിച്ച ശേഷമാണ് ട്രെയിന് യാത്ര പുനരാരംഭിച്ചത്. തീയണക്കാന് പന്ത്രണ്ട് അഗ്നിശമനസംഘത്തെ നിയോഗിച്ചു. എങ്ങനെയാണ് തീപിടിത്തം ഉണ്ടായതെന്ന് കണ്ടെത്താന് അന്വേഷണം അരംഭിച്ചതായി റെയില്‍വേ പോലീസ് ഡെപ്യൂട്ടി കമ്മീഷണര് ദിനേശ് ഗുപത പറഞ്ഞു.


കൊറോണ വൈറസ്: സംസ്ഥാന ദുരന്തമായി പ്രഖ്യാപിച്ചു\nHomeകേരളംകൊറോണ വൈറസ്: സംസ്ഥാന ദുരന്തമായി പ്രഖ്യാപിച്ചു\nതിരുവനന്തപുരം: മുഖ്യമന്ത്രിയുടെ നിര്‍ദേശത്തെ തുടര്‍ന്ന് നോവല് കൊറോണ രോഗബാധ വ്യാപനത്തെ സംസ്ഥാന ദുരന്തമായി പ്രഖ്യാപിക്കാന് തീരുമാനിച്ചതായി ആരോഗ്യ വകുപ്പ് മന്ത്രി കെ കെ ശൈലജ ടീച്ചര്.[www.malabarflash.com]\nചീഫ് സെക്രട്ടറിയുടെ നേതൃത്വത്തില് കൂടിയ സ്‌റ്റേറ്റ് ഡിസാസ്റ്റര് മാനേജ്‌മെന്റ് അതോറിറ്റി അപക്‌സ് കമ്മിറ്റി യോഗത്തിന്റെ അടിസ്ഥാനത്തിലാണ് ഈ തീരുമാനമെടുത്തത്.\nകൂടാതെ കൊറോണ വൈറസ് ബാധയെ ഫലപ്രദമായി നിയന്ത്രിക്കാനുള്ള നടപടികള് സ്വീകരിക്കാനും തീരുമാനിച്ചിട്ടുണ്ടെന്നും മന്ത്രി വ്യക്തമാക്കി. ആരോഗ്യ വകുപ്പ് ഡയറക്ടറേറ്റില് റാപ്പിഡ് റെസ്‌പോണ്‍സ് ടീം (ആര്‍ആര്‍ടി) യോഗത്തിന് ശേഷം സംസാരിക്കുകയായിരുന്നു മന്ത്രി.\nരോഗബാധിത പ്രദേശങ്ങളില് നിന്നും സംസ്ഥാനത്തെ വിവിധ ജില്ലകളിലായി 2239 പേര് എത്തിച്ചേര്‍ന്നിട്ടുണ്ട്. ഇവരില് 2155 പേര് വീടുകളിലും 84 പേര് ആശുപത്രികളിലും നിരീക്ഷണത്തിലാണ്. സംശയാസ്പദമായവരുടെ 140 സാമ്പിളുകള് പരിശോധനയ്ക്ക് അയച്ചിട്ടുണ്ട്. ഇതില് 46 സാമ്പിളുകളുടെ പരിശോധനാ ഫലം നെഗറ്റീവ് ആണ്.\nവുഹാനില് നിന്നും തിരിച്ചെത്തിയ കാസർകോട് ജില്ലയിലെ ഒരു വിദ്യാര്‍ത്ഥിക്ക് കൂടി നോവല് കൊറോണാ വൈറസ് ബാധയുള്ളതായി സ്ഥിരീകരിച്ചിട്ടുണ്ട്. വിദ്യാര്‍ത്ഥിയുടെ ആരോഗ്യനില തൃപ്തികരമാണ്. മൂന്ന് കൊറോണ വൈറസ് കേസുകളാണ് പോസിറ്റീവായിട്ടുള്ളത്.\nനിലവില് ആശുപത്രിയില് പ്രവേശിപ്പിക്കപ്പെട്ട ആരുടേയും ആരോഗ്യ നിലയില് ആശങ്കയ്ക്ക് വകയില്ല. അവരെല്ലാം നല്ല നിരീക്ഷണത്തിലാണ്. ഇവര്‍ക്കെല്ലാം മികച്ച ചികിത്സ ഉറപ്പ് വരുത്തുന്നതാണ്. മൂന്നാമത്തെ കേസ് കൂടി പോസിറ്റീവായതോടെ കരുതിയിരിക്കണം.\nകൊറോണ ബാധിത പ്രദേശങ്ങളില് നിന്ന് വന്നവര് ആരോഗ്യ വകുപ്പുമായി ബന്ധപ്പെടേണ്ടതാണ്. എന്നാല് അപൂര്‍വം ചിലര് ഒളിച്ച് നടക്കുകയാണ്. ഇത് അത്യന്തം ആപത്താണ്. തീരെ അനുസരിക്കാതെ വരുമ്പോള് ഇത് കുറ്റകരമായി കണക്കാക്കേണ്ടതായി വരും.\nഒരു മാസത്തെ വീട്ട് നിരീക്ഷണമാണ് പറയുന്നത്. സ്വന്തം ജീവനും നാടിന്റെ ജീവനും വിലപ്പെട്ടതാണ്. വുഹാനില് ഏറ്റവും കൂടുതല് വിദ്യാര്‍ത്ഥികള് പഠനത്തിന് പോയത് കേരളത്തില് നിന്നാണ്. അതിനാലാണ് കേരളം ഇത്ര ജാഗ്രത പുലര്‍ത്തുന്നത്. ഇത് മറ്റുള്ളവരിലേക്ക് പകര്‍ന്നാല് ഇത്രയും ജനസാന്ദ്രമായ സ്ഥലത്ത് വലിയ ആപത്താണ്.\nകൊറോണ വൈറസ് പ്രതിരോധം സംബന്ധിച്ച് കൂടുതല് ശ്രദ്ധിക്കാന് തീരുമാനിച്ചിട്ടുണ്ട്. കണക്കുകള് ശേഖരിക്കുക പ്രയാസമായിരുന്നു. അതിനാല് വിപുലമായ പരിശ്രമത്തിലൂടെയാണ് പ്രതിരോധ പ്രവര്‍ത്തനങ്ങള് ശക്തമാക്കിയത്. തൃശൂര്, ആലപ്പുഴ, കാസറകോട് എന്നിവിടങ്ങളില് ശക്തമായ പ്രവര്‍ത്തനങ്ങളാണ് നടന്നു വരുന്നത്. ബാക്കി 11 ജില്ലകളിലും പ്രതിരോധ പ്രവര്‍ത്തനങ്ങള് കൂടുതല് ശക്തമാക്കുന്നതാണ്.\nവ്യാജ പ്രചരണത്തിനെതിരെ കര്‍ശന നടപടിയെടുക്കുന്നതാണ്. രോഗബാധിത പ്രദേശങ്ങളില് നിന്നും മടങ്ങിയെത്തിയവര് രോഗലക്ഷണങ്ങള് പ്രകടമല്ലെങ്കിലും ഇന്ത്യയിലെത്തി 28 ദിവസങ്ങള് കഴിയുന്നതുവരെ വീടുകളില്‍ത്തന്നെ തുടരേണ്ടതും പൊതു ഇടങ്ങള് സന്ദര്‍ശിക്കുന്നത് ഒഴിവാക്കേണ്ടതുമാണ്. പൊതു ജനങ്ങള്‍ക്ക് സംശയ നിവാരണത്തിനായി സംസ്ഥാന തലത്തിലും ജില്ലാ ആസ്ഥാനങ്ങളിലും 24 മണിക്കുര് പ്രവര്‍ത്തിക്കുന്ന കോള് സെന്ററുകള് സജ്ജമാണ്.\nഇവരുടെ മാനസികാരോഗ്യം ആരോഗ്യ വകുപ്പിന്റെ കൗണ്‍സിലര്‍മാര് വഴി ഉറപ്പ് വരുത്തുന്നതാണ്. സംസ്ഥാന ആരോഗ്യവകുപ്പ് ആസ്ഥാനത്തിലും, എല്ലാ ജില്ലാ ആസ്ഥാനങ്ങളിലും കൊറോണ കണ്‍ട്രോള് റൂം സജ്ജീകരിച്ചിട്ടുണ്ട്. എല്ലാ ജില്ലകളിലും കൊറോണ വൈറസ് രോഗബാധ സംശയിക്കുന്നവരുടെ തുടര് ചികില്‍സയ്ക്കായി സജ്ജമാക്കിയിട്ടുളള ആശുപത്രികളുടെ വിവരം പ്രസിദ്ധീകരിച്ചിട്ടുണ്ട്.\nആലപ്പുഴ എന്.ഐ.വി. യുണിറ്റില് സാമ്പിളുകള് പരിശോധിക്കാനുള്ള സംവിധാനം ഏര്‍പ്പെടുത്തിയിട്ടുണ്ട്. ഇനിയുള്ള ദിവസങ്ങള് എല്ലാവരും ശ്രദ്ധയോടെയിരിക്കണം. കൊറോണ വൈറസ് ബാധിച്ച് ആരും മരിച്ച് പോകാതിരിക്കാനുള്ള വലിയ പ്രവര്‍ത്തനമാണ് ആരോഗ്യ വകുപ്പ് നടത്തുന്നത്. കേരളം ഈ പ്രതിരോധത്തിലൂടെ മറ്റ് സംസ്ഥാനങ്ങള്‍ക്ക് വലിയ മാതൃകയാകുമെന്നും മന്ത്രി വ്യക്തമാക്കി.\nആരോഗ്യ വകുപ്പ് പ്രിന്‍സിപ്പല് സെക്രട്ടറി ഡോ. രാജന് എന്. ഖോബ്രഗഡെ, കെഎംഎസ്‌സിഎല് എം ഡി ഡോ. നവജ്യോത് ഖോസ, ആരോഗ്യ വകുപ്പ് ഡയറക്ടര് ഇന് ചാര്‍ജ് ഡോ. രാജു, ആരോഗ്യ വകുപ്പ് അഡീഷണല് ഡയറക്ടര് ഡോ. വി മീനാക്ഷി, മെഡിക്കല് കോളജ് കമ്മ്യൂണിറ്റി വിഭാഗം മേധാവി ഡോ. പി എസ് ഇന്ദു എന്നിവര് വാര്‍ത്താസമ്മേളനത്തില് പങ്കെടുത്തു.\ncoronavirus health Kerala kk-shylaja News കേരളം


MIDDAY BREAK | ഖത്തർ ചുട്ടുപൊള്ളുന്നു; തൊഴിലാളികൾക്കുള്ള ഉച്ചവിശ്രമ നിയമം ഇന്ന് മുതൽ നിലവിൽ വരും; നിയമം പാലിക്കാത്ത കമ്പനികൾക്കെതിരെ നടപടി - MarunadanMalayalee.com\nഖത്തർ ചുട്ടുപൊള്ളുന്നു; തൊഴിലാളികൾക്കുള്ള ഉച്ചവിശ്രമ നിയമം ഇന്ന് മുതൽ നിലവിൽ വരും; നിയമം പാലിക്കാത്ത കമ്പനികൾക്കെതിരെ നടപടി\nJune 15, 201901:35 PM IST Permalink\nഖത്തറിൽ വേനൽച്ചൂട് കാരണം തൊഴിലാളികൾക്ക് അനുവദിച്ച ഉച്ചവിശ്രമ നിയമം ഇന്ന് മുതൽ നിലവിൽ വരും. വേനൽച്ചൂട് കടുക്കുന്ന സാഹചര്യത്തിലാണ് ഖത്തറിൽ തൊഴിലാളികൾക്കായി ഉച്ചവിശ്രമ നിയമം നടപ്പിലാക്കുന്നത്. ജൂൺ 15 മുതൽ ഓഗസ്റ്റ് 31 വരെയാണ് നിയമത്തിന് പ്രാബല്യമുള്ളത്. ഇക്കാലയളവിൽ ഉച്ചയ്ക്ക് മുമ്പ് 11.30 വരെയും ഉച്ച തിരിഞ്ഞ് മൂന്ന് മണിക്ക് ശേഷവുമാണ് പുറം ജോലി സമയം.\nനിയമം പാലിക്കാത്ത കമ്പനികൾക്കും സ്ഥാപനങ്ങൾക്കുമെതിരെ കർശന നടപടികൾ സ്വീകരിക്കുമെന്ന് തൊഴിൽ മന്ത്രാലയം മുന്നറിയിപ്പ് നൽകി.പതിനൊന്നേ മുപ്പത് മുതൽ മൂന്ന് മണി വരെയുള്ള മൂന്നര മണിക്കൂർ നിർബന്ധിത വിശ്രമവേളയാണ്. ഖത്തറിൽ ചൂട് ക്രമാതീതമായി ഉയർന്ന സാഹചര്യത്തിൽ നിർമ്മാണ തൊഴിലാളികൾക്കും മറ്റ് പുറം ജോലികളിലേർപ്പെടുന്നവർക്കും നിയമം ആശ്വാസകരമാണ്.\nനിയമം പാലിക്കാത്ത കമ്പനികൾക്കെതിരെ കർശന നടപടി സ്വീകരിക്കുമെന്ന് തൊഴിൽ മന്ത്രാലയം മുന്നറിയിപ്പ് നൽകി. നിയമം പ്രാബല്യത്തിൽ വരുന്നതോടെ ഇന്ന് മുതൽ തൊഴിൽ മന്ത്രാലയത്തിന്റെ നേതൃത്വത്തിൽ തൊഴിലിടങ്ങളിൽ കർശന പരിശോധനയുണ്ടാകും.\nനിയമം ലംഘിക്കുന്ന കമ്പനികൾക്ക് ആദ്യ ഘട്ടത്തിൽ പിഴ ശിക്ഷ ലഭിക്കും. ലംഘനം ആവർത്തിച്ചാൽ കമ്പനി അടച്ചുപൂട്ടുന്നത് ഉൾപ്പെടെയുള്ള കർശന നിയമനടപടികൾ സ്വീകരിക്കും.\nഖത്തറിൽ ഉച്ചവിശ്രമ നിയമം ലംഘിച്ച സ്ഥാപനങ്ങൾക്കെതിരെ നടപടി


എന്തുകൊണ്ട് മലയാളികളുടെ ട്രാവൽ ഡയറിയിൽ നിന്ന് ഡൽഹി ഒഴിവാക്കപ്പെടുന്നു ? – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome/News/എന്തുകൊണ്ട് മലയാളികളുടെ ട്രാവൽ ഡയറിയിൽ നിന്ന് ഡൽഹി ഒഴിവാക്കപ്പെടുന്നു ?\nDecember 27, 2017\tLeaveacomment 2,955 Views\nഒരു കാലത്തു മലയാളി വിനോദ സഞ്ചാരികളുടെ ഇഷ്ട സ്ഥാനമായിരുന്ന ഡൽഹി ഇന്ന് പക്ഷെ അങ്ങനെയല്ല. ഭൂരിഭാഗം ആളുകളും ട്രാവൽ ഗൈഡിൽ നിന്ന് ഡൽഹി ഒഴിവാക്കുന്നു . 42.7 ചതുരശ്ര കിലോമീറ്റർ വിസ്‌തൃതിയിൽ സ്ഥിതി ചെയ്യുന്ന നമ്മുടെ രാജ്യ തലസ്ഥാനം എന്തുകൊണ്ട് ഇങ്ങനെയൊരു ഭീഷണി നേരിടുന്നു..? ലോകത്തിലെ തന്നെ ആദ്യ വാസസ്ഥലങ്ങളിൽ ഒന്നായ ഡൽഹി വിനോദ സഞ്ചാര മേഖലയിൽ താഴോട്ട് പോകാനുള്ള കാരണങ്ങൾ പലതാണ്.\nഎന്തിലും ഏതിലും വൃത്തി നോക്കുന്ന മലയാളിക്കു ഡൽഹിയിലെ വൃത്തിഹീനമായ അന്തരീക്ഷം അരോചകമാകുന്നു. ഒരുപോലെ മലിനമായ വെള്ളവും വായുവും യാത്രക്കാരുടെ മനസ്സ് മടുപ്പിക്കുന്നു. ലോകത്തിലെ ഏറ്റവും മലിനമായ തലസ്ഥാന നഗരിയായി ഡൽഹി മാറിക്കഴിഞ്ഞു. മാലിന്യ കൂമ്പാരങ്ങൾ ഇപ്പോൾ ഇന്ത്യയുടെ ഒരു മുഖമുദ്രയായി മാറിക്കഴിഞ്ഞല്ലോ.\nപല യാത്രക്കാരും ചൂണ്ടിക്കാട്ടുന്ന പ്രധാന പ്രശ്നം കാലാവസ്ഥ തന്നെയാണ്. വേനലിൽ ഉയർന്ന താപനിലയും, തണുപ്പുകാലത്തു അതിശൈത്യവും യാത്രക്കാരെ വലയ്ക്കുന്നു.പ്രായമേറിയവർക്കാണ് ഈ കാലാവസ്ഥ കൂടുതൽ പ്രശ്നമാകുന്നത് . പെട്ടെന്ന് അസുഖങ്ങൾ പകരുന്നതിനും ഇത് കാരണമാകുന്നു.\nകന്നുകാലികൾ യഥേഷ്ടം വിഹരിക്കുന്ന ഒരു നാടായി ഡൽഹി മാറിക്കഴിഞ്ഞു. കന്നുകാലികളുടെ സ്വൈര്യ വിഹാരം മാർഗ്ഗതടസം സൃഷ്ടിക്കുന്നു എന്നാണ് ഒരു കൂട്ടം യാത്രക്കാരുടെ പരാതി. ഇടുങ്ങിയ റോഡുകളും ജനത്തിരക്കും ഡൽഹിയുടെ ശോഭ കെടുത്തുന്നുണ്ട്. അതിനാൽ തന്നെ ഡൽഹിയിലുടെയുള്ള ഡ്രൈവിംഗ് ഏറെ പ്രയാസമേറിയതാണ്.\nപല യാത്രികരുടെയും ഡൽഹി പ്ലാനുകൾ തകർക്കുന്നത് പുകമഞ്ഞാണ്. കനത്ത പുകമഞ്ഞ് കാഴ്ച മറക്കുന്നു. കഴിഞ്ഞ വർഷം പുകമഞ്ഞ് കാരണം ഡൽഹിയിലേക്കുള്ള 60 വിമാനങ്ങളും 50 ട്രെയിനുകളും വൈകിയാണ് സർവീസ് നടത്തിയത്. ഇടയ്ക്കിടെ ഉണ്ടാകുന്ന ഭൂമികുലുക്കം യാത്രികരിൽ ചെറുതല്ലാത്ത ഭീതി വളർത്തിയിട്ടുണ്ട്. കഴിഞ്ഞ ആറു വർഷങ്ങളിലായി ഭൂമികുലുക്കത്തിന്റെ എണ്ണത്തിൽ വർദ്ധനവ് ഉണ്ടായിട്ടുണ്ട് എന്നാണ് കണക്കുകൾ സൂചിപ്പിക്കുന്നത്.\nഎയർ ഏഷ്യയുടെ വരവോടെ തെക്കുകിഴക്കൻ ഏഷ്യൻ രാജ്യങ്ങളായ മലേഷ്യ,തായ്‌ലൻഡ് തുടങ്ങിയവയിലേക്കുള്ള യാത്രച്ചിലവ് കുറഞ്ഞതും യാത്രക്കാരെ ഡെൽഹിയിൽ നിന്നും അകറ്റുന്നു. ഡൽഹി യാത്രയുടെ അതെ ചിലവിൽ വിദേശ ടൂർ പാക്കേജുകൾ മുന്നിൽ ഉള്ളപ്പോൾ കൂടുതൽ ആളുകളും വിദേശ യാത്ര തന്നെയാണ് തിരഞ്ഞെടുക്കുന്നത്. വിദേശരാജ്യങ്ങൾ ‘മാസ്സ് ടൂറിസം’ പദ്ധതി പിന്തുടരുന്നതും യാത്ര ചിലവ് കുറയാൻ കാരണമാണ്.\nഡൽഹി യാത്രയുടെ പ്രധാന പ്രശ്നം വൻതുക ചിലവാകുന്നു എന്നതാണ്. യാത്ര ചിലവ് മാത്രമല്ല, നിലവാരം കുറഞ്ഞ ഹോട്ടലുകൾ പോലും താമസസൗകര്യത്തിനു വൻതുക ഈടാക്കുന്നതും യാത്രക്കാരെ അലട്ടുന്നു. ആളുകളുടെ മോശം പെരുമാറ്റരീതിയും ട്രാവൽ ഗൈഡുകളുടെ കബളിപ്പിക്കലും മറ്റെവിടെയും പോലെ ഇവിടെയും പലരും നേരിട്ട പ്രശ്നങ്ങളാണ്.\nറെഡ് ഫോർട്ടും ഖുത്ബ് മിനാറുമൊക്കെ യാത്രക്കാരെ ആകർഷിക്കുമ്പോൾ മലിനീകരണവും കാലാവസ്ഥയും അവരെ പിന്തിരിപ്പിക്കുന്നു.യാത്ര ചിലവേറുന്നതും പലരെയും അലട്ടുന്നുണ്ട്. അടുത്തിടെ പുറത്തു വന്ന വാർത്തകൾ സുരക്ഷയുടെ കാര്യത്തിൽ ആശങ്ക ഉയർത്തുന്നു എന്നതും യാത്രക്കാരെ ഡൽഹിയിൽ നിന്നും അകറ്റി നിർത്തുന്നു.\nSource – https://southlive.in/travelsouth/destination/why-delhi-is-not-in-the-travel-guide/


സന്തോഷ് ട്രോഫി ഫുട്‌ബോള്: മിസോറാമിനെ സഡന്‍ഡെത്തില് വീഴ്ത്തി ബംഗാള് ഫൈനലില് | Reporter Live\nസന്തോഷ് ട്രോഫി ഫുട്‌ബോള്: മിസോറാമിനെ സഡന്‍ഡെത്തില് വീഴ്ത്തി ബംഗാള് ഫൈനലില്\nBy Web Desk\tMarch 23, 2017 6:05 pm A+ A-\nപശ്ചിമ ബംഗാള് അറുപത്തിയൊന്നാമത് സന്തോഷ് ട്രോഫി ഫുട്‌ബോള് ടൂര്‍ണമെന്റിന്റെ ഫൈനലില് കടന്നു. ആദ്യ സെമിയില് മിസോറാമിനെ സഡന്‍ഡെത്തില് (6-5) തോല്‍പ്പിച്ചാണ് ബംഗാള് കലാശപ്പോരിന് അര്‍ഹത നേടിയിരിക്കുന്നത്. കേരളവും ഗോവയും തമ്മില് നടക്കുന്ന രണ്ടാം സെമിയിലെ വിജയിയെ ആണ് ബംഗാള് ഫൈനലില് നേരിടുക.\nനിശ്ചിത സമയത്തും അധിക സമയത്തും ഇരു ടീമുകള്‍ക്കും ഗോളൊന്നും നേടാനായില്ല. തുടര്‍ന്ന് മത്സരം പെനാല്‍ട്ടി ഷൂട്ടൗട്ടിലേക്ക് നീങ്ങുകയായിരുന്നു. ഷൂട്ടൗട്ടില് ഇരുടീമുകളും അഞ്ച് ഷോട്ടുകളും വലയില് എത്തിച്ചു. ഇതോടെയാണ് വിജയികളെ നിശ്ചയിക്കാന് സഡന്‍ഡെത്ത് വേണ്ടി വന്നത്. എന്നാല് മിസോറാമിന്റെ ആദ്യ ഷോട്ട് തടുത്തിട്ട് ബംഗാളിന്റെ ഗോള്‍കീപ്പര് വിജയവാതില് തുറന്നിട്ടു. തുടര്‍ന്ന് ബംഗാളിന്റെ കിക്കെടുത്ത ബസന്ത സിംഗ് പന്ത് വലയിലെത്തിച്ച് വിജയം ഉറപ്പിക്കുകയായിരുന്നു.\nസന്തോഷ് ട്രോഫിയില് ഏറ്റവും കൂടുതല് തവണ കിരീടം നേടിയിട്ടുള്ള ടീമാണ് ബംഗാള്. 31 തവണയാണ് ബംഗാള് സന്തോഷ് ട്രോഫിയില് മുത്തമിട്ടിരിക്കുന്നത്. ഒരിക്കല്‍ക്കൂടി കിരീടം സ്വന്തമാക്കാനുള്ള സുവര്‍ണാവസരമാണ് ബംഗാളിന് കൈവന്നിരിക്കുന്നത്.\nMar 23, 2017 6:05 pm


Firoz Ends Controversy With His New Video ഫിറോസ് ചുട്ടിപ്പാറ Peacock\nഫിറോസ് ചുട്ടിപ്പാറയുടെ ട്വിസ്റ്റ്, 'മയിലിനെ ആരെങ്കിലും കറിവെക്കുമോ' എന്ന് ചോദ്യം\nമലയാളത്തിലെ പ്രശസ്ത ഫുഡ് വ്ലോഗറായ ഫിറോസ് ചുട്ടിപ്പാറ മയിലിനെ വാങ്ങി കറി വെക്കാന് ദുബായിലേക്ക് പോവുകയാണെന്ന് യൂട്യൂബിലൂടെ പ്രഖ്യാപിച്ചിരുന്നു. ദേശീയ പക്ഷിയായ മയിലിനെ കറിവെച്ചാല് ഫിറോസിനെ നാട്ടില് കാല് കുത്താന് അനുവദിക്കില്ലെന്ന ആഹ്വാനവുമായി സംഘപരിവാര് പ്രൊഫൈലുകള് രംഗത്ത് വന്നു.\nഹേറ്റേഴ്സ് തീരെയില്ലാത്ത കേരളത്തില് ഏറ്റവുമധികം ആരാധകരുള്ള ഫുഡ് വ്ലോഗര് ഫിറോസിന്റെ മയില് വീഡിയോക്ക് പിന്നാലെ സൈബര് ആക്രമണവും മുസ്ലിം വിരുദ്ധത നിറച്ച വ്യക്തിയധിക്ഷേപവും തുടര്‍ന്നു. വിവാദവും രാഷ്ട്രീയ മുതലെടുപ്പും ലക്ഷ്യമിട്ടവര്‍ക്ക് മറുപടിയായിരുന്നു പുതിയ വീഡിയോ.\nമയിലിനെ ആരെങ്കിലും കറിവെക്കുമോ എന്നാണ് വീഡിയോയില് ഫിറോസ് ചോദിക്കുന്നത്. ഇതിന്റെ ഭംഗി കണ്ട് ആര്‍ക്കെങ്കിലും അങ്ങനെ ചെയ്യാന് തോന്നുമോ, മയില് നമ്മുടെ ദേശീയ പക്ഷിയാണ്. ഒരിക്കലും അങ്ങനെ ചെയ്യില്ലെന്നും വീഡിയോയില് ഫിറോസ് പറയുന്നുണ്ട്. പകരം കോഴിക്കറി വെക്കുന്നതും വീഡിയോയില് ഉള്‍പ്പെടുത്തിയിട്ടുണ്ട്.\n'രസകരമായ ഒരു കണ്ടന്റ് ചെയ്തു എന്ന് മാത്രം. മനുഷ്യര് ആരെങ്കിലും മയിലിനെ കറി വെക്കുമോ, അത്തരക്കാരല്ല ഞങ്ങള്. ഏത് രാജ്യത്ത് പോയാലും ആരും അങ്ങനെയൊന്നും ചെയ്യാന് പാടില്ല', ഫിറോസ് പറയുന്നു. 20,000 രൂപ നല്‍കി വാങ്ങിയ മയിലിനെ ദുബായിലെ ഒരു പാലസിന് കൈമാറുന്നതും വീഡിയോയില് ഉണ്ട്.


ഉന്തുവണ്ടി ഉണ്ടോ സങ്കികളെ ഒരു പീരങ്കിവണ്ടി ഉണ്ടാക്കാൻ – Veekshanam\nഅലി അക്ബർ സംവിധാനം നിർവഹിക്കുന്ന 1921 പുഴ മുതൽ പുഴ വരെയുടെ സ്റ്റിൽ ചിത്രങ്ങൾ ഏറ്റെടുത്ത് സോഷ്യൽമീഡിയ ട്രോളൻമാർ. സംവിധായകൻ അടുത്തിടെ പങ്കുവച്ച ചിത്രങ്ങളിൽ പീരങ്കിയുടെ ചിത്രമാണ് ട്രോളുകളിൽ നിറയുന്നത്. കോൺഗ്രീറ്റ് മിക്‌സ് ചെയ്യുന്ന മെഷീൻ ആണോ, ഇതെന്താ ഉന്തുവണ്ടിയോ, പെട്ടിക്കടയോ തുടങ്ങിയ കമന്റുകളാണ് അലി അക്ബർ പങ്കുവച്ച ചിത്രങ്ങൾക്ക് വന്നിരുന്നത്. പിന്നാലെ ട്രോളന്മാർ ഏറ്റെടുത്തതോടെ സംഭവം വൈറലായി.\nദൈവത്തിന്റെ കയ്യൊപ്പ് കിട്ടിയ മുഹൂർത്തങ്ങൾ. പുഴമുതൽ പുഴവരെ കേവലം മൂന്നോ നാലോ ദിവസം കൊണ്ട് ഒരു സീൻ പ്ലാൻ ചെയ്തു,വയനാട്ടിലെ നായ്ക്കട്ടിയിലെ ഒരു ഗ്രാമവും അച്ചുവേട്ടനും കുടുംബാംഗങ്ങളും മമധർമ്മയ്‌ക്കൊപ്പം ചേർന്നപ്പോൾ, പ്രകൃതിയും ഒപ്പം നിന്നും നന്ദി ഏവർക്കും എന്ന കുറിപ്പോടെയാണ് സംവിധായകൻ ലൊക്കേഷൻ ചിത്രങ്ങൾ പങ്കുവച്ചിരുന്നത്.\nപുഴ മുതൽ പുഴ വരെയുടെ പ്രവർത്തനവുമായി ഞാൻ മുന്നോട്ട് പൊയി കൊണ്ടിരിക്കുകയാണ്. മമധർമ്മ അതിന്റെ അവസാനത്തെ ലാപ്പിലാണ്. കിഡ്‌നി കൊടുത്തിട്ടാണെങ്കിലും പുഴ മുതൽ പുഴ വരെ തീർക്കും. അതിൽ യാതൊരു സംശയവും വേണ്ട. അത് നിന്നു പോകുമെന്ന ആഗ്രഹം ആർക്കും വേണ്ട. ഒരു കാര്യം പറഞ്ഞാൽ ജയിക്കാൻ വേണ്ടിത്തന്നെ മുന്നിൽ നിൽക്കും. അലി അക്ബർ പറഞ്ഞിരുന്നു. ബിജെപി സംസ്ഥാന സമിതി അംഗത്വം രാജി വച്ചതിന് പിന്നാലെയാണ് സംവിധാകയൻ പറഞ്ഞത്.


തലസ്ഥാനത്തെ സി.പി.എം നേതൃത്വത്തിന് മുഖ്യമന്ത്രിയുടെ വിമർശനം | Malayalam News\nതലസ്ഥാനത്തെ സി.പി.എം നേതൃത്വത്തിന് മുഖ്യമന്ത്രിയുടെ വിമർശനം\nതിരുവനന്തപുരം- വിവാദങ്ങളുടെ പരമ്പര തീർത്ത സി.പി.എം തിരുവനന്തപുരം ജില്ലാ നേതൃത്വത്തെ നിർത്തിപ്പൊരിച്ച് മുഖ്യമന്ത്രി പിണറായി വിജയൻ. മെഗാ തിരുവാതിരയിലൂടെ പാർട്ടിക്ക് ക്ഷീണം വരുത്തിയ നേതൃത്വത്തെ ജില്ലാസമ്മേളന വേദിയിലാണ് രൂക്ഷഭാഷയിൽ മുഖ്യമന്ത്രി വിമർശിച്ചത്.\nജില്ലയിൽ നടന്ന പ്രശ്നങ്ങൾ ഓരോന്നായി എണ്ണിപ്പറയുകയും ചെയ്തു. കോർപറേഷൻ നികുതി വെട്ടിപ്പ് പാർട്ടിക്ക് അവമതിപ്പുണ്ടാക്കിയതായി പിണറായി വിമർശിച്ചു. പി.എസ്.സി പരീക്ഷാതട്ടിപ്പും പാർട്ടിക്ക് നാണക്കേടുണ്ടാക്കി. ശിശുക്ഷേമ സമിതിക്കെതിരായ ദത്ത് വിവാദത്തിലും വിമർശനമുയർന്നു. ഇക്കാര്യത്തിൽ ശരിയായ നിലപാട് സ്വീകരിക്കാനായോ എന്ന് മുഖ്യമന്ത്രി ചോദിച്ചു. ഇക്കാര്യം പരിശോധിക്കണം. ദത്തുവിവാദം കൂടുതൽ ചർച്ചയാവാതിരിക്കാനും നേതൃത്വം ജാഗ്രത പുലർത്തണം.\nഫേസ്ബുക്ക് വ്യക്തിയാരാധനക്ക് ഉപയോഗിക്കരുതെന്നും മുഖ്യമന്ത്രി നിർദ്ദേശിച്ചു. ജില്ലയിൽ ബി.ജെ.പി മുന്നേറ്റത്തിൽ ആശങ്ക പ്രകടിപ്പിച്ച അദ്ദേഹം ഇക്കാര്യത്തിൽ ജാഗ്രത വേണമെന്ന് ആവശ്യപ്പെട്ടു. നഗരമേഖലയിലും വർക്കല, ചിറയിൻകീഴ് മേഖലയിലുമുള്ള ബി.ജെ.പിയുടെ വളർച്ചയാണ് മുഖ്യമന്ത്രി ചൂണ്ടിക്കാണിച്ചത്.\nജില്ലയിൽ വിഭാഗീയത ഇല്ലാതായെങ്കിലും തുരുത്തുകൾ ഉണ്ടാക്കാൻ ചിലർ ശ്രമിക്കുന്നുവെന്ന് മുഖ്യമന്ത്രി പറഞ്ഞു.


വേനല്‍കുളിര് പകരാനെത്തിയ കനല് | Campus\nവേനല്‍കുളിര് പകരാനെത്തിയ കനല്\nApr 5, 2018, 11:22 AM IST\nപാട്ടും വരയും ഭക്ഷണവും കരവിരുതുമൊക്കെ 'കനലി'ലെ താരങ്ങളായി.\nഇന്റേണല്‍സും അസൈന്‍മെന്റുകളുമായി വരണ്ടിരിക്കുമ്പോഴാണ്, വേനല്‍മഴയുടെ കുളിരുമായി ദേവഗിരി ഫെസ്റ്റ് നടന്നത്. പരീക്ഷച്ചൂടിനിടയില് കയറിവന്ന ഈ കുളിരിന് പക്ഷേ, ഞങ്ങള് പേരിട്ടത് 'കനല്' എന്നായിരുന്നു. വലിയ തീജ്ജ്വാലകള്‍ക്ക് ജന്മമേകാന് കനലുകള്‍ക്ക് കഴിയുമെന്ന് തെളിയിച്ച് വൈവിധ്യമാര്‍ന്ന പരിപാടികളോടെയായിരുന്നു മേള അരങ്ങേറിയത്. പാട്ടും വരയും ഭക്ഷണവും കരവിരുതുമൊക്കെ 'കനലി'ലെ താരങ്ങളായി...\n'തെയ്യം' രൂപങ്ങളുടെ ഫോട്ടോപ്രദര്‍ശനം, 'കതിര് കരുവാരക്കുണ്ട്' ബാന്‍ഡിന്റെ നാടന് പാട്ടുകള് തുടങ്ങിയവ മേളയുടെ ആകര്‍ഷണങ്ങളായിരുന്നു. വിദ്യാര്‍ഥികള് വരച്ച ചിത്രങ്ങളും അവര് എടുത്ത ഫോട്ടോകളും ആര്‍ട് എക്‌സ്പോയ്ക്ക് ചാരുതയേകി; വായനയുടെ ലഹരിയിലേക്ക് മാടിവിളിച്ച് ബുക്ക് ഫെസ്റ്റും.\nവയറും മനസ്സും നിറയ്ക്കാന് കോഴിക്കോടന് വിഭവങ്ങളുമായി 'ഫുഡ് ഫെസ്റ്റ്' സംഘടിപ്പിച്ചിരുന്നു. ഉച്ചയ്ക്ക് 'തണലി'ല് ലഞ്ച് ടൈം കണ്‍സേര്‍ട്ട് നടത്തി. പ്രണയവും സൗഹൃദവും പൂക്കുന്ന, കരിയിലകള് മൗനമായി കഥ പറയുന്ന, 'തണലി'ല് സംഗീതം ഒരു ആത്മീയാനുഭവമാണ് തീര്‍ത്തത്. വിദ്യാര്‍ഥികള് നടത്തിയ കരകൗശലമേളയായിരുന്നു കനലിലെ മറ്റൊരു കൗതുകം.\nഫെസ്റ്റിന് മുന്നോടിയായി 'അംഗരാജ്യത്തെ ജിമ്മന്മാര്' എന്ന പേരില് പഞ്ചഗുസ്തിമത്സരവും അരങ്ങേറി. ആണ്‍കുട്ടികളും പെണ്‍കുട്ടികളും മത്സരിച്ച് പങ്കെടുത്ത ഈയിനത്തില് വിജയികള്‍ക്ക് മിസ്റ്റര് ദേവഗിരി പട്ടവും മിസ് ദേവഗിരി പട്ടവും ചാര്‍ത്തിക്കൊടുത്തു\nSt Joseph College, Devagiri


ഓഹരി സൂചികകൾ നഷ്ടത്തിൽ ക്ലോസ്‌ചെയ്തു - Express Kerala\nമുംബൈ: ഓഹരി സൂചികകൾ തുടർച്ചായ മൂന്നാമത്തെ ദിവസവും നഷ്ടത്തിൽ ക്ലോസ്‌ചെയ്തു. സെൻസെക്‌സ് 379.14 പോയന്റ് താഴ്ന്ന് 51,324.69ലും നിഫ്റ്റി 89.90 പോയന്റ് നഷ്ടത്തിൽ 15,119ലുമാണ് വ്യാപാരം അവസാനിപ്പിച്ചത്. ബിഎസ്ഇയിലെ 1609 കമ്പനികളുടെ ഓഹരികൾനേട്ടത്തിലും 1316 ഓഹരികൾ നഷ്ടത്തിലുമായിരുന്നു. 151 ഓഹരികൾക്ക് മാറ്റമില്ല. ലാഭമെടുപ്പും ആഗോള വിപണികളിലെ നഷ്ടവുമാണ് ആഭ്യന്തര സൂചികകളെ ബാധിച്ചത്.\nബജാജ് ഫിനാൻസ്, നെസ് ലെ, കൊട്ടക് മഹീന്ദ്ര ബാങ്ക്, മഹീന്ദ്ര ആൻഡ് മീഹന്ദ്ര, ശ്രീ സിമെന്റ്‌സ് തുടങ്ങിയ ഓഹരികളാണ് പ്രധാനമായും നഷ്ടമുണ്ടാക്കിയത്. ഒഎൻജിസി, ഗെയിൽ, ബിപിസിഎൽ, ഐഒസി, എൻടിപിസി തുടങ്ങിയ ഓഹരികൾ നേട്ടത്തിലുമായിരുന്നു.\nകഴിഞ്ഞ ദിവസങ്ങളലേതുപോലെ പൊതുമേഖല സൂചിക മികച്ചനേട്ടമുണ്ടാക്കി. അഞ്ചുശതമാനമാണ് സൂചിക ഉയർന്നത്. ഐടി, ലോഹം, ഊർജം തുടങ്ങിയ മേഖലകളിലെ ഓഹരികൾ 1-2ശതമാനവും നേട്ടമുണ്ടാക്കി. അതേസമയം, ഓട്ടോ സൂചിക ഒരുശതമാനം നഷ്ടത്തിലാകുകയുംചെയ്തു.


ലയനത്തിനും മന്ത്രി സ്ഥാനത്തിനും പിന്നില് പ്രധാനമന്ത്രി നരേന്ദ്ര മോദിയെന്ന് പനീര്‍ശെല്‍വം – Chandrika Daily\nBy chandrika Saturday February 17, 2018 18:00 pm\nലയനത്തിനും മന്ത്രി സ്ഥാനത്തിനും പിന്നില് പ്രധാനമന്ത്രി നരേന്ദ്ര മോദിയെന്ന് പനീര്‍ശെല്‍വം\nചെന്നൈ: മുഖ്യമന്ത്രി എടപ്പാടി പളനിസാമിയുമായുള്ള ലയനത്തിനും മന്ത്രിസഭയിലെ ഉപമുഖ്യമന്ത്രി സ്ഥാനത്തിനും പിന്നില് പ്രധാനമന്ത്രി നരേന്ദ്ര മോദിയാണെന്ന വെളിപ്പെടുത്തലുമായി ഒ. പനീര്‍ശെല്‍വം. എ.ഐ.ഡി.എം.കെയുടെ ആഭ്യന്തരകാര്യങ്ങളില് ഇടപെടില്ലെന്ന ബി.ജെ.പിയുടെ വാദം…\nചെന്നൈ: മുഖ്യമന്ത്രി എടപ്പാടി പളനിസാമിയുമായുള്ള ലയനത്തിനും മന്ത്രിസഭയിലെ ഉപമുഖ്യമന്ത്രി സ്ഥാനത്തിനും പിന്നില് പ്രധാനമന്ത്രി നരേന്ദ്ര മോദിയാണെന്ന വെളിപ്പെടുത്തലുമായി ഒ. പനീര്‍ശെല്‍വം. എ.ഐ.ഡി.എം.കെയുടെ ആഭ്യന്തരകാര്യങ്ങളില് ഇടപെടില്ലെന്ന ബി.ജെ.പിയുടെ വാദം പൊളിക്കുന്നതാണ് പനീര്‍ശെല്‍വത്തിന്റെ വെളിപ്പെടുത്തല്. തമിഴ്‌നാട്ടില് എ.ഐ.എഡി.എം.കെ വിഭാഗങ്ങള് തമ്മില് കടുത്ത വിയോജിപ്പ് തുടരുന്നതിനിടെ ഇരുപക്ഷവും യോജിപ്പിലെത്തി സര്‍ക്കാര് രൂപീകരിച്ചതിനു പിന്നില് മോദിയാണെന്ന അഭ്യൂഹം ശരിവയ്ക്കുന്നതാണിത്.\nമുഖ്യമന്ത്രി സ്ഥാനം ഒഴിഞ്ഞ ശേഷം രാഷ്ട്രീയ പ്രവര്‍ത്തനം മാത്രമായി തുടരാനായിരുന്നു തീരുമാനം. എന്നാല്, താന് മന്ത്രിസഭയില് വേണമെന്ന് നിര്‍ബന്ധം പിടിച്ചത് മോദിയായിരുന്നു. പ്രധാനമന്ത്രിയുടെ നിര്‍ദേശം മാത്രമായിരുന്നില്ല. പാര്‍ട്ടിയുടെ നന്മ കൂടി മുന്നില് കണ്ടാണ് ഇ.പി.എസ് പക്ഷവുമായി കൈകോര്‍ക്കാന് തീരുമാനിച്ചതെന്നും അദ്ദേഹം പറഞ്ഞു. എ.ഐ.എഡി.എം.കെ യോഗത്തിലാണ് പനീര്‍ശെല്‍വം ഇക്കാര്യം വെളിപ്പെടുത്തിയത്.\nPM Modi told me ‘To save party you should merge both AIADMK factions.’ I agreed but said that I will not becomeaminister and will only take party position. PM said ‘no no, you should beaminister& continue with politics,’ and that is why today I amaminister- O Panneerselvam pic.twitter.com/mHSoI5U8Fc\nപാര്‍ട്ടിയില് ഒട്ടേറെ പ്രതിസന്ധികളെ നേരിട്ടു. പാര്‍ട്ടി ഒറ്റക്കെട്ടായി മുന്നോട്ടു പോകുമെന്നും പനീര്‍ശെല്‍വം പറഞ്ഞു. ജയലളിതയുടെ മരണത്തോടെയാണ് പനീര്‍ശെല്‍വം മുഖ്യമന്ത്രി പദത്തിലെത്തിയത്. പിന്നീട് മന്ത്രിസ്ഥാനം രാജിവച്ചു. തുടര്‍ന്ന് ജയലളിതയുടെ തോഴി ശശികലയുമായുള്ള ഏറ്റുമുട്ടലിലാണ് തമിഴ്‌നാട് രാഷ്ട്രീയം കണ്ടത്. ഇതിനിടയില് അനധികൃത സ്വത്ത് സമ്പാദന കേസില് ശശികല ജയിലിലായി. പിന്നാലെ ഇ.പി.എസ് മുഖ്യമന്ത്രിയാവുകയും പനീര്‍ശെല്‍വം പാര്‍ട്ടി വിടുകയും ചെയ്തു.\nഒ.പി.എസ്-ഇ.പി.എസ് ലയനത്തിനു പിന്നിലെ രഹസ്യത്തെപ്പറ്റി ആദ്യമായാണ് വെളിപ്പെടുത്തലുണ്ടായത്. ഇരുപക്ഷങ്ങളും കേന്ദ്രസര്‍ക്കാരിന്റെ കളിപ്പാവകളാണെന്നുള്ള ഡി.എം.കെയുടെയും കോണ്‍ഗ്രസിന്റെയും ആരോപണം ശക്തമായിരിക്കെ അതിനെ സാധൂകരിക്കുന്നതാണ് പുതിയ വെളിപ്പെടുത്തല്. അതേസമയം ഇക്കാര്യത്തെപ്പറ്റി ബി.ജെ.പി പ്രതികരിച്ചിട്ടില്ല.\nCategories: Culture, More, Views Tags: #OPSvsEPS, j jayalalitha, J.Jayalalithaa, modi, O.paneerselvam, OPS-EPS, Tamil politics


ഈ കോവിഡ് കാലത്ത് രോഗ പ്രതിരോധശേഷി വര്‍ധിപ്പിക്കാൻ കഴിക്കേണ്ട പ്രധാന ഭക്ഷണങ്ങളെക്കുറിച്ചറിയാം – News Kerala 24×7\nഈ കോവിഡ് കാലത്ത് രോഗ പ്രതിരോധശേഷി വര്‍ധിപ്പിക്കാൻ കഴിക്കേണ്ട പ്രധാന ഭക്ഷണങ്ങളെക്കുറിച്ചറിയാം\nകൊറോണ വൈറസിനെ പ്രതിരോധിക്കാനുള്ള ഏറ്റവും പ്രധാനപ്പെട്ട ഘടകമാണ് രോഗപ്രതിരോധം. പോഷകസമൃദ്ധമായ ഭക്ഷണം കഴിച്ച് രോഗപ്രതിരോധ ശേഷി വർദ്ധിപ്പിക്കാം. കൊറോണ വൈറസിനെ ചെറുക്കാൻ എന്ത് ഭക്ഷണമാണ് കഴിക്കേണ്ടതെന്ന് ഇപ്പോൾ പലരും ചർച്ച ചെയ്യുന്നു. വിറ്റാമിൻ എ, ഡി, ബി, സി, ഇ സെലിനിയം എന്നിവ അടങ്ങിയ ഭക്ഷണങ്ങൾ പ്രതിരോധശേഷി വർദ്ധിപ്പിക്കും. പ്രതിരോധശേഷി വർദ്ധിപ്പിക്കുന്നതിന് എന്ത് ഭക്ഷണമാണ് കഴിക്കേണ്ടതെന്ന് നോക്കാം.\nരോഗപ്രതിരോധ ശേഷി വർദ്ധിപ്പിക്കുന്നതിനുള്ള മികച്ച ചേരുവകളിലൊന്നാണ് മഞ്ഞൾ. മഞ്ഞളിന്റെ ഘടകമായ കുർക്കുമിന് ആൻറി ബാക്ടീരിയൽ, ആന്റി സെപ്റ്റിക് ഗുണങ്ങളുണ്ട്. പെട്ടെന്നുള്ള കാലാവസ്ഥാ വ്യതിയാനം രോഗത്തിന്റെ അപകടസാധ്യതയുമായി ബന്ധപ്പെട്ടിരിക്കുന്നു. പനിയും ജലദോഷവും തണുപ്പിൽ നിന്ന് ചൂടിലേക്ക് പെട്ടെന്ന് താപനില മാറുന്നതിനൊപ്പം ഉണ്ടാകുന്നു. എന്നാൽ മഞ്ഞൾ അണുബാധകളെ ചെറുക്കാനും പനിയും ജലദോഷവും ഒഴിവാക്കാൻ സഹായിക്കും. മഞ്ഞളിന്റെ ആന്റി വൈറൽ ഗുണങ്ങൾ രോഗപ്രതിരോധ ശേഷി വർദ്ധിപ്പിക്കുന്നു.\nരോഗപ്രതിരോധ ശേഷി വർദ്ധിപ്പിക്കാൻ സഹായിക്കുന്ന ഒരു വീട്ടുവൈദ്യമാണ് വെളുത്തുള്ളി. പനി, ജലദോഷം എന്നിവയിൽ നിന്ന് ശരീരത്തെ സംരക്ഷിക്കാൻ കഴിയുന്ന വെളുത്തുള്ളി പതിവായി തേന് ചേര്‍ത്ത് കഴിക്കുന്നത് വൈറസ് രോഗങ്ങളെ തടയും.\nരോഗപ്രതിരോധ ശേഷി വർദ്ധിപ്പിക്കുന്നതിന് കുരുമുളകിന്റെ പ്രാധാന്യം മികച്ചതാണ്. വിറ്റാമിൻ സി കുരുമുളകിൽ ധാരാളം അടങ്ങിയിട്ടുണ്ട്. ചുമയ്ക്കും ജലദോഷത്തിനും നല്ലതാണ് കുരുമുളക് . ശരീരത്തിലെ മെറ്റബോളിസത്തിന്റെ തോത് വർദ്ധിപ്പിക്കാനും കുരുമുളക് സഹായിക്കുന്നു. ദഹനസംബന്ധമായ പ്രശ്നങ്ങൾക്കും കുരുമുളക് മികച്ചതാണ്. പച്ചക്കറികൾ, പപ്പായ, ഇലക്കറികൾ, പഴങ്ങൾ,\nപയറുവർഗ്ഗങ്ങൾ നന്നായി കഴിക്കുക. കാരറ്റ്, ബീറ്റ്റൂട്ട്, മത്തങ്ങ, തക്കാളി, ഇലക്കറികൾ, വാഴപ്പഴം, ഓറഞ്ച്, പപ്പായ, പേര, സ്ട്രോബെറി എന്നിവയിൽ വിറ്റാമിൻ എ ധാരാളം അടങ്ങിയിട്ടുണ്ട്. കൂടാതെ മുട്ടയും പാലും നിങ്ങളുടെ ഭക്ഷണത്തിൽ ഉൾപ്പെടുത്താൻ ശ്രദ്ധിക്കുക. നാരങ്ങ, മുന്തിരി, നെല്ലിക്ക എന്നിവയും രോഗപ്രതിരോധ ശേഷി വർദ്ധിപ്പിക്കുന്നു. ദിവസവും മൂന്നോ നാലോ ലിറ്റർ വെള്ളം കുടിക്കുക. ഇത് നിർജ്ജലീകരണം തടയുകയും വിഷവസ്തുക്കളെ ഇല്ലാതാക്കുകയും ചെയ്യുന്നു. നാരങ്ങ വെള്ളം, കരിക്ക് വെള്ളം, തൈര്, മോര്, ഇഞ്ചി വെള്ളം എന്നിവ കുടിക്കുക.


ഓണ്‍ലൈന് വിദ്യാഭ്യാസ കോഴ്‌സുകള്‍ക്കും ഇനി ആധാര് നിര്‍ബന്ധം • ഇ വാർത്ത | evartha\nഓണ്‍ലൈന് വിദ്യാഭ്യാസ കോഴ്‌സുകള്‍ക്കും ഇനി ആധാര് നിര്‍ബന്ധം\nevartha Desk July 20, 2017, 2:48 pm July 20, 2017\nഓണ്‍ലൈനില് വിവിധ വിദ്യാഭ്യാസ കോഴ്‌സുകള് ചെയ്യുന്നവര്‍ക്കും ഇനി മുതല് ആധാര് നിര്‍ബന്ധം. യുജിസിയുടെതാണ് ഈ പുതിയ തീരുമാനം. ഇതുവഴി അഞ്ചുവര്‍ഷമായി പ്രവര്‍ത്തിക്കുന്ന യൂണിവേഴ്‌സിറ്റികള്‍ക്ക് മാത്രമേ ഓണ്‍ലൈന് കോഴ്‌സുകള് നടത്താനുള്ള അനുവാദം ലഭിക്കുകയുള്ളു.\nഇത്തരം കോഴ്‌സുകള്‍ക്കും തുടര്‍മൂല്യനിര്‍ണ്ണയം ഏര്‍പ്പെടുത്തും. ചോയ്‌സ് ബേസ്ഡ് ക്രെഡിറ്റ് സിസ്റ്റത്തിലായിരിക്കും ഇത്തരത്തിലുള്ള കോഴ്‌സുകള് പ്രവര്‍ത്തിക്കുക. അടുത്തമാസം ആഗസ്റ്റ് പതിനെട്ടിനുള്ളില് ഇതേക്കുറിച്ചുള്ള അഭിപ്രായങ്ങളും നിര്‍ദേശങ്ങളും യുജിസിയെ അറിയിക്കാന് സൗകര്യമൊരുക്കിയിട്ടുണ്ട്.\nഓരോ രണ്ടുവര്‍ഷം കൂടുമ്പോഴും വിശ്വാസ്യതയും നിലവാരവും ഉറപ്പുവരുത്തുന്നതിനായി ഇത്തരം സ്ഥാപനങ്ങളില് തേര്‍ഡ് പാര്‍ട്ടി പരിശോധനയും നടത്തും. മിനിമം 3.25 എങ്കിലും NAAC അക്രഡിറ്റേഷന് സ്‌കോര് ഉള്ളതും അഞ്ചു വര്‍ഷം പ്രവര്‍ത്തന പരിചയമുള്ള യൂണിവേഴ്‌സിറ്റികള്‍ക്ക് മാത്രമേ ഇത്തരം ഓണ്‍ലൈന് കോഴ്‌സുകള് നടത്താനുള്ള അനുവാദം നല്‍കൂ. മുഴുവന് സമയ ഡയറക്ടര്, രജിസ്ട്രാര്, അസിസ്റ്റന്റ് രജിസ്ട്രാര്, അക്കാദമിക് സ്റ്റാഫുകള് എന്നിവര്‍ക്ക് പുറമേ അഞ്ഞൂറ് പേരില് കൂടുതല് ഉള്ള കോഴ്‌സുകള്‍ക്ക് ഒരു ടീച്ചിംഗ് അസിസ്റ്റന്റ് കൂടി നിര്‍ബന്ധമാക്കിയിട്ടുണ്ട്.\nഓരോ വിദ്യാര്‍ത്ഥിക്കും ഒരു പ്രോഗ്രാം പൂര്‍ത്തിയാക്കാന് മൂന്നു അധികവര്‍ഷങ്ങള് കൂടി ലഭിക്കും. അതായത് മൂന്നു വര്‍ഷ കോഴ്‌സിനു ചേരുന്നവര്‍ക്ക് മൊത്തം ആറു വര്‍ഷം ലഭിക്കും. ഓണ്‍ലൈന് കോഴ്‌സുകള്‍ക്ക് വേണ്ടി അപേക്ഷിക്കുന്ന സ്ഥാപനങ്ങള്‍ക്ക് രണ്ടു ഘട്ടങ്ങളിലായുള്ള പരിശോധനകള്‍ക്ക് ശേഷം വിജയകരമെങ്കില് മാത്രമേ ഇവ നടത്താനുള്ള അനുവാദം ലഭിക്കൂ.


പാസാകുംമുമ്പേ അപ്രസക്തം | Articles | Deshabhimani | Sunday Feb 2, 2020\nഡോ. ടി എം തോമസ് ഐസക്Updated: Sunday Feb 2, 2020\nകേരളത്തോടുള്ള ബിജെപിയുടെ യുദ്ധപ്രഖ്യാപനമാണ് നിർമല സീതാരാമന്റെ രണ്ടാം ബജറ്റ്. 15–-ാം ധനകമീഷൻ തീർപ്പുപ്രകാരം നമ്മുടെ നികുതിവിഹിതം 2.5 ശതമാനത്തിൽനിന്ന് 1.93 ആയി കുറഞ്ഞിരിക്കുന്നു. സംസ്ഥാനങ്ങൾക്കുള്ള ആകെ നികുതിവിഹിതം 42 ശതമാനത്തിൽനിന്ന് 41 ശതമാനമായി കുറഞ്ഞിട്ടുണ്ട്. അതിന്റെ 1.93 ശതമാനമേ കേരളത്തിന് ലഭിക്കൂ. നമ്മുടെ ജനസംഖ്യ ഇന്ത്യൻ ജനസംഖ്യയിൽ മൂന്നു ശതമാനമുണ്ടെന്ന് ഓർക്കുക. 1971ലെ കാനേഷുമാരി കണക്കുവച്ചാണ് ഇതുവരെ വിഹിതം നിശ്ചയിച്ചിരുന്നത്. ഇത് 2011ലെ കണക്കിലേക്ക് മാറ്റിയപ്പോഴുണ്ടായ തിരിച്ചടിയാണിത്. ഈ നഷ്ടം മറ്റു രീതിയിൽ പരിഹരിക്കുമെന്ന് വാഗ്ദാനം നൽകിയെങ്കിലും ഒന്നും നടന്നില്ല.\n2019–-20ൽ കേന്ദ്രനികുതിയിൽനിന്ന് കിട്ടിയത് 19,000 കോടി. അടുത്ത വർഷം 15,400 മാത്രം. 24,000 കോടി കിട്ടേണ്ട സ്ഥാനത്താണ് ഈ വെട്ടിക്കുറയ്‌ക്കൽ. ആകെ കിട്ടുന്ന കേന്ദ്രവിഹിതം സംബന്ധിച്ചും ഒരു വ്യക്തതയുമില്ല. നമ്മുടെ ഏക പ്രതീക്ഷ റവന്യൂ കമ്മിയുള്ള സംസ്ഥാനങ്ങൾക്കുള്ള ഗ്രാന്റിലാണ്. പക്ഷേ, കേന്ദ്രബജറ്റിൽ ഈയിനം ഗ്രാന്റിന്റെ മൊത്തം നീക്കിയിരിപ്പ് നടപ്പുവർഷത്തെ നീക്കിയിരിപ്പിനേക്കാൾ കുറവാണ്.\nമഹാത്മാഗാന്ധി ഗ്രാമീണ തൊഴിലുറപ്പു പരിപാടിയുടെ അടങ്കൽ ഏതാണ്ട് 10,000 കോടി രൂപയാണ് കുറച്ചിരിക്കുന്നത്. ദേശീയ സാമൂഹ്യ സുരക്ഷാ പരിപാടിയുടെ കേന്ദ്ര വിഹിതം കൂട്ടിയില്ലെന്നുമാത്രമല്ല, 100 കോടി കുറയ്‌ക്കുകയും ചെയ്‌തു. സ്ത്രീശാക്തീകരണത്തെക്കുറിച്ച് ബജറ്റ് പ്രസംഗത്തിൽ വല്ലാതെ വാചാലയായിട്ടുണ്ട്, കേന്ദ്രധനമന്ത്രി. എന്നാൽ, നീക്കിയിരിപ്പിൽ കണ്ടത് വെട്ടിക്കുറവും. കൃഷിക്കും ഗ്രാമ വികസനത്തിനും വകയിരുത്തലിൽ ഒരു വർധനയുമില്ല. ദേശീയ ആരോഗ്യ മിഷന്റെ വകയിരുത്തലിൽ കേവലം ഒരു ശതമാനം കൂട്ടിയിട്ടുണ്ട്. തീരെ അപര്യാപ്തമായ വർധന.\nസാമ്പത്തികവളർച്ച അഞ്ചു ശതമാനത്തിൽ താഴെയായിട്ടും മാന്ദ്യം ഉണ്ട് എന്ന കാര്യം ബജറ്റിൽ മിണ്ടിയിട്ടില്ല. ഇതിനു പകരം 2014–-19 മൊത്തത്തിലെടുത്താൽ സാമ്പത്തികവളർച്ച കേമമാണ് എന്ന് സ്ഥാപിക്കാനാണ് പരിശ്രമം. 2014ൽ അല്ല പ്രശ്നം, 2020ലാണ്. ഈ വർഷം വളർച്ച 4.9 ശതമാനമായി കുറയുമെന്ന് കേന്ദ്രംതന്നെ അംഗീകരിച്ചുകഴിഞ്ഞു. 2011–--12ൽ ഒരു ശരാശരി ഇന്ത്യൻ കുടുംബം പ്രതിമാസം 1138 രൂപ ചെലവാക്കിയിരുന്നെങ്കിൽ, ഇന്നത് 1082 രൂപയായി കുറഞ്ഞിരിക്കുന്നു എന്നാണ് കേന്ദ്രസർക്കാരിന്റെ ഇനിയും പ്രസിദ്ധീകരിച്ചിട്ടില്ലാത്ത ഉപഭോഗ സർവേയിലെ റിപ്പോർട്ട്. തൊഴിലില്ലായ്മ 45 വർഷത്തെ ഏറ്റവും ഉയർന്ന നിരക്കിലാണ്. ഈയൊരു സാഹചര്യത്തിൽ ജനങ്ങളുടെ വാങ്ങൽക്കഴിവ് വർധിപ്പിക്കാനുള്ള നടപടിയാണ് ഏതൊരു സർക്കാരും ചെയ്യേണ്ടത്. എന്നാൽ, അതിനൊന്നും ബജറ്റിൽ മുൻഗണനയില്ല.\nജനങ്ങളുടെ ക്രയശേഷി വർധിപ്പിക്കാനുള്ള ഏറ്റവും നല്ല മാർഗം തൊഴിലുറപ്പു പദ്ധതിയാണ്. 2019-–-20ലെ പുതുക്കിയ കണക്കു പ്രകാരം 71,000 കോടി രൂപ ചെലവഴിക്കുമ്പോൾ പുതിയ ബജറ്റിൽ വകയിരുത്തിയിട്ടുള്ളത് 61,500 കോടി രൂപ മാത്രമാണ്.\nവയോജന പെൻഷന് കേന്ദ്രസർക്കാർ തരുന്നത് 200 രൂപയാണ്. ഈ തുക വർധിപ്പിക്കുന്നതിനു പകരം അതിന്റെ അടങ്കലും കുറച്ചിരിക്കുകയാണ്. ആരോഗ്യ ഹെൽത്ത് മിഷന്റെയോ വിദ്യാഭ്യാസ മിഷന്റെയോ അടങ്കൽ വർധിപ്പിക്കാൻ തയ്യാറായിട്ടില്ല. കേവലം ഒരു ശതമാനംമാത്രമാണ് വർധന. അങ്കണവാടികൾക്ക് അടങ്കലിൽ മൂന്നു ശതമാനംമാത്രമാണ് വർധന.\nകാർഷികമേഖലയെക്കുറിച്ച് വലിയ വീമ്പടിച്ചെങ്കിലും കഴിഞ്ഞ ബജറ്റിൽ വകയിരുത്തിയ ഒന്നരലക്ഷം കോടിയേ ഇത്തവണയും ഉള്ളൂ. ഗ്രാമവികസനത്തിനും അടങ്കൽ വർധിച്ചിട്ടില്ല. വനിതാശാക്തീകരണത്തിന് 1330 കോടി രൂപ കഴിഞ്ഞ ബജറ്റിൽ വച്ച സ്ഥാനത്ത് ഇപ്പോൾ 1161 കോടി രൂപയേ ഉള്ളൂ.\nകേന്ദ്രസർക്കാരിന്റെ മൊത്തം ചെലവ് 30,42,230 കോടി രൂപയാണ്. കഴിഞ്ഞ വർഷത്തെ ബജറ്റ് വകയിരുത്തലിനെ അപേക്ഷിച്ച് കാര്യമായ വർധനയില്ല. വിലക്കയറ്റവുംകൂടി പരിഗണിക്കുമ്പോൾ വർധനയേ ഉണ്ടായിട്ടില്ലെന്നു പറയാം. മൊത്തം ബജറ്റിന്റെ ചെലവ് ദേശീയ വരുമാനത്തിന്റെ 13.5 ശതമാനമേ വരുന്നുള്ളൂ. 2019ൽ ഇത് 13.6 ശതമാനമായിരുന്നു.\nമാന്ദ്യകാലത്ത് ചെലവ് വർധിപ്പിക്കുന്നതിനു പകരം കമ്മി പിടിച്ചുനിർത്തുന്നതിനുവേണ്ടി ചെലവിനെ ഞെരുക്കുന്ന ബജറ്റാണിത്. എന്നിട്ടും പ്രതീക്ഷിത കമ്മി 3.5 ശതമാനമാണ്. ഇതുതന്നെ റിസർവ് ബാങ്കിൽനിന്ന് 2019-–-20ലെപ്പോലെ 1.9 ലക്ഷം കോടി രൂപ ഡിവിഡന്റായി കവർന്നെടുത്തതുകൊണ്ടാണ് കമ്മി താഴ്‌ത്തിനിർത്താൻ കഴിഞ്ഞത്.\nകോർപറേറ്റുകൾക്കു നൽകിയ നികുതിയിളവുമൂലം കേന്ദ്രസർക്കാരിന്റെ നികുതിവരുമാനം 2019-–-20 ബജറ്റ് മതിപ്പിനേക്കാൾ കുറവാണ്. ഈ കുറവ് നികത്താൻ കേന്ദ്രസർക്കാർ ചെയ്യുന്നത് പൊതുമേഖലയെ വിൽക്കലാണ്. കോർപറേറ്റുകൾ അവർക്കു കിട്ടിയ നികുതിയിളവ് പുതിയ വ്യവസായങ്ങളിൽ നിക്ഷേപിക്കുന്നില്ല. അവർ ഈ പണം ഉപയോഗിച്ച് പൊതുമേഖലയെ വാങ്ങുകയാണ്. എന്തൊരു വിരോധാഭാസം.\nഐഡിബിഐയെ സമ്പൂർണമായി വിൽക്കുന്നു. എൽഐസിയിലും ഓഹരിവിൽപ്പന പ്രഖ്യാപിക്കപ്പെട്ടു. ഈയിനത്തിൽ 2020-–- 21ൽ പ്രതീക്ഷിക്കുന്നത് 2.1 ലക്ഷം കോടിയാണ്. വിറ്റുതുലയ്‌ക്കൽ ഉത്തരോത്തരം മുന്നേറും എന്നു സാരം. വിൽപ്പനയ്‌ക്ക് വച്ചിരിക്കുന്നവയിൽ കേരളത്തിലെ പൊതുമേഖലാ സ്ഥാപനങ്ങളുണ്ട്. അപ്പോൾ ബാക്കിയുള്ള പൊതുമേഖലാ സ്ഥാപനങ്ങൾക്കും ഒരു പ്രതീക്ഷയ്‌ക്കും വകയില്ല. ഊഴം വരുമ്പോൾ അവയ്‌ക്കു മുകളിലും വിൽപ്പനയ്‌ക്കുള്ള കൊടി കെട്ടും.\nപുതുക്കിയ കണക്കു പ്രകാരം കേന്ദ്ര സർക്കാരിന്റെ നടപ്പുവർഷത്തെ ധനകമ്മി 3.8 ശതമാനമാണ്. അത് വരുംവർഷം 3.5 ശതമാനമായിരിക്കുമെന്നാണ് പ്രഖ്യാപനം. എഫ്‌ആർബിഎം നിയമത്തെക്കുറിച്ച് ആണയിടുന്ന കേന്ദ്ര സർക്കാർ നിയമത്തിന്റെ പരിധിക്കപ്പുറം ധനകമ്മിയിലാണ്. റിസർവ് ബാങ്കിൽനിന്ന് ഏതാണ്ട് രണ്ടു ലക്ഷത്തോളം കോടി രൂപ കവർന്നെടുത്തിട്ടും ഇതാണവസ്ഥ.\nമാന്ദ്യകാലത്ത് ധനകമ്മി വർധിക്കുന്നതിന് നാം എതിരല്ല. പക്ഷേ, കോർപറേറ്റുകൾക്ക് നികുതിയിളവ് നൽകാനല്ല, സാധാരണക്കാരുടെ വാങ്ങൽശേഷി വർധിപ്പിക്കാനാകണമെന്നുമാത്രം. പ്രളയ പുനർനിർമാണത്തിനുവേണ്ടി എടുത്ത വായ്‌പപോലും എഫ്‌ആർബിഎം പരിധിയിൽപെടുത്തി കേരളത്തെ ഞെരുക്കുന്നവരാണ് ഇവർ. നമ്മുടെ ട്രഷറിയിൽ പെൻഷൻകാരും മറ്റും ഇട്ടിരിക്കുന്ന നിക്ഷേപത്തുക എഫ്‌ആർബിഎം പരിധിയിൽ പെടുത്തി അവസാനപാദത്തിൽമാത്രം വെട്ടിക്കുറച്ചത് 3000 കോടി രൂപ.\nഒരു ഫെഡറൽ സംവിധാനത്തിലെ കേന്ദ്രസർക്കാരിന്റെ ഉത്തരവാദിത്തങ്ങളും ചുമതലകളും കടമകളും കൈയൊഴിയുകയാണ് മോഡി സർക്കാർ. രാഷ്‌ട്രീയ വിയോജിപ്പുള്ള സംസ്ഥാന സർക്കാരുകളെ ഞെരുക്കിക്കൊല്ലാൻ ഒരു മടിയുമില്ല. കഴിഞ്ഞ ബജറ്റിന്റെ തകർച്ചയിൽനിന്ന് കേന്ദ്രധനമന്ത്രി ഒരുപാഠവും പഠിച്ചിട്ടില്ല. അതുകൊണ്ട് ഈ ബജറ്റിന്റെ ഗതിയും പഴയതുപോലെയാകും. ഇത്രയും നികുതിയിളവ് കിട്ടിയിട്ടും കോർപറേറ്റുകളുടെ ലാഭക്കൊതി തീർന്നിട്ടില്ല. ദീർഘനാളിലുള്ള കാപ്പിറ്റൽ ഗെയിൻ ടാക്‌സ് ഉപേക്ഷിക്കണമെന്നും മറ്റും അവർ ആവശ്യപ്പെട്ടിരുന്നു. ഡിവിഡന്റിന് നികുതി പാടില്ലെന്നും. ഡിവിഡന്റ് നികുതി ഇല്ലാതാക്കിയെങ്കിലും ഡിവിഡന്റ് നൽകുന്ന വ്യക്തി നികുതി കൊടുക്കണം. ഇതിൽ പ്രതിഷേധിച്ച് അവർ പണിമുടക്കിയിരിക്കുകയാണ്. സെൻസെക്സ് ആയിരം പോയിന്റാണ് ഇടിഞ്ഞത്. കഴിഞ്ഞ ബജറ്റ് കഴിഞ്ഞ് കോർപറേറ്റുകളെ സാന്ത്വനിപ്പിക്കാൻ ബോംബെയിൽ പോയി കോർപറേറ്റ് ടാക്‌സ് ഇളവ് നൽകിയതുപോലെ എന്തെങ്കിലും നിർമല സീതാരാമൻ ചെയ്‌തേപറ്റൂ. ബജറ്റ് അവതരിപ്പിച്ച് മാസം നാലു തികയുന്നതിനുമുമ്പ് ലോകചരിത്രത്തിൽ ആദ്യമായി മൂന്ന് മിനി ബജറ്റ് കേന്ദ്രധനമന്ത്രിക്ക് അവതരിപ്പിക്കേണ്ടി വന്നു.\nഒരുപക്ഷേ, ഇപ്പോഴത്തെ ബജറ്റ് കഴിഞ്ഞാലും ഇതൊക്കെത്തന്നെയാകും സംഭവിക്കുക. അവതരിപ്പിച്ച് തീരുംമുമ്പേ അപ്രസക്തമാകുന്ന ബജറ്റുകൾ അവതരിപ്പിക്കുന്ന ധനമന്ത്രിയെന്ന ഖ്യാതി നിർമല സീതാരാമന് സ്വന്തം.\nദേശീയ സാമൂഹ്യ സുരക്ഷാ പരിപാടി


മുല്ലപ്പെരിയാറിൽ പുതിയ ഡാം: എംപിയുടെ ഉപവാസം നാലിന് : Deepika.com Nattu Visesham\nSaturday, November 27, 2021 10:23 PM IST\nതൊടുപുഴ: മുല്ലപ്പെരിയാറിൽ പുതിയ ഡാം നിർമിക്കണമെന്നാവശ്യപ്പെട്ട് ശക്തമായ സമരം ആരംഭിക്കാൻ യുഡിഎഫ് ജില്ലാ നേതൃയോഗം തീരുമാനിച്ചു. മുല്ലപ്പെരിയാർ വിഷയം ശാശ്വതമായി പരിഹരിക്കുന്നതിനുള്ള ഏക പോംവഴി പുതിയ ഡാം നിർമിക്കുകയെന്നതാണ്.\nതമിഴ്നാടിന് ജലം - കേരളത്തിന് സുരക്ഷ എന്ന മുദ്രാവാക്യവുമായി യുഡിഎഫ് ആരംഭിക്കുന്ന സമരത്തിന് തുടക്കംകുറിച്ച് ഡിസംബർ നാലിന് രാവിലെ പത്തുമുതൽ അഞ്ചിന് രാവിലെ 10 വരെ ഡീൻ കുര്യാക്കോസ് എംപി ചെറുതോണിയിൽ ഉപവാസം അനുഷ്ഠിക്കും. ഉപവാസ സമരം പ്രതിപക്ഷ നേതാവ് വി.ഡി. സതീശൻ ഉദ്ഘാടനംചെയ്യും.\nനേതൃയോഗത്തിൽ യുഡിഎഫ് ജില്ലാ ചെയർമാൻ എസ്. അശോകൻ അധ്യക്ഷത വഹിച്ചു. ഡീൻ കുര്യാക്കോസ് എംപി, ഡിസിസി പ്രസിഡന്‍റ് സി.പി.മാത്യു, ജോയി തോമസ്, റോയി കെ. പൗലോസ്, ജി.ബേബി, മാർട്ടിൻ മാണി, കെ.എ.കുര്യൻ, രാജു മുണ്ടയ്ക്കാട്ട്, മൈതീൻ വാച്ചാക്കൽ, സെബാസ്റ്റ്യൻ വിളക്കുന്നേൽ, എം.കെ. പുരുഷോത്തമൻ, ഒ.ആർ. ശശി, ടി.വി. പാപ്പു, ഷാഹുൽ പള്ളത്തുപറന്പിൽ എന്നിവർ പ്രസംഗിച്ചു.


ആഘോഷങ്ങൾ ഒഴിയാതെ റബേക്കയും ശ്രീജിത്തും;ഇരുവർക്കും ഇന്ന് പ്രത്യേക ദിവസം - Jobs at Qatar\nകഴിഞ്ഞ ആഴ്ചയായിരുന്നു മലയാളികളുടെ ഇഷ്ട താരമായ റബേക്കാ സന്തോഷിന്റെയും സംവിധായകനായ ശ്രീജിത്ത് വിജയന്റെയും വിവാഹം കഴിഞ്ഞത്. വിവാഹത്തിന്റെ ആഘോഷങ്ങൾ എല്ലാം തന്നെ സോഷ്യൽ മീഡിയായിൽ നിറഞ്ഞു നിന്നിരുന്നു. സോഷ്യൽ മീഡിയായിൽ സജീവമായ താരത്തിന്റെ ആഘോഷങ്ങൾ ഒക്കെ സോഷ്യൽ മീഡിയയിലെ തരംഗമാണ്. വിവാഹത്തിനു പിന്നാലെ ഇപ്പോൾ മറ്റൊരു സന്തോഷം കൂടി പങ്കു വച്ചു കൊണ്ടാണ് റബേക്ക സോഷ്യൽ\nമീഡിയയുടെ മുന്നിലെത്തിയിരിക്കുന്നത്. റബേക്കയുടെയും ശ്രീജിത്തിൻ്റേയും ജീവിതത്തിൽ ഇന്ന് പ്രത്യേക ദിവസമാണ്. താരത്തിനെ വീടിന്റെ ഗ്രഹപ്രവേശനം കഴിഞ്ഞിട്ട് ഇന്നേക്ക് ഒരു വർഷം കഴിഞ്ഞു എന്നാണ് താരം തന്റെ സോഷ്യൽ മീഡിയ പേജിലൂടെ ആരാധകർക്കായി പങ്കുവെയ്ക്കുന്നത്. കഴിഞ്ഞ വർഷം ഇതേ ദിവസം ആയിരുന്നു റബേക്ക തന്റെ പേരിൽ ഫ്ലാറ്റ് വാങ്ങിയതും അതേ ഫ്ലാറ്റിൽ പാലുകാച്ചൽ നടത്തിയതും. ആ സമയം റബേക അവിടെ ഇല്ലായിരുന്നുവെങ്കിലും\nമലയാളി പ്രേക്ഷകർക്ക് ഏറെ ഇഷ്ടപ്പെട്ട താരമാണ് റബേക്ക അത് കൊണ്ടു തന്നെ താരം പങ്കുവെയ്ക്കുന്ന ചിത്രങ്ങളും വീഡിയോകളുമെക്കെ ആരാധകർ ഏറ്റെടുക്കുമെന്നതാണ് സത്യം. വിവാഹ വീഡിയോയും വിവാഹത്തിന് പിറ്റേന്ന് രാവിലെ റബേക്കയെ ശ്രീജിത്ത് വിളിച്ചെഴുന്നേൽപ്പിക്കുന്ന വീഡിയോയും ഉൾപ്പെടെ സോഷ്യൽമീഡിയയിൽ തരം ഗമായിരുന്നു. നീണ്ട അഞ്ച് വർഷത്തെ പ്രണയത്തിനൊടുവിലാണ് ഇരുവരും ഒന്നിച്ചത്. കുട്ടനാടൻ മാർപാപ്പ, മാർഗംകളി എന്നീ സിനിമകളുടെ സംവിധായകനാണ് ശ്രീജിത്ത്\nബാലക്കും എലിസബത്തിനും പുതിയ സന്തോഷം! ബാല ജൂനിയർ ആണോ എന്ന് ആരാധകർ! വൈറലായി വീഡിയോ


കഞ്ചാവുവില്പന സംഘത്തിന്റെ പിടിയിൽ മലയോരമേഖല | Vellarata\nകഞ്ചാവുവില്പന സംഘത്തിന്റെ പിടിയിൽ മലയോരമേഖല\nപ്രധാന കണ്ണികളായി യുവാക്കൾ\nവെള്ളറട: മലയോരമേഖലകളിൽ കഞ്ചാവുവില്പന വ്യാപകമായി. മിക്കയിടത്തും കഞ്ചാവു മൊത്തക്കച്ചവടക്കാർ ഉൾപ്പെടെയുളള വില്പനസംഘങ്ങൾ സജീവമായിട്ടുണ്ട്. ഇടയ്ക്കിടെ ചില സംഘാംഗങ്ങൾ പിടിയിലാകുന്നുണ്ടെങ്കിലും അതിശക്തമായ നടപടികളുണ്ടാകുന്നില്ല.\nവില്പനസംഘങ്ങളിലേറെയും യുവാക്കളാണ്. അടുത്തിടെ നടന്ന എക്സൈസ് പരിശോധനയിൽ അഞ്ചുകിലോ കഞ്ചാവുമായി രണ്ട് യുവാക്കൾ പിടിയിലായിരുന്നു. മുള്ളിലവുവിള സ്വദേശി അഭയൻ (21), അഞ്ചുമരങ്കാല കുഴിവിള സ്വദേശി വിശാഖ് (25) എന്നിവരാണ് പിടിയിലായത്. സ്കൂളുകൾ കേന്ദ്രീകരിച്ച് കഞ്ചാവുവില്പന നടത്തിയിരുന്ന സംഘത്തിലെ പ്രധാനികളാണ് ഇരുവരുമെന്ന് അധികൃതർ പറഞ്ഞു.\nമാസങ്ങൾക്ക് മുമ്പാണ് കാരക്കോണം വെയിറ്റിങ് ഷെഡ്ഡിനു സമീപത്തുനിന്ന് കളിയിക്കാവിള സ്വദേശിയെ കഞ്ചാവുമായി പിടികൂടിയത്. വില്പനയ്ക്കു കൊണ്ടുവന്ന കഞ്ചാവായിരുന്നു ഇത്.\nഇതിന് മുമ്പ് കൂതാളി, കാക്കതൂക്കി സ്വദേശികളും പിടിയിലായിരുന്നു. ആറു മാസത്തിനിടയിൽ എക്സൈസിന്റെയും പോലീസിന്റെയും വലയിലായത് നിരവധി പേരാണ്.\nവെള്ളറട, കുന്നത്തുകാൽ, ആര്യങ്കോട്, അമ്പൂരി പഞ്ചായത്തുകളിലെ വിവിധ ഭാഗങ്ങളിൽ ഇപ്പോൾ കഞ്ചാവുവില്പന സംഘങ്ങൾ വ്യാപകമായിട്ടുണ്ട്.\nമുക്കിലും മൂലയിലും ഇപ്പോൾ കഞ്ചാവു കിട്ടുമെന്ന സ്ഥിതിയാണ്. സ്കൂളുകളും കോളേജുകളും കേന്ദ്രീകരിച്ചാണ് ഇവ പ്രധാനമായും വിറ്റഴിക്കുന്നത്.\nരാത്രിസമയങ്ങളിൽ കുളങ്ങൾക്ക് സമീപവും തിരക്കൊഴിഞ്ഞ ഇടറോഡുകളുടെ പാതയോരവും പാറക്കൂട്ടത്തിനു സമീപങ്ങളുമാണ് പ്രധാന വില്പനകേന്ദ്രങ്ങൾ. ഈ മേഖലകൾ ഇവർ കൈയടക്കിെവച്ചിരിക്കുകയാണ്. അന്യസംസ്ഥാനത്തുനിന്ന് കഞ്ചാവ് എത്തിക്കുന്ന മൊത്തവിതരണ സംഘത്തിലെ കണ്ണികളും ഇക്കൂട്ടത്തിലുണ്ട്.\nചെറുപൊതികളിലാക്കിയാണ് കഞ്ചാവ് കച്ചവടം. ഇക്കാരണത്താൽ പിടിക്കപ്പെടുന്ന വേളകളിൽ ഇവരുടെ പക്കൽനിന്നു കണ്ടെടുക്കുന്ന കഞ്ചാവിന്റെ അളവും കുറവായിരിക്കും. പരാതിപ്പെടുന്നവർക്ക് ആക്രമണഭീഷണിയുള്ളതിനാൽ ആരും പുറത്തുപറയുന്നില്ല. ഈ സംഘങ്ങൾ ബൈക്കുകളിൽ അമിതവേഗത്തിലാണ് പോകുന്നത്. ഇവരുടെ പാച്ചിലിൽ ഈ മേഖലകളിൽ അപകടങ്ങളും പതിവാണ്.\nകോവിഡ്-19 പ്രതിരോധ മാനദണ്ഡങ്ങൾ പാലിക്കുന്നില്ല : പനച്ചമൂട്ടിൽ റോഡുവക്കിലെ ചന്ത അപകടക്കെണിയാകുന്നു\nപാറശ്ശാലയിൽ സൂര്യകാന്തി ഇ-ലേണിങ്


സിറിയയിൽ കഴിഞ്ഞദിവസമുണ്ടായ ഐസിസ് ചാവേറാക്രമണത്തിൽ നാല് അമേരിക്കൻ സൈനികരടക്കം 19 പേർ കൊല്ലപ്പെട്ടു. സിറിയയിൽ നിന്ന് അമേരിക്കൻ സൈന്യത്തെ പിൻവലിക്കുകയാണെന്ന പ്രസിഡണ്ട് ഡോണൾഡ് ട്രംപിന്റെ പ്രഖ്യാപനം വന്ന് ദിവസങ്ങൾക്കകമാണ് ഈ സംഭവമെന്നത് ശ്രദ്ധേയമാണ്. സിറിയയിൽ നിലവിൽ ഐസിസ് പരാജയപ്പെട്ടു കഴിഞ്ഞിട്ടുണ്ടെന്നും അമേരിക്കൻ സൈന്യത്തെ ഒരു മസത്തിനകം തിരിച്ചു കൊണ്ടുവരുമെന്നുമായിരുന്നു ട്രംപിന്റെ പ്രസ്താവന.\nമാൻബിജി നഗരത്തിലൂടെ പോകുകയായിരുന്ന ഒരു അമേരിക്കൻ സൈനികവ്യൂഹത്തെ ലക്ഷ്യമാക്കിയായിരുന്നു ആക്രമണം. പാലസ് ഓഫ് പ്രിൻസസ് എന്ന ഒരു റസ്റ്ററന്റിൽ ഭക്ഷണം കഴിക്കാൻ കയറിയ സന്ദർഭത്തിലാണ് ആക്രമണം നടന്നത്. ചാവേര് ഇവർക്കരികിലേക്ക് വന്ന് പൊട്ടിത്തെറിക്കുകയായിരുന്നു.\nട്രംപിന്റെ അപ്രതീക്ഷിതമായ പ്രഖ്യാപനം സഖ്യകക്ഷി രാഷ്ട്രങ്ങളെ ഞെട്ടിച്ചിരുന്നു. വിമർശനങ്ങൾ ഉയർന്നതോടെ ഈ നീക്കത്തിൽ നിന്നും വൈറ്റ് ഹൗസ് പിന്നാക്കം പോയിട്ടുണ്ട്. സഖ്യകക്ഷികളെ യുഎസ് പ്രതിനിധികൾ നേരിട്ടും അല്ലാതെയും കാര്യങ്ങൾ ബോധിപ്പിക്കാനുള്ള ശ്രമങ്ങൾ നടന്നിരുന്നു.\nദേശീയ സുരക്ഷാ ഉപദേഷ്ടാക്കളും ട്രംപിന്റെ തീരുമാനത്തിനെതിരെ രംഗത്തുണ്ടായിരുന്നു. ആരോടും ആലോചിക്കാതെ തീരുമാനങ്ങളെടുക്കുന്ന ട്രംപിന്റെ ശൈലി കൂടുതൽ വിമർശനങ്ങൾക്ക് വിധേയമാകാൻ ഈ സംഭവം കാരണമായി. ട്രംപിന്റെ പ്രസ്താവനഐസിസിനെ കൂടുതൽ ഉത്സാഹത്തിലാക്കാൻ സഹായിച്ചുവെന്ന് സെനറ്ററായ ലിൻഡ്സി ഗ്രഹാം ആരോപിച്ചിരുന്നു. ഈ ആരോപണത്തിന് കൂടുതല് ശക്തി പകരുന്നതാണ് പുതിയ ആക്രമണം. കഴിഞ്ഞ ഒരു മാസത്തിനിടെ സിറിയയിൽ നടന്ന വലിയ ആറ് ആക്രമണങ്ങളിലൊന്നാണ് ഇക്കഴിഞ്ഞ ദിവസത്തേത്.\namerica attack isis syria trump us


സംസ്ഥാനത്ത് ഇന്ന് 13,217 കോവിഡ് കേസുകള്, 121 മരണം; എല്ലാ കോളേജുകളും ഈ മാസം 18 മുതല് തുറക്കും |\nസംസ്ഥാനത്ത് ഇന്ന് 13,217 കോവിഡ് കേസുകള്, 121 മരണം; എല്ലാ കോളേജുകളും ഈ മാസം 18 മുതല് തുറക്കും\nസംസ്ഥാനത്ത് ഈ മാസം 18 മുതല് എല്ലാ കോളേജുകളും തുറക്കാന് സര്‍ക്കാര് തീരുമാനം. വിദ്യാര്‍ത്ഥികളും അധ്യാപകരും മറ്റ് ജീവനക്കാരും രണ്ട് ഡോസ് കൊവിഡ് വാക്സിന് സ്വീകരിച്ചിരിക്കണം. മുഖ്യമന്ത്രിയുടെ അധ്യക്ഷതയില് ചേര്‍ന്ന കൊവിഡ് അവലോകന യോഗത്തിലാണ് തീരുമാനം.\nമാത്രമല്ല, സ്‌കൂളുകള് തുറക്കുന്ന നവംബര് 1ന് തന്നെ പ്രീമെട്രിക് ഹോസ്റ്റലുകളും മോഡല് റസിഡന്‍ഷ്യല് സ്‌കൂളുകളും തുറക്കും. ബയോ ബബിള് മാതൃകയിലായിരിക്കും പ്രവര്‍ത്തനം. എല്ലാ പരിശീലന സ്ഥാപനങ്ങളിലെ ക്ലാസുകളും ഇതോടൊപ്പം തുടങ്ങാം.\nഅതേസമയം, സംസ്ഥാനത്ത് തീയറ്ററുകള് തുറക്കാന് അനുമതി. ഈ മാസം 25 മുതലാണ് സിനിമാ തീയറ്ററുകള് തുറക്കുക. മുഖ്യമന്ത്രിയുടെ അധ്യക്ഷതയില് ചേര്‍ന്ന കൊവിഡ് അവലോകന യോഗത്തിലാണ് തീരുമാനമായത്. പകുതി സീറ്റുകളില് മാത്രം പ്രവേശനം അനുവദിച്ചുകൊണ്ടായിരിക്കും തീയറ്ററുകളുടെ പ്രവര്‍ത്തനം. നേരത്തെ, 50 ശതമാനം സീറ്റുകളിലേക്കെങ്കിലും പ്രവേശനം അനുവദിക്കണമെന്ന് തീയറ്റര് ഉടമകള് ആവശ്യമറിയിച്ചിരുന്നു.\nകൂടാതെ, സംസ്ഥാനത്ത് ഗ്രാമസഭകള് ചേരാനും അവലോകന യോഗത്തില് അനുമതി നല്‍കി. കൊവിഡ് പശ്ചാത്തലത്തില് കഴിഞ്ഞ ഒന്നര വര്‍ഷമായി ഗ്രാമസഭകള് ചേര്‍ന്നിരുന്നില്ല. തദ്ദേശ സ്വയംഭരണ സ്ഥാപനങ്ങളുടെ പദ്ധതി പ്രവര്‍ത്തനങ്ങളെ ഇത് സാരമായി ബാധിക്കുകയും ചെയ്ത സാഹചര്യത്തിലാണ് അനുമതി നല്‍കിയത്. വിവാഹ ചടങ്ങുകളില് പങ്കെടുക്കുന്നവരുടെ എണ്ണം 50 ആക്കി ഉയര്‍ത്താനും അവലോകന യോഗത്തില് തീരുമാനിച്ചു.\nകേരളത്തില് ഇന്ന് 13,217 പേര്‍ക്ക് കൊവിഡ്-19 സ്ഥിരീകരിച്ചു. എറണാകുളം 1730, തിരുവനന്തപുരം 1584, തൃശൂര് 1579, കോഴിക്കോട് 1417, കൊല്ലം 1001, കോട്ടയം 997, പാലക്കാട് 946, മലപ്പുറം 845, കണ്ണൂര് 710, ആലപ്പുഴ 625, ഇടുക്കി 606, പത്തനംതിട്ട 535, വയനാട് 458, കാസര്‍ഗോഡ് 184 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nകഴിഞ്ഞ 24 മണിക്കൂറിനിടെ 96,835 സാമ്പിളുകളാണ് പരിശോധിച്ചത്. പ്രതിവാര ഇന്‍ഫെക്ഷന് പോപ്പുലേഷന് റേഷ്യോ പത്തിന് മുകളിലുള്ള 368 തദ്ദേശ സ്വയംഭരണ പ്രദേശങ്ങളിലായി 745 വാര്‍ഡുകളാണുള്ളത്. ഇവിടെ കര്‍ശന നിയന്ത്രണമുണ്ടാകും.\nനിലവില് 1,41,155 കോവിഡ് കേസുകളില്, 11 ശതമാനം വ്യക്തികള് മാത്രമാണ് ആശുപത്രി/ഫീല്‍ഡ് ആശുപത്രികളില് പ്രവേശിപ്പിക്കപ്പെട്ടിട്ടുള്ളത്. കഴിഞ്ഞ ദിവസങ്ങളിലുണ്ടായ 121 മരണങ്ങളാണ് കൊവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 25,303 ആയി.


ഡാളസ് : പ്രവാസി മലയാളി ഫെഡറേഷന് സ്ഥാപകാംഗവും ഗ്ലോബല് കോര്‍ഡിനേറ്ററുമായ ജോസ് മാത്യു പനച്ചിക്കന് (62) അന്തരിച്ചു. ലോക കേരള സഭാംഗമായിരുന്നു.\nകൂത്താട്ടുകുളം പൂവക്കുളം പനച്ചിക്കല് കുടുംബാംഗമാണ്. ജനുവരി 13 വ്യാഴാച്ച രാത്രി ഒന്പതരമണിയോടെ കൂത്താട്ടുകുളത്തെ വസതിയില് വച്ച് ഹൃദയാഘാതത്തെ തുടര്‍ന്നായിരുന്നു അന്ത്യം. വീട്ടില് അബോധാവസ്ഥയില് കണ്ടെത്തിയ ജോസ് മാത്യുവിനെ ഉടന് കൂത്താട്ടുകുളത്തെ സ്വകാര്യ ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല . മൃതശരീരം ദേവമാതാ ഹോസ്പിറ്റല് മോര്‍ച്ചറിയില്. സൂക്ഷിച്ചിരിക്കുകയാണ്.\nപ്രവാസി മലയാളി ഫെഡറേഷന് പ്രവര്‍ത്തനവുമായി ബന്ധപ്പെട്ട് ഏതാനും മാസങ്ങളായി നാട്ടില് കഴിയുകയായിരുന്നു .പതിറ്റാണ്ടുകളായി ഓസ്ട്രിയയില് താമസമാക്കിയ ജോസ് മാത്യു പ്രവാസി സംഘടനാ പ്രവര്‍ത്തന രംഗത്ത് സജീവമായിരുന്നു. ഭാര്യയും2മക്കളും ഓസ്ട്രിയയിലാണ്. മാര്‍ച്ച് മാസം ഓസ്ട്രിയയിലേയ്ക്ക് മടങ്ങാനിരിക്കെയാണ് മരണം സംഭവിച്ചത്.സംസ്‌കാര ചടങ്ങുകളെ കുറിച്ചുള്ള കൂടുതല് വിവരങ്ങള് പിന്നീട് ഗ്ലോബല് കമ്മിറ്റി അറിയിക്കും.\nപി.പി ചെറിയാന് (പി എം എഫ് ഗ്ലോബല് മീഡിയ കോര്‍ഡിനേറ്റര്)


angry birds 3D cinema is going to come - Malayalam Gizbot\nആംഗ്രി ബേര്‍ഡ്‌സ് ത്രീഡിയിലാകുമെന്ന് ഉറപ്പായി\n| Updated: Monday, October 6, 2014, 15:12 [IST]\nആംഗ്രി ബേര്‍ഡ് ഓണ്‍ലൈനായും ഓഫ്‌ലൈനായും നെറ്റിലും മൊബൈലിലുമൊക്കെ നമ്മുടെ നേരം പോക്കായിരുന്നു. ആംഗ്രിബേര്‍ഡ് പ്രധാന കഥാപാത്രമാകുന്ന ത്രീഡി സിനിമയേക്കുറിച്ച് ചര്‍ച്ച തുടങ്ങിയിട്ട് രണ്ടു വര്‍ഷത്തോളമായി. ഒടുവില് 2016 ജൂലായില് പുറത്തിറങ്ങുമെന്ന് പ്രഖ്യാപനം എത്തി. സിനിമയുടെ ആദ്യ നിശ്ചലചിത്രം പുറത്തുവിട്ടു കഴിഞ്ഞു. അമേരിക്കന് നടനായ ജെയ്‌സണ് സുദെയ്കിയാണ് കേന്ദ്രകഥാപാത്രമായ ആംഗ്രി ബേഡിന് ശബ്ദം നല്‍കുക.\nമിക്കി മൗസിനേയും ഡൊണാള്‍ഡ് ഡക്കിനേയും അവതരിപ്പിച്ച് ഒരു കാലത്ത് വാള്‍ട്ട് ഡിസ്‌നി ലോകത്തെല്ലായിടത്തും കുട്ടികളുടെ മനസ്സു തട്ടിയെടുത്തപോലെ പുതിയ കാലത്തിന്റെ അഭിരുചിക്കനുസരിച്ച് ആംഗ്രി ബേര്‍ഡ്‌സിനെ മാറ്റി ലോകത്തിന്റെ നെറുകയില് എത്തിക്കുകയെന്നതാണ് നിര്‍മ്മാണ കമ്പനിയായ ഫിന്‍ലന്‍ഡിലെ റോവിയോ എന്റര്‍ടെയിന്‍മെന്റ്‌സിന്റെ ലക്ഷ്യം. ഹോളിവുഡിലെ മികച്ച താരനിര തന്നെയുണ്ട് സിനിമക്കു പിന്നില്. ജോഷ് ഗാഡ്, ഡാനി മക്‌രെബഡ്, പീറ്റര് ഡിംഗ്ലേജ് തുടങ്ങിയവരാണ് മറ്റു കഥാപാത്രങ്ങള്‍ക്ക് ശബ്ദം കൊടുക്കുന്നത്.\nAngry Birds ഇനി ത്രീഡി-യില് കളിക്കാം...!\nഅടുത്തിടെ ലോഞ്ച് ചെയ്ത മികച്ച5ആന്‍ഡ്രോയ്ഡ് ഗെയിമുകള്!!!\nആന്‍ഗ്രി ബേര്‍ഡ്‌സ് സ്‌കൂള്‍കാലത്തേയ്ക്ക്; പെണ്‍പക്ഷിയും കൂടെ\nആന്‍ഗ്രി ബേര്‍ഡ്‌സിലേക്ക് ഒരു പുതിയ പെണ്‍പക്ഷി കൂടി (വീഡിയോ)\nആന്‍ഗ്രി ബേര്‍ഡ്‌സ് ഹീക്കി ഗെയിം വരുന്നു ജൂണ് 18ന്\nആന്‍ഗ്രി ബേര്‍ഡ്‌സ് കാര്‍ട്ടൂണ് പരമ്പരയാകുന്നു


അണിയറയില് ഒരുങ്ങുന്നത് വന് പദ്ധതികള്; ഹാരിയറിനും ബ്ലാക്ക് എഡിഷന് സമ്മാനിക്കാനൊരുങ്ങി ടാറ്റ - Malayalam DriveSpark\n1 min ago താങ്ങാനാവുന്ന വിലയും മികച്ച് ശ്രേണിയും; ഇന്ത്യയിലെ ആദ്യത്തെ ഇലക്ട്രിക് ക്രൂയിസര് അവതരിപ്പിക്കാന് Komaki\n2 hrs ago Bonneville ശ്രേണിക്ക് ഗോള്‍ഡ് ലൈന് എഡിഷന് പതിപ്പുകളെ സമ്മാനിച്ച് Triumph\nNews ആദ്യം മോദിയുടെ തട്ടകം, പിന്നാലെ യോഗിയുടെ കോട്ടയിലേക്ക്; ഉത്തര്‍പ്രദേശില് പ്രിയങ്ക കളം നിറയുന്നു\nഅണിയറയില് ഒരുങ്ങുന്നത് വന് പദ്ധതികള്; ഹാരിയറിനും ബ്ലാക്ക് എഡിഷന് സമ്മാനിക്കാനൊരുങ്ങി ടാറ്റ\nPublished: Friday, July 2, 2021, 11:11 [IST]\nനെക്സോണ്, ആള്‍ട്രോസ് കാറുകളുടെ 'ബ്ലാക്ക് എഡിഷന്' മോഡലുകള് ഉടന് ഇന്ത്യയില് അവതരിപ്പിക്കുമെന്ന് ടാറ്റ മോട്ടോര്‍സ് വ്യക്തമാക്കിയിരുന്നു. ജൂലൈ 7-ന് ഈ രണ്ട് മോഡലുകളും വിപണിയില് എത്തുമെന്ന് വാര്‍ത്തകള് പുറത്തുവരുകയും ചെയ്തു.\nഎന്നാല് ഏറ്റവും പുതിയ റിപ്പോര്‍ട്ട് അനുസരിച്ച് ബ്രാന്‍ഡില് നിന്നുള്ള മറ്റൊരു ജനപ്രീയ മോഡലായ ഹാരിയറിനും ബ്ലാക്ക് എഡിഷന് കമ്പനി സമ്മാനിച്ചേക്കും. അടുത്ത ഏതാനും ആഴ്ചകള്‍ക്കുള്ളില് ഈ മോഡലും അംഗീകൃത ടാറ്റ ഡീലര്‍ഷിപ്പുകളില് എത്താന് സാധ്യതയുണ്ടെന്ന് റിപ്പോര്‍ട്ട് വ്യക്തമാക്കുന്നു.\nഅതേസമയം വില നിര്‍ണ്ണയം സംബന്ധിച്ച് സൂചനകളൊന്നും കമ്പനി നല്‍കിയിട്ടില്ല. ടാറ്റ മുമ്പ് ഹാരിയറില് ഡാര്‍ക്ക് എഡിഷന് പതിപ്പ് അവതരിപ്പിച്ചിരുന്നു. ഹാരിയറിന്റെ XZ, XZ+ ട്രിം അടിസ്ഥാനമാക്കിയുള്ള ഡാര്‍ക്ക് എഡിഷന് എന്ന് പേരിട്ടിരിക്കുന്ന ഈ മോഡല് നിലവില് വിപണിയില് വില്‍പ്പനയ്ക്ക് ലഭ്യമാണ്.\nXZ പതിപ്പിന് 18.35 ലക്ഷം രൂപയും, XZ+ പതിപ്പിന് 19.60 ലക്ഷം രൂപയുമാണ് എക്സ്ഷോറൂം വില. പുതിയ ബ്ലാക്ക് എഡിഷന് കാറുകള്‍ക്ക് ബ്ലാക്ക് ഔട്ട് ഘടകങ്ങളുള്ള അല്പം ട്വീക്ക് ചെയ്ത എക്സ്റ്റീരിയര് സ്‌റ്റൈലിംഗ് ലഭിക്കാന് സാധ്യതയുണ്ട്.\nഡാര്‍ക്ക് പ്രമേയമുള്ള എക്സ്റ്റീരിയറുകള്‍ക്ക് പുറമേ, ടാറ്റ ഈ കാറുകള്‍ക്ക് പൂര്‍ണ്ണമായും ബ്ലാക്ക് നിറത്തില് ഒരുക്കിയ ക്യാബിനും ഇന്റീരിയര് കളര് തീമും നല്‍കാന് സാധ്യതയുണ്ട് - സ്‌പോര്‍ട്ടി എക്സ്റ്റീരിയറുകളുമായി സമന്വയിപ്പിക്കുകയും ചെയ്യുന്നു.\nകോസ്‌മെറ്റിക് ട്വീക്കുകള് നല്‍കുമെന്നതൊഴിച്ചാല്, ബാക്കി ഗെറ്റപ്പ് മാറ്റമില്ലാതെ തുടരുമെന്നും സൂചനകളുണ്ട്. അതിനാല്, എഞ്ചിന് കോണ്‍ഫിഗറേഷന്, ഔട്ട്പുട്ട് കണക്കുകള് എന്നിവയില് ഒരു മാറ്റവും പ്രതീക്ഷിക്കരുത്. മറുവശത്ത്, ഈ മോഡലുകള് അടിസ്ഥാനമാക്കിയുള്ള വേരിയന്റുകളെ ആശ്രയിച്ച് വില ഉയരുമെന്നും റിപ്പോര്‍ട്ടില് പറയുന്നു.\nഅതേസമയം, ജൂണ് മാസത്തില് മൊത്തം 24,110 പാസഞ്ചര് വാഹനങ്ങള് വിറ്റതായി കമ്പനി അറിയിച്ചു. കഴിഞ്ഞ മാസം 650 യൂണിറ്റുകളുമായി ഏറ്റവും മികച്ച പ്രതിമാസ വില്‍പ്പനയാണ് നെക്സോണ് ഇവി രജിസ്റ്റര് ചെയ്തതെന്നും കമ്പനി കൂട്ടിച്ചേര്‍ത്തു.\nവരും മാസം വാഹനങ്ങളുടെ വില്‍പ്പന ഉയര്‍ന്നേക്കുമെന്നും കമ്പനി വ്യക്തമാക്കി. പുതിയ പതിപ്പുകളെയും, സ്‌പെഷ്യല് എഡിഷന് പതിപ്പുകളെയും അവതരിപ്പിച്ച് വില്‍പ്പന വര്‍ധിക്കുകയാണ് കമ്പനി ലക്ഷ്യമിടുന്നത്.\nഇതിന്റെ ഭാഗമായി ടിയാഗോ ഹാച്ച്ബാച്ചില് XT(O) എന്നൊരു വേരിയന്റ് കമ്പനി സമ്മാനിച്ചിരുന്നു. 5.48 ലക്ഷം രൂപയാണ് വാഹനത്തിന്റെ എക്‌സ്‌ഷോറും വില. XT വേരിയന്റിനെ അടിസ്ഥാനമാക്കിയാണ് XT (O) വേരിയന്റ് ഒരുങ്ങുന്നത്.\nബോഡി-കളര് റൂഫ്, ഒആര്‍വിഎമ്മുകള്, വാതില് ഹാന്‍ഡിലുകള് എന്നിവ ഉള്‍പ്പെടെ രണ്ട് വേരിയന്റുകളും തമ്മില് ബാഹ്യ വ്യത്യാസങ്ങളൊന്നുമില്ല. 14 ഇഞ്ച് സ്റ്റീല് വീലുകള്, ORVM- കളിലെ LED ടേണ് ഇന്‍ഡിക്കേറ്ററുകള്, ഗ്രില്ലിലെ ക്രോം സ്ട്രിപ്പ്, റൂഫ് സ്പോയിലര് എന്നിവ XT(O) പതിപ്പിന് ലഭിക്കുന്നു.\nഅതേസമയം റിയര്-വ്യൂ മോണിറ്റര്, ഹര്‍മാന് ഓഡിയോ, ആപ്പിള് കാര്‍പ്ലേയും ആന്‍ഡ്രോയിഡ് ഓട്ടോ ബ്ലൂടൂത്ത് കണക്റ്റിവിറ്റി എന്നീ ഫീച്ചറുകള് വാഹനത്തില് നഷ്ടപ്പെടുത്തുന്നു.\nTata Motors Planning To Introduce Black Edition For Harrier, After Nexon and Altroz Launch. Read in Malayalam.\nStory first published: Friday, July 2, 2021, 11:11 [IST]


സർവ്വകക്ഷി യോഗത്തിൽനിന്ന് ബിജെപി നേതാക്കൾ ഇറങ്ങിപ്പോയി\nHome News Kerala News സർവ്വകക്ഷി യോഗത്തിൽനിന്ന് ബിജെപി നേതാക്കൾ ഇറങ്ങിപ്പോയി\nസഹകരണ മേഖലയിലെ പ്രശ്‌നങ്ങൾ ചർച്ചചെയ്യാൻ മുഖ്യമന്ത്രി പിണറായി വിജയൻ വിളിച്ചുചേർത്ത യോഗത്തിൽനിന്ന് ബിജെപി നേതാക്കൾ ഇറങ്ങിപ്പോയി. എൽ.ഡി.എഫും യു.ഡി.എഫും അഭിപ്രായങ്ങൾ അടിച്ചേൽപ്പിക്കുകയാണെന്ന് ബി.ജെ.പി സംസ്ഥാന അധ്യക്ഷൻ കുമ്മനം രാജശേഖരൻ ആരോപിച്ചു. പ്രശ്‌നപരിഹാരം ആവശ്യപ്പെട്ട് ഡൽഹിയിലേക്ക് പോകുന്ന സർവ്വകക്ഷി പ്രതിനിധി സംഘത്തിൽ ബി.ജെ.പി പ്രതിനിധി ഉണ്ടാകില്ലെന്നും കുമ്മനം.\nഇടതുമുന്നണിയും യു.ഡി.എഫും കള്ളപ്പണക്കാർക്കൊപ്പമാണ്. സംസ്ഥാനത്തെ സഹകരണ ബാങ്കുകളിലെ ഇടപാടുകൾ സുതാര്യമാക്കണം. സഹകരണ ബാങ്കുകൾ ആർ.ബി.ഐ മാനദണ്ഡങ്ങൾ പാലിക്കണം. കള്ളപ്പണക്കാരുടെ മുന്നണികൾക്കെതിരെ ബി.ജെ.പി നവംബർ 28ന് ജനകീയ സദസ് സംഘടിപ്പിക്കുമെന്നും കുമ്മനം രാജശേഖരൻ വ്യക്തമാക്കി.\nസഹകരണ മേഖലയെ കേന്ദ്രസർസർക്കാർ തകർക്കാൻ ശ്രമിക്കുകയാണെന്ന് ആരോപിച്ച് മുഖ്യമന്ത്രി പിണറായി വിജയനും മറ്റ് മന്ത്രിമാരും സത്യാഗ്രഹ സമരം നടത്തിയിരുന്നു. കേന്ദ്ര നിലപാടുകൾക്കെതിരെ ഒറ്റഅ കെട്ടായി മുന്നോട്ട് പോകുമെന്ന നിലപാടിലാണ് മുസ്ലീം ലീഗ്. എന്നാൽ കോൺഗ്രസിനിടയിൽ ഈ വിഷയത്തിൽ ഇതുവരെയും സമവായമായിട്ടില്ല.\nPrevious articleപാലസ് ഓഫ് വെർസായ്ൽസ് കണ്ടിട്ടുണ്ടോ ??\nNext articleജപ്പാനിലും ന്യൂസിലന്റിലും ഭൂചലനം; സുനാമി ഉണ്ടായേക്കുമെന്ന് മുന്നറിയിപ്പ്


Covid in India will be under control within six months\nഇന്ത്യയില് കോവിഡ് വ്യാപനം ആറ് മാസത്തിനുള്ളില് നിയന്ത്രണവിധേയമാകുമെന്ന് വിദഗ്ധർ\nന്യൂഡല്‍ഹി: ഇന്ത്യയില് കോവിഡ് വ്യാപനം അടുത്ത ആറ് മാസത്തിനുള്ളില് കൂടുതല് നിയന്ത്രണവിധേയമാകുമെന്ന് വിദഗ്ധർ. ആറ് മാസത്തിനുള്ളില് കോവിഡ് കൂടുതല് നിയന്ത്രണ വിധേയവും നിലവിലുള്ള ആരോഗ്യസംവിധാനത്തിന് കൈകാര്യം ചെയ്യാനാവുന്നതുമായി മാറുമെന്ന് നാഷണല് സെന്റര് ഫോര് ഡിസീസ് കണ്‍ട്രോള് ഡയറക്ടര് സുജിത് സിങ് പറഞ്ഞു- എന്‍ഡി ടിവി റിപ്പോര്‍ട്ട്.\nഡെല്‍റ്റ വകഭേദംകൊണ്ടു മാത്രം മൂന്നാം തരംഗം അതിതീവ്രമാകുമെന്ന് കരുതുന്നില്ല. രോഗവ്യാപനം നിയന്ത്രിക്കുന്നതില് വിജയം കൈവരിക്കാന് കഴിഞ്ഞാല് രോഗത്തെ നിയന്ത്രിക്കാനാകും. രോഗവ്യാപനം ഉയര്‍ന്ന തോതിലായിരുന്ന കേരളത്തിലും കേസുകള് കുറയുന്നത് ശുഭസൂചനയാണെന്നും അദ്ദേഹം പറഞ്ഞു.\nരാജ്യത്ത് 75 കോടിയില് അധികം ആളുകള്‍ക്ക് വാക്‌സിന് നല്‍കിക്കഴിഞ്ഞു. വാക്‌സിനുകള് 70 ശതമാനം ഫലപ്രാപ്തി നല്‍കുമെങ്കില് 50 കോടി ആളുകള് പ്രതിരോധ ശേഷി ആര്‍ജ്ജിച്ചുകഴിഞ്ഞു. ഒറ്റ ഡോസ് 30-31 ശതമാനം പ്രതിരോധം ഉറപ്പ് നല്‍കുന്നുവെങ്കില് പോലും ഗുണകരമാണെന്നും സുജിത് സിങ് പറഞ്ഞു.\nവാക്‌സിന് രണ്ട് ഡോസും സ്വീകരിച്ചാല് പോലും കോവിഡ് പ്രോട്ടോക്കോള് പാലിക്കേണ്ടത് പ്രധാനമാണ്. പുതിയ വകഭേദങ്ങളാണ് കൂടുതല് രോഗവ്യാപനത്തിന് കാരണം. വാക്‌സിനെടുത്താല് പോലും 70 മുതല് നൂറ് ദിവസം വരെ പിന്നിടുമ്പോള് പ്രതിരോധ ശേഷി കുറയുന്നത് കാണാനാകുമെന്നും അദ്ദേഹം പറഞ്ഞു.


പ്രതിദിനം രണ്ടായിരം പേര്; ശബരിമലയിലെ തീർത്ഥാടകരുടെ എണ്ണം കൂട്ടി | pilgrims numbers increased in sabarimala\nPathanamthitta, First Published Dec 1, 2020, 4:45 PM IST\nശബരിമല വനമേഖലയിൽ താമസിക്കുന്ന മലയരയ വിഭാഗക്കാർക്ക് കാനനപാതയിലൂടെ ശബരിമലയിൽ എത്തി ദർശനം നടത്താൻ വനംവകുപ്പ് അനുമതി നൽകി.\nപത്തനംതിട്ട: ശബരിമലയിലെ തീർത്ഥാടകരുടെ എണ്ണം കൂട്ടി. പ്രതിദിനം രണ്ടായിരം പേര്‍ക്കുവരെ ദര്‍ശനം അനുവദിക്കും. ശനി,ഞായർ ദിവസങ്ങളിൽ മൂവായിരം പേര്‍ക്കും പ്രവേശനത്തിന് അനുമതിയുണ്ട്. നിലവില് പ്രതിദിനം ആയിരം തീര്‍ത്ഥാടകരെയാണ് അനുവദിക്കുന്നത്. ശബരിമല വനമേഖലയിൽ താമസിക്കുന്ന മലയരയ വിഭാഗക്കാർക്ക് കാനനപാതയിലൂടെ ശബരിമലയിൽ എത്തി ദർശനം നടത്താൻ വനംവകുപ്പ് അനുമതി നൽകി.\nമലയരയ വിഭാഗത്തിൽപ്പെട്ടവർക്ക് മാത്രമാണ് കാനനപാത ഉപയോഗിക്കാനുള്ള അനുമതി നൽകിയിരിക്കുന്നത്. മലയര സമൂഹത്തിന്‍റെ പ്രത്യേക അഭ്യർത്ഥ കണക്കിലെടുത്താണ് സർക്കാരിന്‍റെ തീരുമാനമെന്ന് വനംമന്ത്രി കെ.രാജു പറഞ്ഞു. കൊവിഡിനെ തുടർന്ന് ശബരിമല ദർശനത്തിന് ഇക്കുറി കനത്ത നിയന്ത്രണങ്ങളാണ് ഏർപ്പെടുത്തിയിരുന്നത്.


actress anumol traditional photoshoot latest malayalam entertainment\nഇന്ത്യൻ ടെലിവിഷൻ റിയാലിറ്റി ഷോകളിലൂടെ ആങ്കർ ആയി വന്ന് ജനങ്ങൾക്ക് പ്രിയങ്കരിയായി മാറിയ താരമാണ് അനുമോൾ. ഫ്ലവേഴ്സ് ടിവി അവതരിപ്പിച്ച സ്റ്റാർ മാജിക് എന്ന ടെലിവിഷൻ റിയാലിറ്റി ഷോയിലൂടെയാണ് അനുമോൾ ജനപ്രീതി ആർജ്ജിച്ചത്. ഒരു ആങ്കർ എന്ന നിലയിലും മോഡൽ എന്ന നിലയിലും തന്റെ കരിയർ മുന്നോട്ടു കൊണ്ടു പോവുകയാണ് താരമിപ്പോൾ .\n1 മില്യൺ ആളുകളാണ് അനുമോളെ ഇൻസ്റ്റഗ്രാമിൽ പിന്തുടരുന്നത്. അനുമോൾ അനുക്കുട്ടി എന്നപേരിൽ സ്വന്തമായി ഒരു യൂട്യൂബ് ചാനലും താരത്തിന് ഉണ്ട്. എപ്പോഴും പോസിറ്റീവായ ചിരി, തികഞ്ഞ കോൺഫിഡൻസോടുകൂടിയുള്ള സംസാരം ഇവയെല്ലാം പ്രേക്ഷകരിൽ ആവേശം ഉണർത്തുന്നു. സോഷ്യൽ മീഡിയയിൽ വളരെ ആക്ടീവ് ആയ വ്യക്തിയാണ് അനു. കുട്ടിക്കളി വിട്ടുമാറാത്ത താരത്തിന്റെ പ്രകൃതം തന്നെയാണ് ഇത്രയധികം ആരാധകർ ഉണ്ടാവാൻ ഉള്ള പ്രാധാന കാരണം.\nതാര ജാഡകൾ ഒന്നുമില്ലാതെ ജനങ്ങൾക്കിടയിൽ വളരെ സോഷ്യൽ ആയാണ് അനുമോൾ ഇടപെടാറുള്ളത്, ഇതിനുള്ള തെളിവാണ് അനുവിന്റെ ഓരോ ഇനാഗുരേഷൻ വീഡിയോകളും. അനുവിന്റെ പുതിയ ഫോട്ടോഷൂട്ട് ഇൻസ്റ്റഗ്രാമിൽ വൈറലായി കൊണ്ടിരിക്കുകയാണ്. കേരള ട്രഡീഷണൽ ബ്രൈഡൽ ലുക്കിൽ ഉടുത്തൊരുങ്ങിയ അനുവിന്റെ മേക്കോവർ ആരാധകരുടെ മനം കവരുന്നു. ഷീലാസ് മേക്കപ്പ് സ്റ്റുഡിയോക്ക് വേണ്ടി താരം ചെയ്ത ഫോട്ടോ ഷൂട്ട് ആണ് ജനങ്ങൾ ഇപ്പോൾ ഏറ്റെടുത്തിരിക്കുന്നത്.\nA post shared by Anumol RS (@anumol_rs_karthu)


Posted By: Sangeetha Sailaja 11/28/2019\nഅഗതികളായ വിധവകൾ, അവരാണത്രേ മീരാസാധു. ഈ പുസ്തകത്തിലുടനീളം അങ്ങനെയൊരു മീരാസാധുവിനൊപ്പമാണ് നമ്മുടെ യാത്ര. പ്രേമത്തിനാൽ ഭ്രാന്തിയാക്കപ്പെട്ടവൾ. ഭൂമിയിൽ ഏതൊരു വസ്തുവിനെക്കാളേറെയും പ്രേമിക്കുകയും പ്രേമിക്കപ്പെടുകയും ചെയ്തവൾ. സത്യത്തിൽ അവളൊരിക്കലും വിധവയായിരുന്നില്ല; മറിച്ച് അവളുടെ പകയാണ് വിധവയെന്ന അവസ്ഥയെ സ്വീകരിച്ചത്.\nനമ്മുടെയെല്ലാം ഭാവനകളിലെ വൃന്ദാബന്റെ ചിത്രത്തെ അപ്പാടെ മാറ്റിക്കൊണ്ടാണ് ഇവിടെ കഥ തുടങ്ങുന്നത്. ചാണകവും മൂത്രവും കഫവും തുപ്പലും നിറഞ്ഞ വഴികളിലൂടെയാണവൾ ആ നഗരത്തിലേക്ക് കടന്നുവരുന്നത്. അയ്യായിരത്തിലേറെ ക്ഷേത്രങ്ങൾ സ്ഥിതി ചെയ്യുന്ന, നമ്മൾ പുണ്യ നഗരിയെന്നു വിശേഷിപിക്കുന്ന മധുരയിലേക്ക്. പുലർച്ചെ യമുനയിൽ കുളിച്ച്, തന്റെ മൊട്ടത്തല സാരിത്തലപ്പാൽ മറച്ച് അനുഭവങ്ങളുടെ തീച്ചൂളയിൽ സ്വയം വെന്തുരുകി അവൾ ഭഗവാൻ ഗോവിന്ദന്റെ വിധവയായി നീണ്ട പന്ത്രണ്ടു വർഷങ്ങൾ അവൾ ധർമശാലയിൽ കഴിച്ചു കൂട്ടി. എട്ടുവർഷം മാത്രംനീണ്ടുനിന്ന ദാമ്പത്യം അവളുടെ സിരകളിൽ വിഷവും പകയും നിറച്ചു. ഋതുഭേദങ്ങളില്ലാതെ ക്ഷേത്രനടകളിൽ അവളുടെ ജീവിതത്തിലെ ഏകപുരുഷനെ പ്രേമം കൊണ്ട് പവിത്രീകരിക്കാൻ പകയോടെ അവൾ യാചിച്ചു.\nനമ്മുടെ മനസ് അമിതമായി എന്തെങ്കിലും ആഗ്രഹിച്ചാൽ അവ നമ്മെ തേടിവരുമെന്ന് കേട്ടിട്ടില്ലേ. മീരയുടെ യാചനകൾ വെറുതെയായില്ല, മാധവൻ വരികതന്നെ ചെയ്തു. അയാളെ കണ്ടമാത്രയിൽ അവളുടെയുള്ളിൽ പക നിറഞ്ഞു, അയാളുടെ ചോരയ്ക്കായി അവളുടെ നാവ് തരിച്ചു. അങ്ങേയറ്റം വൃത്തിഹീനമായ തെരുവിൽ, എല്ലും തോലും മാത്രമായ മീരയെ കണ്ടഞെട്ടലിൽ മാധവൻ ബോധരഹിതനായി. ആരൊക്കെയോ ചേർന്ന് അയാളെ ആശുപത്രിയിലേക്ക് കൊണ്ടുപോയി. എന്നാൽ അതൊന്നും മീരയുടെ പകയെ അടക്കിയില്ല, അവളുടെ മനസിനേറ്റ മുറിവുകളിൽ നിന്ന് ചോര കിനിയാൻ തുടങ്ങി. ധർമശാലയിലെ ആ രാത്രി മീരയ്ക്ക് ഉറങ്ങാൻ കഴിഞ്ഞില്ല.\nഅവൾ മാധവനെ ആദ്യമായി കണ്ടനാൾ ഓർത്തു. ഐ.ഐ.ടിയിലെ മിടുക്കിയായ വിദ്യാർത്ഥിയായിരുന്ന തന്നെ ഓർത്തു. മാധവന്റെ പൊള്ളയായ വാക്കുകളിൽ വിശ്വസിച്ച് ധീരനായ ഐ.ജിയായിരുന്ന തന്റെ അച്ഛനെയും, രോഗിയായ അമ്മയെയും, രണ്ട് സഹോദരിമാരെയും ഓർത്തു. എന്നാൽ അവരെക്കാളേറെ അവളെ ദുഃഖിപ്പിച്ചത് വിനയന്റെ ഓർമകളാവണം. കാരണം തന്റെയും മാധവന്റെയും സുഹൃത്തായ വിനയനുമായുള്ള വിവാഹം ഉറപിച്ചതിനു ശേഷമാണല്ലോ അവൾ മാധവനുമായി ഒളിച്ചോടിയത്. മാധവനുമായി വിവാഹ ജീവിതം തുടക്കത്തിൽ മധുരമേറിയതായിരുന്നു. എന്നാൽ നാളുകൾ കഴിഞ്ഞപ്പോൾ പഴയതുപോലെതന്നെ സഖിമാരും വന്നു പോയ്ക്കൊണ്ടിരുന്നു. മീരയുടെ പരിഭവങ്ങളത്രെയും മാധവൻ അസൂയയെന്ന് ചിരിച്ചുതള്ളി. തന്റെ വിധിയെ പഴിച്ച് രണ്ടുമക്കളുമായി ആ ഫ്ലാറ്റിൽ കഴിഞ്ഞുകൂടാനേ മീരയ്ക്ക് നിവൃത്തിയുണ്ടായുള്ളൂ. ഒരിക്കലും തന്റെ വിധിയെയോർത്ത് അവൾ കണ്ണുനീർ പൊഴിച്ചില്ല. യാതനകളുടെ ജീവിതത്തിൽ ഏറ്റവും അസഹനീയമായ വാർത്തയായിരുന്നു മാധവന്റെ പുനർ വിവാഹത്തിനുള്ള ഒരുക്കം. ഒരുപക്ഷേ, അതോടെയാവാം മീരയുടെ മനോനില തെറ്റിയത്. തന്റെ മക്കളെപ്പോലും അവൾ അങ്ങനെയാവണം കൊന്നുകളഞ്ഞത്.\nഎട്ടുവർഷം നീണ്ട ദാമ്പത്യം അങ്ങനെയാണ് മീര അവസാനിപ്പിച്ച് മധുരയിലേക്ക് വരുന്നത്. എങ്കിലും അവൾ മാധവനെ പ്രണയിച്ചു, മാധവനെ മാത്രമേ മീര പ്രണയിച്ചുള്ളൂ. പക്ഷെ, മാപ്പു കൊടുക്കാൻ അവൾ തയാറായിരുന്നില്ല. ഒടുവിൽ മീര മാധവനെ കാണാൻ ആശുപത്രിയിലേക്ക് പോയി. തന്റെ തെറ്റുകൾക്ക് മാപ്പപേക്ഷിച്ചു കൊണ്ട് മാധവൻ കേണിട്ടും മീര ചിത്തഭ്രമം ബാധിച്ച കണക്കെ ചിരിക്കുകയാണുണ്ടായത്. വിരൽ കുടിച്ചും മുഖം ചുളിച്ചും മരിച്ചു കിടന്ന മക്കളെയോർത്ത് ചിരിച്ചു. തന്റെ ജീവിതത്തിലെ ഏക പുരുഷന് സ്വന്തം മരണത്തിലൂടെയാണ് മീര മറുപടി നൽകിയത്. ആരാലും ആഗ്രഹിക്കപ്പെടാത്ത നീറുന്ന മരണം!\nആൺവഞ്ചനയിൽ സ്വയം നഷ്ടപ്പെടുത്തിയ, പനിനീർപ്പൂവിന്റെ മണമുളള പാവം പെൺകുട്ടിയായിരുന്നു തുളസിയെന്ന മീര. അവൾ അതേ തീവ്രതയോടെതന്നെ ആ പക വീട്ടുന്നു. വളരെ വ്യത്യസ്തമായൊരു പകവീട്ടിൽ! ഭക്തിയും കാമവും അതിന്റെ തീവ്രശോഭയിൽ പ്രകാശിതമാകുന്നു ഇവിടെ.\nTraveller, blogger, vlogger, photographer and foodie.\nBe the first to comment on "പനിനീർ പൂവിന്റെ നറുമണമുള്ളവൾ | Meerasadhu by KR Meera"


റസൂല് (സ്വ) യെ സ്വപ്നത്തില് കാണല് മലയാളം ഹദീസുകള് | Malayalam hadees\nHome > Malayalam Hadees > Hadees Topics > റസൂല് (സ്വ) യെ സ്വപ്നത്തില് കാണല്\n292. അബ്ദുല്ലാഹിബ്നു മസ്ഊദില് നിന്ന്: നബി(സ) പറയുന്നു: ആരെങ്കിലും എന്നെ ഉറക്കത്തില് കണ്ടാല് അവന് കണ്ടത് എന്നെ തന്നെ. കാരണം പിശാച് എന്റെര രൂപം പ്രാപിക്കുകയില്ല.\n293. അബുഹുറൈറ ല് നിന്ന്: നബി(സ) പറയുന്നു: ആരെങ്കിലും എന്നെ സ്വപ്നത്തില് കണ്ടാല് അവന് കണ്ടത് എന്നെ തന്നെ. കാരണം പിശാച് എന്റെ സാദൃശ്യത്തില് വരില്ല.\n294. അബുമാലിക് അശ്ജഇ തന്റെ പിതാവില് നിന്ന്: റസൂല്(സ) പറഞ്ഞു: ആരെങ്കിലും സ്വപ്നത്തില് എന്നെ കണ്ടാല് അവന് കണ്ടത് എന്നെ തന്നെ176.\n176. ഇതു നബി(സ) യുടെ പ്രത്യേകതയാണ്. കാരണം അവിടുന്ന് പിശാചില് നിന്ന് പൂര്ണ്ണു സുരക്ഷിതനാണ്.\n(അബു ഈസ (തിര്മി്ദി) പറയുന്നു: നിവെദകനായ അബുമാലികിന്റെ പേര് സഅദുബ്നു ത്വാരിഖുബ്നു അശ് യം എന്നാണു. ഇദ്ദേഹം പ്രവാചകന്റെ സ്വഹാബികളില് ഒരാളാണ്. ഇദ്ദേഹം നബി(സ) യില് നിന്ന് വേറെയും റിപ്പോര്ട്ടുബകള് ചെയ്തിട്ടുണ്ട്.)\n295. അബു ഹുറൈറയില് നിന്ന്: റസൂല്(സ) പറഞ്ഞു: ആരെങ്കിലും എന്നെ സ്വപ്നം കണ്ടാല് അവന് കണ്ടത് എന്നെ തന്നെ. കാരണം പിശാച് എന്റെ രൂപം പ്രാപിക്കുകയില്ല.\n296. യസീദുല് ഫാരിസിയില് നിന്ന്: (ഇദ്ദേഹം മുസ്ഹഫ് എഴുതുന്ന ആളായിരുന്നു.) ഞാന് ഇബ്നു അബ്ബാസിന്റെണ കാലത്ത് നബി(സ) യെ സ്വപ്നത്തില് കണ്ടു. അപ്പോള് ഞാന് ഇബ്നു അബ്ബാസിനോട് പറഞ്ഞു: ഞാന് റസൂല്(സ) യെ സ്വപ്നത്തില് കണ്ടിരിക്കുന്നു. അപ്പോള് ഇബ്നു അബ്ബാസ് ഇങ്ങനെ പറഞ്ഞു: റസൂല്(സ) ഇങ്ങനെ പറഞ്ഞിരുന്നു: “പിശാചിന് എന്റെ രൂപ സാദൃശ്യം സ്വീകരിക്കാന് കഴിയില്ല. അതിനാല് ആരെങ്കിലും എന്നെ സ്വപ്നത്തില് കണ്ടാല് അവന് കണ്ടത് എന്നെ തന്നെയാകുന്നു”.\nനിനക്ക് നീ ഉറക്കത്തില് കണ്ട മനുഷ്യനെ ഒന്ന് വര്ണ്ണിക്കാന് കഴിയുമോ? അതെ, ഞാന് വിശദീകരിക്കാം. രണ്ടു പേര്ക്കി്ടയില് ഒരു മനുഷ്യന് അദ്ദേഹത്തിന്റെ ശരീരവും മാംസവും വെള്ളയോടടുത്ത് നില്ക്കുന്ന ചുവപ്പ് നിറം. ഇരുനേത്രങ്ങളും സുറുമ യെഴുതിയത്. നല്ല പുഞ്ചിരി. സുന്ദരമായ മുഖവട്ടം. അദ്ദേഹത്തിന്റെ താടി രോമങ്ങള് നെഞ്ചില് നിറഞ്ഞു നില്ക്കു ന്നു. നിവെദ കരില് ഒരാളായ ഔഫ് പറയുന്നു: ഈ വര്ണ്ണനയുടെ കൂടെ മറ്റെന്തെങ്കിലും ഉണ്ടായിരുന്നോ എന്നെനിക്കറിയില്ല. അപ്പോള് ഇബ്നു അബ്ബാസ് പറഞ്ഞു: നീ അവിടുത്തെ ഉണര്ച്ചയില് കണ്ടിരുന്നെങ്കില് ഇതിനെക്കാള് വിശേഷിപിക്കാന് നിനക്ക് കഴിയുമായിരുന്നില്ല.\n297. അബുഖതാദ പറയുന്നു: റസൂല്(സ) പറയുന്നു: എന്നെ ആരെങ്കിലും സ്വപ്നത്തില് കണ്ടാല് അവന് കണ്ടത് യാഥാര്ത്യമാണ്.\n298. അനസ്(റ) ല് നിന്ന്:നബി(സ) പറയുന്നു: ആരെങ്കിലും എന്നെ സ്വപ്നം കണ്ടാല് അവന് എന്നെ തന്നെ കണ്ടു. കാരണം പിശാച് എന്റെ ഭാവം സ്വീകരിക്കില്ല.\n299. അനസ് (റ) പറയുന്നു: വിശ്വാസിയുടെ സ്വപ്നം നുബുവ്വത്തിന്റെ നാല്പ്പലത്തിയാറില് ഒരംശമാണ്.\n300. അബ്ദുല്ലാഹിബ്നു മുബാറക് പറഞ്ഞു: നീ വിധി കര്ത്താകവായി പരീക്ഷിക്കപെട്ടാല് നീ ഹദീസിനെ അവലംബിക്കുക.177.\n177. നബി(സ) ല് നിന്നും ഖുലഫാഉ രാശിദയില് നിന്നും വിധിയുടെ കാര്യത്തില് ഉദ്ധരിക്കപെട്ട റിപ്പോര്ട്ടുകള് അവലംബിക്കുകയെന്നര്ത്തം .\n301. ഇബ്നു സീരീന് പറയുന്നു: ഈ ഹദീസ് മതമാണ്. അതിനാല് നിങ്ങളുടെ മതം ആരില് നിന്നാണ് സ്വീകരിക്കുന്നതെന്ന് നോക്കുക178\n178. ഇബ്നു സിരിന് പ്രവാചക പത്നി ഉമ്മു സലമയുടെ മൌലയായ സിരിന്റെ പുത്രനാണ്. ഈ പ്രസ്താവം ഇവിടെ ഉദ്ധരിച്ചത്, വിശ്വസ്തരും നീതിമാന്മാരുമായവരില് നിന്ന് മാത്രമേ ഹദീസുകള് സ്വീകരിക്കാവൂ എന്നും, ഈ രംഗത്ത് ഏറെ സൂക്ഷ്മത അനിവാര്യമാണെന്ന് കാണിക്കാനും വേണ്ടിയാണ്.


മാധ്യമങ്ങളുടെ സ്വന്തം നാടായ കേരളത്തില് മൂല്യബോധമുള്ള മാധ്യമപ്രവര്‍ത്തനം ഇല്ലാതായിക്കൊണ്ടിരിക്കുകയാണ്. ഈ അപചയം ഒരു സുപ്രഭാതത്തില് സംഭവിച്ചതല്ല. പാരമ്പര്യം അവകാശപ്പെടുന്ന പല മാധ്യമങ്ങളുടെയും ചരിത്രം പരിശോധിച്ചാല് ഇത് കണ്ടെത്താനാവും. സഹജീവിസ്‌നേഹംകൊണ്ടും പരസ്പര ധാരണകൊണ്ടും പലരും ഇതൊന്നും വിളിച്ചു പറയാറിെല്ലന്നു മാത്രം. ഇതൊരൊഴുക്കാണ്. ഈ ഒഴുക്കിനെതിരെ നീന്താനുള്ള ഇച്ഛാശക്തി പ്രകടിപ്പിക്കുകയും, ലക്ഷ്യത്തിലേക്ക് മുന്നേറിക്കൊണ്ടിരിക്കുകയും ചെയ്യുന്ന മാധ്യമങ്ങളിലൊന്നാണ് കേസരി. ഏഴ് പതിറ്റാണ്ടുകാലത്തെ പ്രയാണത്തിനിടെ പ്രതിസന്ധികളെ അതിജീവിച്ചും, വെല്ലുവിളികളെ അവസരങ്ങളാക്കി മാറ്റിയും കേവലമായ നിലനില്‍പ്പിനപ്പുറം കേരളത്തിന്റെ മനസ്സിനെ ദേശീയോന്മുഖമാക്കുന്നതില് കേസരി വഹിച്ച പങ്ക് വളരെ വലുതാണ്. ഈ മുന്നേറ്റം ഇപ്പോള് മഹത്തായ ഒരു കുതിച്ചുചാട്ടത്തിലെത്തിനില്‍ക്കുകയാണ്. അതിന്റെ സാക്ഷാത്കാരമാണ് വാരിക പിറവിയെടുത്ത കോഴിക്കോടിന്റെ മണ്ണില് ഉയര്‍ന്നുവന്നിരിക്കുന്ന ആസ്ഥാന മന്ദിരവും മാധ്യമ പഠനഗവേഷണ കേന്ദ്രവും.\nദേശീയതയോട് മുഖംതിരിഞ്ഞു നില്‍ക്കുന്ന ഒരു സമീപനം, ദേശീയ മുഖ്യധാരയില് ചേരാന് വിസമ്മതിക്കുന്ന മനോഭാവം കേരളത്തിനുണ്ടായിരുന്നു. ഭൂമിശാസ്ത്രപരമായ ആനുകൂല്യങ്ങളാല് നൂറ്റാണ്ടുകള്‍ക്ക് മുന്‍പേ പലവിധത്തിലുള്ള വൈദേശിക സമ്പര്‍ക്കങ്ങള്‍ക്കും അവസരം ലഭിച്ചതിനാല് അതിരുവിട്ട ഒരു പാശ്ചാത്യാഭിമുഖ്യം കേരളത്തില് രൂപപ്പെട്ടു. 1599 ലെ ഉദയംപേരൂര് സുന്നഹദോസായാലും, 1921 ലെ മാപ്പിളലഹളയായാലും, 1946 ലെ പുന്നപ്ര വയലാര് സമരമായാലും ദേശീയധാരയോട് വിഘടിക്കുന്ന കേരളത്തെയാണ് അടയാളപ്പെടുത്തുന്നത്. സ്വാതന്ത്ര്യസമര കാലഘട്ടത്തിലേക്ക് വരുമ്പോഴും ഇത് കാണാം. സ്വാഭാവികമായും ഇത്തരം ആശയങ്ങളെ പ്രതിനിധീകരിക്കുന്ന മാധ്യമ ശക്തികളാണ് കേരളത്തില് പ്രാമുഖ്യം നേടിയത്. ദേശവിരുദ്ധം എന്നുപോലും വിശേഷിപ്പിക്കാന് മടിക്കേണ്ടതില്ലാത്ത ഈയൊരു മാധ്യമ അന്തരീക്ഷത്തിലാണ് കേസരി അതിനെതിരായി പിറവികൊണ്ടത്.\nമോഹന്‍ജി ഭാഗവതിന് കേസരിയുടെ ഉപഹാരം മുഖ്യപത്രാധിപര് ഡോ.എന്.ആര്.മധുവും\nമാനേജിംഗ് ട്രസ്റ്റി അഡ്വ.പി.കെ.ശ്രീകുമാറും ചേര്‍ന്ന് നല്‍കുന്നു\nസാംസ്‌കാരികവും സാമൂഹ്യവും രാഷ്ട്രീയവുമായ വിഷയങ്ങളില് ദേശീയപക്ഷത്തുനിന്ന് ചിന്തിക്കുന്ന ‘കേസരി’യെപ്പോലെ മറ്റൊരു വാരിക മലയാളത്തിലില്ല എന്നു നിസ്സംശയം പറയാം. മറ്റുള്ളവര് തെറ്റിദ്ധരിപ്പിക്കാനും തമസ്‌കരിക്കാനും ശ്രമിക്കുന്ന വിഷയങ്ങള് നിരന്തരം ചര്‍ച്ച ചെയ്ത് വിവരങ്ങള് വായനക്കാരിലെത്തിക്കാന് ഒരു വാരികയെന്ന നിലയ്ക്ക് കേസരി കാണിക്കുന്ന ശ്രദ്ധയും പ്രതിബദ്ധതയും മറ്റൊന്നിനും അവകാശപ്പെടാനാവില്ല. കേസരി ഒരു പക്ഷത്തും മറ്റുള്ളവര് മറുപക്ഷത്തുമായി പതിറ്റാണ്ടുകള് തുടര്‍ന്ന പോരാട്ടങ്ങളില് വിജയം കേസരിക്കൊപ്പം നിന്ന ചരിത്ര സന്ദര്‍ഭങ്ങള് നിരവധിയാണ്.\nഅയോധ്യാ പ്രക്ഷോഭത്തിന് ഐക്യദാര്‍ഢ്യം\nസ്വാതന്ത്ര്യസമരത്തിനു തുല്യമായ ജനവികാരവും പങ്കാളിത്തവുംകൊണ്ട് ലോകശ്രദ്ധയാകര്‍ഷിച്ച മുന്നേറ്റമായിരുന്നു അയോദ്ധ്യാ പ്രക്ഷോഭം. രാമജന്മഭൂമിയായ അയോധ്യയില് രാമക്ഷേത്രം നിര്‍മ്മിക്കണമെന്ന് ആഗ്രഹിച്ച ദേശാഭിമാനികളുടെ പക്ഷത്തായിരുന്നു നൂറുശതമാനവും നീതിയെങ്കിലും ‘ബാബറി മസ്ജിദി’നുവേണ്ടി നിലകൊള്ളുകയായിരുന്നുവല്ലോ ബഹുഭൂരിപക്ഷം പത്ര-ദൃശ്യമാധ്യമങ്ങളും. ഇരുപതാം നൂറ്റാണ്ടിന്റെ അന്ത്യപാദം മുതല് ഇരുപത്തൊന്നാം നൂറ്റാണ്ടിന്റെ ആദ്യപാദം വരെയുള്ള നാല് പതിറ്റാണ്ടുകാലം ഇടവേളകളില്ലാതെ നടന്ന രാമജന്മഭൂമി വിമോചനത്തിനുള്ള പോരാട്ടത്തെ ഒപ്പിയെടുത്തത് കേസരിയുടെ താളുകളാണ്. ഇക്കാലയളവിലെ കേസരിയുടെ ലക്കങ്ങളില്‍നിന്ന് അയോധ്യാ പ്രക്ഷോഭത്തിന്റെ ചരിത്രം രചിക്കാന് കഴിയും.\nദേശീയാഭിലാഷത്തെ പൂര്‍ണ്ണമായി തൃപ്തിപ്പെടുത്തുന്നതല്ലെങ്കിലും സ്വതന്ത്ര ഭാരതത്തില് അയോധ്യാ പ്രക്ഷോഭത്തിന് അനുകൂലമായുണ്ടായ വിധിയാണ് 2015 ല് അലഹബാദ് ഹൈക്കോടതി പ്രഖ്യാപിച്ചത്. അയോധ്യയിലെ തര്‍ക്ക ഭൂമിയില് രാംലാല വിഗ്രഹ പ്രതിഷ്ഠയുള്ളയിടം ഹിന്ദുക്കള്‍ക്ക് അവകാശപ്പെട്ടതാണെന്ന ഈ വിധിയുടെ പ്രാധാന്യം, അത് ഹിന്ദുക്കള്‍ക്കനുകൂലമാണ് എന്ന ഒറ്റക്കാരണത്താല് മറച്ചുപിടിക്കുകയായിരുന്നു പല മാധ്യമങ്ങളും. ഇങ്ങനെയൊരു വിജയം ഹിന്ദു സമൂഹത്തിന് ലഭിച്ചിട്ടില്ലെന്ന മട്ടിലാണ് കോഴിക്കോട്ടുനിന്നു തന്നെ പ്രസിദ്ധീകരിക്കുന്ന ഒരു പ്രമുഖ വാരിക പ്രത്യേക പതിപ്പ് ഇറക്കിയത്. എന്നാല് നിരവധി ലക്കങ്ങളിലായി ഈ വിധിയുടെ ശരിയായ ഉള്ളടക്കം വായനക്കാരിലെത്തിച്ചത് കേസരിയാണ്. തര്‍ക്കഭൂമിയില് നിലനിന്നിരുന്നത് ക്ഷേത്രമായിരുന്നുവെന്നും, അത് തകര്‍ത്താണ് മസ്ജിദ് നിര്‍മിച്ചതെന്നും ഉത്ഖനനത്തില് തെളിഞ്ഞപ്പോള് ആ ദൗത്യത്തില് പങ്കാളിയായ ഡോ. കെ.കെ. മുഹമ്മദിന്റെ അഭിമുഖമുള്‍പ്പെടെ പ്രസിദ്ധീകരിച്ച് വായനക്കാരെ ബോധവല്‍ക്കരിച്ചത് കേസരിയാണ്. രാമജന്മഭൂമി പ്രക്ഷോഭത്തിന്റെ കാര്യത്തില് ഇസ്ലാമിക ശക്തികളെയും ഇടതുപക്ഷത്തെയും കപടമതേതരവാദികളെയും പ്രതിനിധീകരിക്കുന്ന മാധ്യമങ്ങള് ഒരുഭാഗത്ത് അണിനിരന്നപ്പോള്, കേസരി ശക്തമായി പോരാടി വിജയം വരിച്ചു. ഏറ്റവുമൊടുവില് അയോധ്യയില് രാമക്ഷേത്രത്തിന് അനുമതി നല്‍കിയ ചരിത്രപരമായ സുപ്രീംകോടതി വിധിയുണ്ടായപ്പോള് ശരിവയ്ക്കപ്പെട്ടത് കേസരിയുടെ നിലപാടാണ്.\nലൗജിഹാദിനെതിരെ തുറന്ന പോരാട്ടം\nലൗ ജിഹാദ് എന്നത് ഇപ്പോള് ദേശീയതലത്തില് തന്നെ ചര്‍ച്ച ചെയ്യപ്പെടുന്ന ഒരു വിഷയമാണ്. കേരളത്തില് നിന്നാണ് ഇത് പൊട്ടിപ്പുറപ്പെട്ടത്. എന്നാല് ജിഹാദി ശക്തികള്‍ക്ക് ലഭിക്കുന്ന രാഷ്ട്രീയ-ഭരണ പിന്തുണയുടെ ബലത്തില് ലൗജിഹാദ് എന്നൊന്ന് ഇല്ലെന്ന് വരുത്തിത്തീര്‍ക്കാനാണ് പല മലയാള മാധ്യമങ്ങളും ശ്രമിച്ചത്. കോടതിയെപ്പോലും തെറ്റിദ്ധരിപ്പിക്കുന്ന വിധമാണ് ഇതുമായി ബന്ധപ്പെട്ട അന്വേഷണം നടന്നത്. ലൗജിഹാദിന്റെ ഇരകള് തന്നെ അക്കാര്യം തുറന്നു പറഞ്ഞിട്ടും അത് ഗൗരവത്തിലെടുക്കാന് ഇടതു-ഇസ്ലാമിക പക്ഷപാതം പുലര്‍ത്തുന്ന മാധ്യമങ്ങള് തയ്യാറായില്ല.\nഇക്കാര്യത്തില് വലിയൊരു പോരാട്ടം തന്നെയാണ് കേസരി നടത്തിയത്. ഒടുവില് അത് വിജയം കണ്ടു. ദേശീയ മാധ്യമങ്ങളില് ലൗജിഹാദ് സജീവ ചര്‍ച്ചയായി. ഇതൊരു യാഥാര്‍ത്ഥ്യമാണെന്ന് തിരിച്ചറിയപ്പെട്ടു. ‘ലൗജിഹാദോ, എന്താണത്?’ എന്നു ചോദിച്ച ചില ‘ദേശീയ’നേതാക്കള്‍ക്കുപോലും സത്യം ബോധ്യപ്പെട്ടു. ഉത്തര്‍പ്രദേശ്, മധ്യപ്രദേശ് എന്നീ സംസ്ഥാനങ്ങള് ലൗജിഹാദിനെതിരെ നിയമനിര്‍മാണം നടത്തി. മറ്റ് പല സംസ്ഥാനങ്ങളും ആ ദിശയില് സഞ്ചരിക്കുകയുമാണ്. പ്രണയവിവാഹത്തെയോ സ്വാഭാവികമായി നടക്കുന്ന മതാന്തര വിവാഹത്തെയോ എതിര്‍ക്കാതെ തന്നെ ഇസ്ലാമോ ഫാസിസത്തിന്റെ ‘മോഡസ് ഓപ്പരാന്റി’യില്‍പ്പെടുന്ന ലൗജിഹാദ് ആസൂത്രിതമായി നടക്കുന്ന ഒന്നാണെന്നും, ഭിന്നമത സമൂഹത്തില് ഇത് ആഴത്തിലുള്ള മുറിവുകളുണ്ടാക്കുമെന്നും ലേഖനങ്ങളിലൂടെയും അഭിമുഖങ്ങളിലൂടെയും മുഖപ്രസംഗങ്ങളിലൂടെയും വാദിച്ചത് കേസരിയാണ്.\nലൗജിഹാദിനെ വെറും പ്രണയ വിവാഹമായി മുദ്ര കുത്തിയവര് അന്യമതത്തില്‍പ്പെടുന്നവരെ വിവാഹം ചെയ്യാന് ഇസ്ലാം അനുവദിക്കുന്നില്ലെന്ന കേവല സത്യം കാണാന് കൂട്ടാക്കിയില്ല. ഹിന്ദുധര്‍മ്മത്തില് ഇങ്ങനെയൊരു വിലക്കില്ലാത്തത് പരമാവധി മുതലെടുക്കാന് ഇസ്ലാമിക ശക്തികള് ശ്രമിക്കുകയായിരുന്നു. ഹിന്ദുക്കളെ അപമാനിക്കാനും, അവരുടെ ആത്മവീര്യം കെടുത്താനും ചില ഇസ്ലാമിക മതമൗലിക വാദ സംഘടനകളും ഭീകര സംഘടനകളും ആസൂത്രിതമായിതന്നെ ഹിന്ദുപെണ്‍കുട്ടികളെ വലയില് വീഴ്ത്തുകയാണ്. ഈ സത്യം തുറന്നുപറയാന് കേസരി യാതൊരു മടിയും കാണിച്ചില്ല. സത്യം നിങ്ങളെ സ്വതന്ത്രരാക്കും എന്ന തത്വം മുറുകെപ്പിടിച്ചുകൊണ്ടായിരുന്നു ഇത്.\nപട്ടണം ഉല്‍ഖനനത്തിന്റെ ഉള്ളറകളിലൂടെ\nകേരളത്തിന്റെ ചരിത്രത്തെ മതശക്തികള് ഹൈജാക്കു ചെയ്യുന്നതിന്റെ പ്രത്യക്ഷത്തിലുള്ള ഉദാഹരണമാണ് പട്ടണം ഉല്‍ഖനനം. ക്രിസ്തു ശിഷ്യന് സെന്റ് തോമസ് എന്ന തോമാശ്ലീഹ ഒന്നാം നൂറ്റാണ്ടില് കേരളം സന്ദര്‍ശിച്ചുവെന്നത് വെറും കെട്ടുകഥയാണെന്ന് പല ചരിത്രകാരന്മാരും തെളിവു സഹിതം സ്ഥാപിച്ചിട്ടുള്ളതാണ്. ക്രിസ്തുവിന് ഇങ്ങനെയൊരു ശിഷ്യന് ഉണ്ടായിരുന്നതായി പോലും പലരും കരുതുന്നില്ല. പക്ഷേ കേരളത്തിന്റെ പൈതൃകത്തെ ക്രൈസ്തവവല്‍ക്കരിക്കുക എന്ന ഗൂഢോദ്ദേശ്യം മുന്‍നിര്‍ത്തി പട്ടണം പ്രദേശത്തു നടത്തുന്ന ഉത്ഖനനം സെന്റ് തോമസ് കേരളത്തില് വന്നുവെന്ന് സ്ഥാപിക്കാന് ശ്രമിക്കുകയാണ്. കൊടുങ്ങല്ലൂര് പ്രാചീന തുറമുഖമായിരുന്നുവെന്ന് ചരിത്രകാരന്മാര് ഏതാണ്ട് എല്ലാവരും തന്നെ സമ്മതിക്കുന്നുണ്ട്. ഇത് പറവൂരിനടുത്തുള്ള പട്ടണത്തിലേക്ക് മാറ്റി പ്രതിഷ്ഠിച്ചാണ് ചരിത്രത്തിന്റെ വ്യാജ നിര്‍മിതിക്ക് ചിലര് മുതിരുന്നത്.\nകേരളത്തിന്റെ ബൗദ്ധിക മേഖലയില് കേസരി വാരികയാണ് പട്ടണം ഉല്‍ഖനനത്തിന്റെ പിന്നിലെ സ്ഥാപിത താല്‍പ്പര്യങ്ങളെ നിരന്തരം തുറന്നുകാണിച്ചത്. മാര്‍ക്‌സിയന് ചരിത്രകാരന്മാരായി അറിയപ്പെടുന്ന ചിലര് മതതാല്‍പ്പര്യം മുന്‍നിര്‍ത്തി പ്രവര്‍ത്തിക്കുന്നതും, ചില വിദേശ ശക്തികളുടെ താളത്തിനു തുള്ളി ചരിത്രത്തെ പരിഹാസ്യമാംവിധം ദുര്‍വ്യാഖ്യാനിക്കുന്നതും കേസരി തെളിവു സഹിതം പുറത്തുകൊണ്ടുവന്നു. വ്യത്യസ്ത രാഷ്ട്രീയവും നയപരിപാടികളുമുള്ള മുന്നണികള് നയിക്കുന്ന സര്‍ക്കാരുകള് അധികാരത്തില് വന്നപ്പോഴും ചരിത്രത്തിന്റെ ഈ മതവല്‍ക്കരണം നിര്‍ബാധം തുടര്‍ന്നു. വസ്തുനിഷ്ഠമായ പഠനഗവേഷണങ്ങള് നടക്കേണ്ട അക്കാദമിക രംഗം മതശക്തികള് അടക്കി ഭരിക്കുന്നത് എങ്ങനെയാണെന്നു നിരവധി ലേഖനങ്ങളിലൂടെയും അഭിമുഖങ്ങളിലൂടെയും കേസരി പുറത്തുകൊണ്ടുവരികയുണ്ടായി. കെട്ടുകഥ ചരിത്രമാക്കി അവതരിപ്പിക്കാനുള്ള പട്ടണം ഉല്‍ഖനനത്തിനു പിന്നിലെ സ്ഥാപിത ശക്തികളുടെ ശ്രമങ്ങളെ സൈദ്ധാന്തികമായും ജനകീയമായും ചെറുക്കുന്നതിന് കേസരി മുന്നില്‍നിന്നു.\nപൗരത്വ നിയമഭേദഗതിക്ക് പരിപൂര്‍ണ പിന്തുണ\nകേന്ദ്ര സര്‍ക്കാര് കൊണ്ടുവന്ന പൗരത്വ നിയമ ഭേദഗതിക്കെതിരെ വ്യാജപ്രചാരണം കെട്ടഴിച്ചുവിട്ടും, അക്രമാസക്തമായ പ്രക്ഷോഭങ്ങള് നടത്തിയും സമൂഹത്തില് മതധ്രുവീകരണത്തിനും ജിഹാദിവല്‍ക്കരണത്തിനും ശ്രമിച്ചപ്പോള് സത്യം ജനങ്ങളിലെത്തിക്കാനും കേസരി മുന്നോട്ടു വന്നു. ഇടതു-വലതു രാഷ്ട്രീയ ശക്തികളുടെ പിന്തുണയോടെ വിധ്വംസകമായ ഇസ്ലാമിക രാഷ്ട്രീയമാണ് പൗരത്വ നിയമ ഭേദഗതിക്കെതിരെ പ്രയോഗിച്ചത്. പാകിസ്ഥാന്, ബംഗ്ലാദേശ്, അഫ്ഗാനിസ്ഥാന് എന്നീ രാജ്യങ്ങളില്‍നിന്ന് മതപരമായ പീഡനങ്ങളെ തുടര്‍ന്ന് പലായനം ചെയ്യുന്ന ഹിന്ദുക്കള്, ക്രൈസ്തവര്, സിഖുകാര്, ബുദ്ധ-ജൈന മതക്കാര്, പാഴ്‌സികള് എന്നിവര്‍ക്ക് എളുപ്പത്തില് പൗരത്വം ലഭിക്കുന്ന നിയമഭേദഗതി ഭാരതത്തില് ഒരു മുസ്ലീമിന്റെ പോലും ഒരു വിധത്തിലുള്ള അവകാശവും ചോദ്യം ചെയ്യുന്നതായിരുന്നില്ല. എന്നിട്ടും വന് തോതില് വിദേശഫണ്ടുകള് കൈപ്പറ്റി മതതീവ്രവാദികള് വിഭാഗീയതയുടെ രാഷ്ട്രീയം പ്രയോഗിക്കുകയായിരുന്നു. ഇതിനെതിരെ തുടക്കം മുതല് ജനങ്ങളെ ബോധവല്‍ക്കരിക്കാന് കേസരിക്ക് കഴിഞ്ഞു. പൗരത്വ നിയമഭേദഗതിക്കെതിരെ വ്യാപകമായ അക്രമ പ്രവര്‍ത്തനങ്ങള് നടത്തിയവര് പിന്നീട് നിയമത്തിന്റെ പിടിയിലായപ്പോള് വിജയം കണ്ടത് കേസരിയുടെ നിലപാടുകളുമാണ്.\nസ്വതന്ത്ര ഭാരതത്തിന്റെ ഏഴ് പതിറ്റാണ്ടുകാലത്തെ ചരിത്രത്തില് ദരിദ്ര ജനകോടികളെ അഭിസംബോധന ചെയ്ത് അവരുടെ ക്ഷേമത്തിനുവേണ്ടി പദ്ധതികള് ആവിഷ്‌കരിച്ച ഒരേയൊരു ഭരണകൂടം നരേന്ദ്ര മോദിയുടെതാണ്. ദരിദ്ര ജനകോടികള്‍ക്ക് സങ്കല്‍പ്പിക്കാനാവാത്ത വിധം അവരുടെ വീടുകളില് ശുചി മുറിയും പാചകവാതകവും വൈദ്യുതിയുമൊക്കെ എത്തിക്കാന് കഴിഞ്ഞ മറ്റൊരു സര്‍ക്കാരില്ല. ജന്‍ധന് അക്കൗണ്ടിലൂടെയും, മുദ്ര ലോണിലൂടെയും മറ്റ് നിരവധി പദ്ധതികളിലൂടെയും പാവപ്പെട്ട ജനതയെ സാമ്പത്തികമായി ശാക്തീകരിക്കാന് ആത്മാര്‍ത്ഥമായി ശ്രമിക്കുകയും, അതില് വിജയിക്കുകയും ചെയ്ത മോദിയെപ്പോലെ മറ്റൊരു ഭരണാധികാരിയെ ചൂണ്ടിക്കാട്ടാനാവില്ല. തിളക്കമാര്‍ന്ന ഈ ചിത്രം മറച്ചുപിടിക്കാന് വിദ്വേഷ പ്രചാരണം നടത്തുന്ന മാധ്യമങ്ങള്‍ക്കിടയില് കേന്ദ്രസര്‍ക്കാരിന്റെ ജനക്ഷേമ പദ്ധതികളെക്കുറിച്ചുള്ള യഥാര്‍ത്ഥ വിവരങ്ങള് ജനങ്ങളിലെത്തിക്കാന് കേസരിക്ക് കഴിഞ്ഞു. രാഷ്ട്രീയമായും കേരളത്തെ ദേശീയ മുഖ്യധാരയിലേക്ക് കൊണ്ടുവരുന്ന ദൗത്യമാണിത്.\nഎന്നും എപ്പോഴും എഴുത്തുകാര്‍ക്കൊപ്പം കേരളത്തിന്റെ മാധ്യമരംഗത്ത് നിലയുറപ്പിച്ച കേസരിയുടെ പ്രസക്തിയെക്കുറിച്ച് ചുരുക്കം ചില വിഷയങ്ങളെ മുന്‍നിര്‍ത്തി പരിശോധിക്കുക മാത്രമാണ് ഇവിടെ ചെയ്തിട്ടുള്ളത്. പതിറ്റാണ്ടുകളായി കേരളത്തിനകത്തും പുറത്തുമുള്ള ദേശീയ ചിന്താഗതിക്കാരായ എഴുത്തുകാരുടെ നാവായി കേസരി തുടരുന്നു. ആര്.എസ്.എസ്സിന്റെ വളര്‍ച്ചയ്ക്കുതകുന്ന ആശയലോകം സൃഷ്ടിക്കുന്നതില് നെടുംതൂണായി നിന്നിട്ടുള്ളത് കേസരിയാണ്. അക്കാദമിക് ബുദ്ധിജീവികള്‍ക്കൊപ്പം ‘ഓര്‍ഗാനിക് ഇന്റലക്ച്വല്’ എന്നു വിശേഷിപ്പിക്കപ്പെടുന്ന എഴുത്തുകാരുടെ വലിയൊരു നിരയെ സൃഷ്ടിക്കാനും കേസരിക്ക് കഴിഞ്ഞിട്ടുണ്ട്. യഥാര്‍ത്ഥമായ ആശയസമരത്തില് ഇവര് വഹിക്കുന്ന പങ്ക് വളരെ വലുതാണ്.\nസര്‍ഗാത്മക എഴുത്തുകാര്‍ക്ക് അവരുടെ സൃഷ്ടികള് പ്രകാശിപ്പിക്കാനുള്ള വേദിയായി എക്കാലവും കേസരി നിന്നിട്ടുണ്ട്. മതപരവും രാഷ്ട്രീയവുമായുള്ള അജണ്ടകളെ മുന്‍നിര്‍ത്തി എഴുത്തിനെ പരിമിതപ്പെടുത്താതെ സര്‍ഗധനരായ സാഹിത്യകാരന്മാര്‍ക്ക് ഇടംകൊടുക്കുന്നതില് കേസരി ഒരു മടിയും കാണിച്ചിട്ടില്ല. കേസരിയുടെ ഓണപ്പതിപ്പുകള് കലവറയില്ലാത്ത ഈ സമീപനത്തിന്റെ കണ്ണാടിയാണ്. കഥയുടെയും കവിതയുടെയും നോവലിന്റെയും മറ്റും രംഗത്ത് പില്‍ക്കാലത്ത് പ്രശസ്തരായിത്തീര്‍ന്ന പലരും എഴുതിത്തുടങ്ങിയതും, ആസ്വാദകരിലേക്ക് ചെന്നെത്തിയതും കേസരിയുടെ താളുകളിലൂടെയാണ്. കലയ്ക്കും സാഹിത്യത്തിനുമുള്ള ഈ പ്രാതിനിധ്യത്തെ കൂടുതല് ദീപ്തമാക്കാന് ഇന്ന് ഈ വാരികയ്ക്ക് കഴിയുന്നുണ്ട്. ഇക്കാരണത്താല് സര്‍ഗശേഷിയുള്ള വലിയൊരു വിഭാഗം എഴുത്തുകാര് കേസരിയുമായി ആത്മബന്ധം സ്ഥാപിച്ചിരിക്കുന്നു. ഏതൊരു മാധ്യമവും ആഗ്രഹിക്കുന്നതാണിത്.\nകേസരിക്കൊപ്പവും, അതിനു മുന്‍പും പിന്‍പുമൊക്കെയായി തുടക്കം കുറിച്ച പ്രസിദ്ധീകരണങ്ങള് പലതും ഇന്നില്ല. പാരമ്പര്യത്തിന്റെ അവകാശവാദവുമായി തുടരുന്ന പലതിനും യാതൊരു വിശ്വാസ്യതയുമില്ല. മൂലധന ശക്തിയുടെ ബലത്തില് പിടിച്ചുനില്‍ക്കുന്ന പല വാരികകള്‍ക്കും വരിക്കാരും വായനക്കാരും എത്രയുണ്ടെന്ന് പരിശോധിക്കുമ്പോഴറിയാം കേസരിയുടെ ജൈത്രയാത്രയുടെ മഹത്വം. അഭിമാനകരമായ പുതിയ ആസ്ഥാനമന്ദിരവും മാധ്യമപഠന ഗവേഷണ കേന്ദ്രവും ഔന്നത്യത്തിന്റെ പുതിയ പടവുകള് ചവിട്ടിക്കയറാന് കേസരിയെ പ്രാപ്തമാക്കട്ടെ.


വീട്ടുടമയുടെ ലക്ഷങ്ങള് വിലമതിക്കുന്ന ലഗേജുമായി മുങ്ങിയ കാഞ്ഞങ്ങാട്ടെ ദമ്പതികള് നിലമ്പൂരില് പിടിയില്\nHomelocal newsവീട്ടുടമയുടെ ലക്ഷങ്ങള് വിലമതിക്കുന്ന ലഗേജുമായി മുങ്ങിയ കാഞ്ഞങ്ങാട്ടെ ദമ്പതികള് നിലമ്പൂരില് പിടിയില്\njanmadesam February 06, 2020\nപടന്നക്കാട്: ഗള്‍ഫിലെ വീട്ടുടമയുടെ സ്വര്‍ണ്ണാഭരണങ്ങളുള്‍പ്പെടെ 13 ലക്ഷത്തോളം രൂപയുടെ സാധനങ്ങളടങ്ങിയ ബാഗുമായി മുങ്ങിയ ദമ്പതികളെ പോലീസ് അറസ്റ്റുചെയ്തു.\nപടന്നക്കാട് ഞാണിക്കടവ് പുഴക്കര കല്ലില് സിദ്ദീഖ് (30), ഭാര്യ വഴിക്കടവ് കാരക്കോട് ആനക്കല്ലന് ഹസീന (35) എന്നിവരെയാണ് വഴിക്കടവ് പോലീസ് അറസ്റ്റ് ചെയ്തത്.\nഅജാനൂര് ഇഖ്ബാല് ഗേറ്റില് താമസിക്കുന്ന പ്രവാസി ബിസിനസുകാരന് ഷംസുദ്ദീന്റെ ലഗേജാണ് ഇവര് അടിച്ചുമാറ്റിയത്. ഗള്‍ഫില് ഷംസുദ്ദീന്റെ വീട്ടുജോലിക്കാരിയായിരുന്നു ഹസീന. കഴിഞ്ഞ 23 ന് ഷംസുദ്ദീന്റെ കൂടെ നാട്ടിലേക്ക് തിരിച്ചുവരുമ്പോഴാണ് ഹസീന ബാഗുമായി മുങ്ങിയത്. ലഗേജ് കൂടുതലായതിനാല് ഒരു ബാഗ് ഷംസുദ്ദീന് ഹസീനയെ ഏല്‍പ്പിക്കുകയായിരുന്നു. 24ന് പുലര്‍ച്ചെ മൂന്ന് മണിക്ക് കരിപ്പൂരില് വിമാനമിറങ്ങി. ഷംസുദ്ദീന് ശുചിമുറിയിലേക്ക് പോയ സമയത്താണ് ഹസീന ലഗേജുമായി മുങ്ങിയത്.\nലഗേജും ഹസീനയെയും കാണാതെ ഷംസുദ്ദീന് വഴിക്കടവിലെ വീട്ടിലത്തെിയെങ്കിലും ഹസീനയെ കണ്ടെത്താനായില്ല. ഇതേ തുടര്‍ന്ന് ഷംസുദ്ദീന് വഴിക്കടവ് പോലീസില് പരാതി നല്‍കുകയായിരുന്നു. ഹസീനയെ സ്വീകരിക്കാന് എയര്‍പോര്‍ട്ടിലത്തെിയ ഭര്‍ത്താവ് സിദ്ദീഖ് ഹസീനയുടെ നിര്‍ദ്ദേശ പ്രകാരം മംഗലാപുരത്തുള്ള രണ്ട് സുഹൃത്തുക്കളെ വിളിച്ചുവരുത്തി ലഗേജുമായി മുങ്ങുകയായിരുന്നു. മംഗലാപുരത്ത് വാടക മുറിയെടുത്ത് തങ്ങിയ ഇവര് ലഗേജിലെ വിലകൂടിയ ആഭരണങ്ങള് കൈവശപ്പെടുത്തുകയും മറ്റ് സാധനങ്ങള് സുഹൃത്തുക്കള്‍ക്ക് നല്‍കുകയുമായിരുന്നു നാല് ലക്ഷം രൂപക്ക് ആഭരണങ്ങള് വിറ്റ് കടം വീട്ടാനും മറ്റും ഉപയോഗിച്ചതായി ഇവര് മൊഴി നല്‍കി.\nലാപ്‌ടോപ്, മൊബൈല് ഫോണുകള്, കുങ്കുമം എന്നിവയടക്കമുള്ള സാധനങ്ങള് വഴിക്കടവിലെ വീട്ടില് നിന്നും കണ്ടെടുത്തു. നിലമ്പൂര് കോടതിയില് ഹാജരാക്കിയ ഇരുവരെയും റിമാന്‍ഡ് ചെയ്തു. 2018 ല് രണ്ട് കിലോ കഞ്ചാവുമായി വടകര പോലീസും അടിപിടിക്കേസില് 2009 ല് ഹോസ്ദുര്‍ഗ് പോലീസും അറസ്റ്റുചെയ്ത സിദ്ദീഖ് ജയില് ശിക്ഷയനുഭവിച്ചിട്ടുണ്ട്. വിശദമായ അന്വേഷണത്തിന് ജില്ലാ പോലീസ് മേധാവി നിര്‍ദ്ദേശം നല്‍കി.


By\tPothujanam October 31, 2021\t60\t0\nKochi Infopark turns 18 years old\nകൊച്ചി: വാണിജ്യ തലസ്ഥാനമായ കൊച്ചിയെ ഐടി ഹബ് ആക്കി മാറ്റുന്നതില് നിര്‍ണായക പങ്കുവഹിച്ച കൊച്ചി ഇന്‍ഫോപാര്‍ക്ക് കേരളപ്പിറവി ദിനമായ നവംബര് ഒന്നിന് 17 വര്‍ഷം പൂര്‍ത്തിയാക്കി. വന്‍കിട ഐടി കമ്പനികളേയും സംരംഭകരേയും ആകര്‍ഷിക്കുന്നതിനും ഐടി വളര്‍ച്ചയുടെ പങ്കുപറ്റാനമായി 2004ലാണ് പൂര്‍ണമായും സര്‍ക്കാര് ഉടമസ്ഥതയില് ഇന്‍ഫോപാര്‍ക്കിന് തുടക്കമിട്ടത്. ഇതിനായി കാക്കനാട് കിന്‍ഫ്രയുടെ 100 ഏക്കര് ഇന്‍ഫോപാര്‍ക്കിന് കൈമാറി. ഇവിടെ ഉണ്ടായിരുന്ന കെട്ടിടം ഐടി കമ്പനികളുടെ സൗകര്യങ്ങള്‍ക്കായി നവീകരിച്ചു. ഇവിടെ നാലു കമ്പനികളുമായാണ് ഇന്‍ഫോപാര്‍ക്കിന്റെ തുടക്കം.\n18ാം വയസ്സിലേക്ക് പ്രവേശിക്കുമ്പോള് 450ഓളം കമ്പനികളും 50,000ഓളം ജീവനക്കാരും ഇന്‍ഫോപാര്‍ക്കിലുണ്ട്. പരോക്ഷമായി ഇതിലേറെ പേര്‍ക്ക് തൊഴില് നല്‍കാനും പാര്‍ക്കിനു കഴിഞ്ഞു. കോവിഡ് മൂലമുണ്ടായ പ്രതികൂല സാഹചര്യങ്ങളിലും ഐടി കയറ്റുമതിയില് മികച്ച വര്‍ധനയോടെ ഇന്‍ഫോപാര്‍ക്ക് കുതിക്കുകയാണ്. വികസന മുന്നേറ്റത്തില് ഇന്‍ഫോപാര്‍ക്ക് കൊച്ചിക്കു പുറത്തേക്കും വികസിച്ചു. സമീപ ജില്ലകളായ തൃശൂരിലെ കൊരട്ടിയിലും ആലപ്പുഴയിലെ ചേര്‍ത്തലയിലും ഇന്ന് ഇന്‍ഫോപാര്‍ക്കിന് ഉപഗ്രഹ കാമ്പസുകള് ഉണ്ട്. 17 വര്‍ഷത്തിനിടെ കൊച്ചിയുടെ വ്യാവസായിക, സാമ്പത്തിക പുരോഗതിയിലും ആഗോള തലത്തില് നഗരത്തിന് പുതിയ മേല്‍വിലാസം നേടിക്കൊടുക്കുന്നതിലും ഇന്‍ഫോപാര്‍ക്ക് വലിയൊരു പങ്ക് വഹിച്ചു\n'പോസ്റ്റ് കോവിഡ് സാഹചര്യത്തില് ഐടി മേഖല ഒരു വന് കുതിപ്പിനൊരുങ്ങുമ്പോള് അവസരത്തിനൊത്ത് പുതിയ തലങ്ങളിലേക്ക് ഉയരാന് ഇന്ന് ഇന്‍ഫോപാര്‍ക്ക് പൂര്‍ണസജ്ജമാണ്. ഐടി പ്രൊഫഷനലുകളുടേയും കമ്പനികളുടേയും ഒരു ഇഷ്ട ഇടമാക്കി ഇന്‍ഫോപാര്‍ക്ക് അടക്കമുള്ള കേരളത്തിലെ ഐടി പാര്‍ക്കുകളെ മാറ്റുകയാണ് ഞങ്ങളുടെ ലക്ഷ്യം. ഇതിനായി സ്വകാര്യ നിക്ഷേപകരുമായി ചേര്‍ന്ന് ലോകോത്തര തൊഴിയില്, സാമൂഹിക, ജീവിത അടിസ്ഥാനസൗകര്യങ്ങളാണ് ഒരുക്കിക്കൊണ്ടിരിക്കുന്നത്. ഇനിയും ഉയരത്തിലെത്താനുള്ള വലിയ സ്വപ്‌നവും അതിന് ശക്തമായ അടിത്തറയും ഇന്‍ഫോപാര്‍ക്കിനുണ്ട്. ടീ ഇന്‍ഫോപാര്‍ക്ക് ഈ സ്വപ്‌നം യാഥാര്‍ത്ഥ്യമാക്കാന് പൂര്‍ണസജ്ജരാണ്,' ഇന്‍ഫോപാര്‍ക്ക് സിഇഒ ജോണ് എം തോമസ് പറഞ്ഞു.\nസ്വന്തമായി കെട്ടിടം നിര്‍മിക്കുന്നതോടൊപ്പം സ്വകാര്യ സംരംഭകരെ കൂടി ഉള്‍പ്പെടുത്തി കോ-ഡെവലപര് മാതൃകയിലുള്ള ഇന്‍ഫോപാര്‍ക്കിന്റെ വികസന മുന്നേറ്റത്തില് പങ്കുപറ്റാന് നിരവധി ബഹുരാഷ്ട്ര ഐടി കമ്പനികളാണ് കൊച്ചിയിലെത്തിയത്. ടിസിഎസ്, വിപ്രോ, ഐബിഎസ് തുടങ്ങിയ ആഗോള ഐടി ഭീമന്‍മാര്‍ക്ക് ഇന്‍ഫോപാര്‍ക്കില് സ്വന്തമായി കാമ്പസുണ്ട്. കൂടാതെ ബ്രിഗേഡ് ഗ്രൂപ്പ്, ലുലു ഗ്രൂപ്പ്, കാര്‍ണിവല് ഗ്രൂപ്പ് എന്നിവരും സ്ഥലം ഏറ്റെടുത്തു ഐ ടി കെട്ടിടങ്ങള് വികസിപ്പിച്ചു. കാസ്പിയന് ടെക്പാര്‍ക്ക്, ഐബിഎസിന്റെ സ്വന്തം കാമ്പസ്, ക്ലൗഡ് സ്‌കേപ്‌സ് സൈബര്‍പാര്‍ക്ക് എന്നീ കാമ്പസുകളും പണിപൂര്‍ത്തീകരിച്ചു വരികയാണ്. ഇപ്പോള് 92 ലക്ഷം ചതുരശ്ര അടി ഐടി തൊഴിലിടം ലഭ്യമായ ഇന്‍ഫോപാര്‍ക്കില് ഈ പദ്ധതികള് കൂടി പൂര്‍ത്തിയാകുന്നതോടെ ഒരു കോടി ചതുരശ്ര അടി ഐടി സ്‌പേസ് എന്ന നാഴികക്കല്ല് പിന്നിടും.\n« ഐടിക്കു മാത്രമായുള്ള കിന്‍ഫ്രയുടെ ടെക്‌നോളജി പാര്‍ക്ക് മൂന്ന് മാസത്തിനകം മലയാളത്തിൻ്റെ OTT മെയിൻ സ്ട്രീം ടി വി യ്ക്ക് ജർമ്മൻ പങ്കാളിത്തം »


ഗ്രേറ്റ് ഫാദറിലൂടെ അഭിലാഷ് ഹുസൈൻ : Deepika.com Cinema News\nഎന്‍റെ ഐഡിയൽ ഹീറോയായ മമ്മുക്കയെ ആദ്യം അടുത്തു കാണുന്നത് കാമറയ്ക്കു മുന്പിൽവച്ചാകുന്പോൾ ഉള്ളിൽ ഉണ്ടാകുന്ന ഒരു എക്സൈറ്റ്മെന്‍റ് എന്തായിരുന്നു എന്ന് ഉൗഹിക്കാമല്ലോ. വല്ലാത്ത ഒരു യാദൃച്ഛികതയും കൗതുകവുമൊക്കെ ഇതിനു പിന്നിലുണ്ട്. ഗ്രേറ്റ് ഫാദറിൽ മമ്മുക്കയുമൊന്നിച്ചുള്ള രംഗം ചിത്രീകരിച്ചത് തൃശൂരിലെ ഒരു ഫ്ളാറ്റിൽവച്ചായിരു ്നു. ആദ്യം റിഹേഴ്സൽ എടുത്തു. മമ്മുക്കയ്ക്കു പകരം മറ്റൊരു ആർട്ടിസ്റ്റായിരുന്നു റിഹേഴ്സൽ സമയത്ത്. ഫ്ളാറ്റിന്‍റെ മുൻവാതിൽ തുറക്കുന്നു. വാതിലിനുള്ളിൽ നിൽക്കുന്ന കഥാപാത്രത്തോട് ഞാൻ ഡയലോഗ് പറയുന്നു. ഇതാണ് രംഗം. റിഹേഴ്സൽ കഴിഞ്ഞ് വാതിൽ തുറന്നതും കണ്ടത് തൊട്ടുമുന്നിൽ മമ്മുക്ക നിൽക്കുന്നതാണ്. വാക്കുകൾകൊണ്ട് പറയുവാൻ കഴിയുന്നതല്ല അപ്പോൾ ഹൃദയത്തിൽ ഉണ്ടായ വികാരം. കഥാപാത്രമായിത്തന്നെ ഞാൻ അകത്ത് പ്രവേശിച്ചു. സംഭാഷണം ആദ്യം എടുത്തപ്പോൾ ഒന്നു തെറ്റി. സംഭാഷണം കാണാതെ പഠിച്ചുപറയുന്ന രീതിയാണ് എനിക്കു പൊതുവേ യോജിച്ചത്. പ്രോംപ്റ്റിംഗ് വേണോ എന്നുള്ള ഒരു ആലോചനയുണ്ടായപ്പോൾ പെട്ടെന്നു മമ്മുക്ക പറഞ്ഞു. ന്ധഅയാൾ കാണാതെതന്നെ പറയട്ടെ. ആൾക്ക് അതിനു കഴിയും’ ആ ഒരു സപ്പോർട്ട് എന്‍റെ ആത്മവിശ്വാസം വളരെ വർധിപ്പിച്ചു. ഡയലോഗ് നന്നായി പറയാൻ എനിക്കു സാധിച്ചു.


സ്വർണക്കടത്ത്:9മണിക്കൂർ നീണ്ട ചോദ്യം ചെയ്യലിനുശേഷം അർജുൻ ആയങ്കി അറസ്റ്റിൽ - കണ്ണൂരാൻ വാർത്ത\nHome Unlabelled സ്വർണക്കടത്ത്:9മണിക്കൂർ നീണ്ട ചോദ്യം ചെയ്യലിനുശേഷം അർജുൻ ആയങ്കി അറസ്റ്റിൽ\nസ്വർണക്കടത്ത്:9മണിക്കൂർ നീണ്ട ചോദ്യം ചെയ്യലിനുശേഷം അർജുൻ ആയങ്കി അറസ്റ്റിൽ\nകൊച്ചി∙ കരിപ്പൂർ സ്വർണക്കടത്തു കേസിൽ അർജുൻ ആയങ്കി അറസ്റ്റിൽ. കൊച്ചിയിലെ കസ്റ്റംസ് സംഘമാണ് അർജുന്റെ അറസ്റ്റു രേഖപ്പെടുത്തിയത്. ഒമ്പതു മണിക്കൂർ നീണ്ട ചോദ്യം ചെയ്യലിനുശേഷമാണ് അറസ്റ്റ്. തിങ്കളാഴ്ച രാവിലെയാണ് അർജുൻ ചോദ്യംചെയ്യലിനു ഹാജരായത്.\nസ്വർണക്കടത്തിൽ അർജുൻ ആയങ്കിക്ക് നിർണായക പങ്കുണ്ടെന്നാണ് 2.33 കിലോ സ്വർണവുമായി വിമാനത്താവളത്തിൽ പിടിയിലായ ഷഫീഖിന്റെ വെളിപ്പെടുത്തിയത്. കാരിയറായി പ്രവർത്തിച്ച ഷഫീഖിനെ കസ്റ്റഡിയിൽ ആവശ്യപ്പെട്ട് കസ്റ്റംസ് സാമ്പത്തിക കുറ്റകൃത്യങ്ങൾ പരിഗണിക്കുന്ന കോടതിക്കു നൽകിയ റിപ്പോർട്ടിലാണ് ഇതു സംബന്ധിച്ച വിവരങ്ങളുള്ളത്. ഇയാളെ കോടതി കസ്റ്റംസ് കസ്റ്റഡിയിൽ വിട്ടു.\nസ്വർണവുമായി വിമാനത്താവളത്തിലെത്തിയ ഷഫീഖിനു നിർദേശങ്ങൾ നൽകിയത് അർജുൻ ആയിരുന്നുവെന്ന് കസ്റ്റംസ് റിപ്പോർട്ടിൽ പറയുന്നു. വിമാനത്താവളത്തിൽ എത്തുമ്പോൾ എങ്ങനെ പെരുമാറണം എന്നതുൾപ്പടെയുള്ള നിർദേശങ്ങൾ അർജുൻ ഷഫീഖിനു നൽകി. സ്വർണക്കടത്തിനു പിന്നിൽ ദുബായ് കേന്ദ്രീകരിച്ചു പ്രവർത്തിക്കുന്ന മാഫിയയാണ്.


ഐഎന്‍എല് പിളര്‍പ്പില് മധ്യസ്ഥ ശ്രമവുമായി കാന്തപുരം എപി വിഭാഗം; സഹകരിക്കാതെ വഹാബ് – കാസിം പക്ഷങ്ങള്\nഐഎന്‍എല് പിളര്‍പ്പില് മധ്യസ്ഥ ശ്രമവുമായി കാന്തപുരം എപി വിഭാഗം; സഹകരിക്കാതെ വഹാബ് – കാസിം പക്ഷങ്ങള്\nഐഎന്‍എല് പിളർപ്പില് വഹാബ് – കാസിം പക്ഷങ്ങള്‍ക്കിടയില് മധ്യസ്ഥ ചര്‍ച്ചകള് പുരോഗമിക്കുന്നു. കാന്തപുരം എ പി വിഭാഗം നേതാക്കളാണ് മധ്യസ്ഥ ശ്രമം നടത്തുന്നത്. അബ്ദുല് വഹാബ് പക്ഷത്തിലെ നേതാക്കളുമായി എ പി വിഭാഗം നേതാക്കള് കോഴിക്കോട്ട് ചർച്ച നടത്തി. കാസിം പക്ഷവുമായും നേതാക്കള് ആശയ വിനിമയം നടത്തി. എന്നാല് കാസിം ഇരിക്കൂറിനെ മാറ്റി നിർത്തിയാല് ചർച്ചയാകാമെന്ന് വഹാബ് വിഭാഗവും വഹാബിനെ മാറ്റി നിർത്തിയാല് അനുരജ്ഞാനമാകാമെന്ന നിലപാടില് കാസിം പക്ഷവും ഉറച്ചുനില്‍ക്കുകയാണ്. അതേസമയം, ഇടത് മുന്നണിയിലെ ഘടകക്ഷിയായ ഐഎന്‍എല്ലിലുണ്ടായ […]\n29 July 2021 9:49 PM GMT\nഐഎന്‍എല് പിളർപ്പില് വഹാബ് – കാസിം പക്ഷങ്ങള്‍ക്കിടയില് മധ്യസ്ഥ ചര്‍ച്ചകള് പുരോഗമിക്കുന്നു. കാന്തപുരം എ പി വിഭാഗം നേതാക്കളാണ് മധ്യസ്ഥ ശ്രമം നടത്തുന്നത്. അബ്ദുല് വഹാബ് പക്ഷത്തിലെ നേതാക്കളുമായി എ പി വിഭാഗം നേതാക്കള് കോഴിക്കോട്ട് ചർച്ച നടത്തി. കാസിം പക്ഷവുമായും നേതാക്കള് ആശയ വിനിമയം നടത്തി.\nഎന്നാല് കാസിം ഇരിക്കൂറിനെ മാറ്റി നിർത്തിയാല് ചർച്ചയാകാമെന്ന് വഹാബ് വിഭാഗവും വഹാബിനെ മാറ്റി നിർത്തിയാല് അനുരജ്ഞാനമാകാമെന്ന നിലപാടില് കാസിം പക്ഷവും ഉറച്ചുനില്‍ക്കുകയാണ്.\nഅതേസമയം, ഇടത് മുന്നണിയിലെ ഘടകക്ഷിയായ ഐഎന്‍എല്ലിലുണ്ടായ പിളര്‍പ്പ് സിപിഐഎം സംസ്ഥാനസെക്രട്ടറിയേറ്റ് ഇന്ന് ചര്‍ച്ച ചെയ്‌തേക്കും. പ്രശ്‌നങ്ങള് പരിഹരിക്കണമെന്ന് നിര്‍ദ്ദേശം നല്‍കിയിട്ടും പാര്‍ട്ടി രണ്ടായി പിളര്‍ന്നതില് സിപിഐഎമ്മിന് അതൃപ്തിയുണ്ട്.\nരണ്ട് വിഭാഗങ്ങളും പ്രശ്‌നങ്ങള് പരിഹരിച്ച് ഒരുമിച്ച് പോകണമെന്നാണ് സിപിഐഎം നിലപാട്. അബ്ദുല് വഹാബ് വിഭാഗം ഇന്നലെ എല്‍ഡിഎഫ് കണ്‍വീനര് എ വിജയരാഘവനേയും സിപിഐ സംസ്ഥാനസെക്രട്ടറി കാനം രാജേന്ദ്രനേയും കണ്ടിരുന്നു.ഇന്നത്തെ സെക്രട്ടറിയേറ്റ് യോഗം കാര്യങ്ങള് ചര്‍ച്ച ചെയ്ത ശേഷം അബ്ദുല് വഹാബ് വിഭാഗവുമായി സിപിഐഎം വൈകിട്ടോടെ വീണ്ടും ചര്‍ച്ച നടത്തിയേക്കും.\nഅടുത്ത മാസം മൂന്നിന് വഹാബ് പക്ഷം കോഴിക്കോട് വിളിച്ച് ചേര്‍ത്ത പ്രവര്‍ത്തകസമിതി യോഗത്തോടെ പ്രശ്നപരിഹാരം ഉണ്ടാകുമെന്നാണ് സൂചന. യോഗത്തിലേക്ക് അഹമ്മദ് ദേവര് കോവിലിനേയും വഹാബ് പക്ഷം ക്ഷണിച്ചിട്ടുണ്ട്. മന്ത്രി യോഗത്തില് പങ്കെടുത്താല് മറ്റ് പ്രശ്നങ്ങള് പരിഹരിച്ച് മുന്നോട്ട് പോകാന് കഴിയുമെന്നാണ് പ്രതീക്ഷ. പ്രശ്നപരിഹാരം ഉണ്ടായില്ലെങ്കില് മന്ത്രി പദം പിന്‍വലിക്കുമെന്ന സിപിഐഎമ്മിന്റെ മുന്നറിയിപ്പ് ഇരു വിഭാഗത്തേയും അലട്ടുന്നുണ്ട്.\nAlso Read: കരിവന്നൂര് ബാങ്ക് തട്ടിപ്പ്; അഡ്മിനിസ്‌ട്രേറ്റര് എംസി അജിത്തിനെ മാറ്റി


വില്ലന്, മോഹന്‍ലാലിനും കരിയര് ബെസ്റ്റ്... വില്ലനില് ഒളിപ്പിച്ചിരിക്കുന്ന രഹസ്യങ്ങള് ഇതൊക്കെയാണ്! | Mohanlal is at his best in villain, says B Unnikrishnan - Malayalam Filmibeat\n» വില്ലന്, മോഹന്‍ലാലിനും കരിയര് ബെസ്റ്റ്... വില്ലനില് ഒളിപ്പിച്ചിരിക്കുന്ന രഹസ്യങ്ങള് ഇതൊക്കെയാണ്!\nവില്ലന്, മോഹന്‍ലാലിനും കരിയര് ബെസ്റ്റ്... വില്ലനില് ഒളിപ്പിച്ചിരിക്കുന്ന രഹസ്യങ്ങള് ഇതൊക്കെയാണ്!\nUpdated: Wednesday, October 25, 2017, 15:28 [IST]\nലാലേട്ടൻ കലക്കി: വില്ലൻ കണ്ട സംവിധായകൻ പറഞ്ഞത് | filmibeat Malayalam\nമലയാള സിനിമ പ്രേക്ഷകരും മോഹന്‍ലാല് ആരാധകരും ഏറെ പ്രതീക്ഷയോടെ കാത്തിരിക്കുന്ന ചിത്രമാണ് വില്ലന്. റിലീസിന് മണിക്കൂറുകള് മാത്രം ശേഷിക്കെ വില്ലന് പുതിയ റെക്കോര്‍ഡുകളും സൃഷ്ടിച്ച് മുന്നേറുകയാണ്. ചിത്രത്തിന്റെ മോഷന് ടീസര് സോഷ്യല് മീഡിയയില് തരംഗമായി മാറിയിക്കുകയാണ്.\nമേര്‍സല് കുതിക്കുന്നു കേരളത്തില് പുതിയ റെക്കോര്‍ഡിനായി... വിവാദങ്ങള് തളര്‍ത്താത്ത ആറ് ദിവസം!!!\nറിലീസിന് മുന്നോടിയായി ചിത്രത്തിന്റെ പ്രിവ്യു ഷോ കണ്ട സംവിധായകന് ബി ഉണ്ണികൃഷ്ണന് വില്ലന്റെ സവിശേഷതകളും ചിത്രത്തേക്കുറിച്ചുള്ള പ്രതീക്ഷകളും ഫേസ്ബുക്ക് ലൈവില് വ്യക്തമാക്കുന്നു. ആരാധകര് ചിത്രത്തേക്കുറിച്ചുള്ള പ്രതീക്ഷകള് വര്‍ദ്ധിപ്പിക്കുന്നതാണ് ബി ഉണ്ണികൃഷ്ണന്റെ വാക്കുകള്.\nവില്ലനില് കൃത്യമായ ഒരു പ്രേക്ഷകരുമായി പങ്കുവയ്ക്കുവാന് ശ്രമിക്കുന്നുണ്ട്. ഒരു ത്രില്ലറിന്റെ പിരിമുറുക്കത്തോടെ ഒട്ടും ബോറടിപ്പിക്കാതെ അത് പ്രേക്ഷകരിലേക്ക് എത്തിക്കാനാണ് ശ്രമിക്കുന്നതെന്നും ബി ഉണ്ണികൃഷ്ണന് പറയുന്നു.\nചിത്രം ഏത് തരത്തിലുള്ളതാണെന്ന തരത്തില് നിരവധി ചോദ്യങ്ങളെ ബി ഉണ്ണികൃഷ്ണന് അഭിമുഖീകരിക്കുന്നുണ്ട്. എന്നാല് ചിത്രത്തേക്കുറിച്ച് അവകാശവാദങ്ങള് ഉന്നയിച്ച് പ്രേക്ഷകരെ തെറ്റിദ്ധരിപ്പിക്കുന്നില്ലെന്നും അദ്ദേഹം പറയുന്നു.\nമോഹന്‍ലാലിനൊപ്പമുള്ള നാലാത്തെ സിനിമയാണ് വില്ലന്. നാല് സിനിമകളിലും അദ്ദേഹത്തെ വ്യത്യസ്തമായ അവതരിപ്പിക്കാന് തന്റെ പരിമിതികളില് നിന്നുകൊണ്ട് താന് ശ്രമിച്ചിട്ടുണ്ടെന്നും ബി ഉണ്ണികൃഷ്ണന് പറയുന്നു. മാടമ്പി, ഗ്രാന്‍ഡ്മാസ്റ്റര്, മിസ്റ്റര് ഫ്രോഡ് എന്നിവയാണ് മറ്റ് ചിത്രങ്ങള്.\nവില്ലന് മികച്ച ചിത്രം\nഈ നാല് സിനിമകളില് വച്ച് മോഹന്‍ലാലിന്റെ ഏറ്റവും മികച്ച അഭിനയം വില്ലനിലേത് ആയിരിക്കും. മാത്യു മാഞ്ഞൂരാനെ അത്ര ക്ലാസായാണ് മോഹന്‍ലാല് അവതരിപ്പിച്ചിരിക്കുന്നതെന്ന് ബി ഉണ്ണികൃഷ്ണന് പറയുന്നു. ഈ ഒരു കാര്യം താന് ധൈര്യമായി അവകാശപ്പെടുന്നുവെന്നും അദ്ദേഹം പറയുന്നു.\nതുറന്ന മനസോടെ കാണുക\nയാതൊരു മുന്‍വിധികളുമില്ലാതെ തുറന്ന മനസോടെ വില്ലന് കാണുക. ഈ സിനിമ പ്രേക്ഷരെ ത്രസിപ്പിക്കും. തങ്ങള് പറയാന് ശ്രമിച്ച കാര്യങ്ങള് നിങ്ങള്‍ക്ക് ഇഷ്ടപ്പെടുമെന്ന് തന്നെയാണ് വിശ്വാസമെന്നും ബി ഉണ്ണികൃഷ്ണന് ലൈവില് വ്യക്തമാക്കി.\nഒരു വര്‍ഷത്തിലേറെയായി വില്ലന് പിന്നില് പ്രവര്‍ത്തിക്കാന് തുടങ്ങിയിട്ട്. ഒരു വര്‍ഷത്തെ കഠിനാധ്വാനം സ്‌ക്രീനില് കാണാന് സാധിച്ചു. പ്രേക്ഷകരുടെ എല്ലാ പിന്തുണയും ഒപ്പുണ്ടാകണം എന്ന് പറഞ്ഞുകൊണ്ടാണ് അദ്ദേഹം ഫേസ്ബുക്ക് ലൈവ് അവസാനിപ്പിക്കുന്നത്.\nഅഡ്വാന്‍സ് ബുക്കിംഗ് റെക്കോര്‍ഡ്\nഒക്ടോബര് 27നാണ് ചിത്രം 1200 തിയറ്ററുകളില് പ്രദര്‍ശനത്തിന് എത്തുന്നത്. റിലീസിന് മുന്നോടിയായി ചിത്രത്തിന്റെ അഡ്വാന്‍സ് ബുക്കിംഗ് ആരംഭിച്ചിരുന്നു. റെക്കോര്‍ഡ് ബുക്കിംഗ് ആയിരുന്നു ചിത്രത്തിന് ലഭിച്ചിരുന്നത്. 140ല് അധികം ഫാന്‍സ് ഷോകളാണ് ചിത്രത്തിന് ആദ്യ ദിനമുള്ളത്.\nMohanlal is at his best in villain, says B Unnikrishnan.


താപവൈദ്യുത നിലയങ്ങള് നവീകരിച്ചാല് മൂന്ന് ബില്യണ് നേട്ടമുണ്ടാകുമെന്ന് ആന്‍ഡ്രു ഡിലിയോണ് - FUTURE KERALA - Daily on Business Economy and Society\nമുംബൈ: പ്രതിസന്ധികള് നേരിട്ടുകൊണ്ടിരിക്കുന്ന ഇന്ത്യന് താപ വൈദ്യുത മേഖലയില് നവീകരണ അവസരങ്ങള് പ്രയോജനപ്പെടുത്തിയാല് മൂന്ന് ബില്യണ് ഡോളര് വരെ നേട്ടമുണ്ടാക്കാനാകുമെന്ന് ജനറല് ഇലക്ട്രിക്കലിന്റെ ഇന്ത്യയിലെ ഊര്‍ജ വ്യവസായ വിഭാഗം മാനേജിംഗ് ഡയറക്റ്റര് ആന്‍ഡ്രു ഡിലിയോണ് പറഞ്ഞു. ‘പുതിയ താപവൈദ്യുത പദ്ധതികളുടെ സാമ്പത്തിക സ്ഥിതി വളരെ മോശം അവസ്ഥയിലാണിപ്പോള്. എന്നാല് നിലവിലുള്ള പദ്ധതികളെ നവീകരിക്കാനുള്ള അവസരങ്ങള് ഫലപ്രദമായ രീതിയില് ഉപയോഗപ്പെടുത്തുകയാണെങ്കില് താപവൈദ്യുത നിലയങ്ങളെ എല്ലാം വളരെ ലാഭകരമാക്കിയെടുക്കാം.\nഊര്‍ജ നിലയങ്ങളുടെ കാര്യക്ഷമത മെച്ചപ്പെടുത്തുന്നതിന് നിക്ഷേപങ്ങള് വളരെ നല്ലതാണ്. നിങ്ങള് നിക്ഷേപിക്കുന്ന തുക നാല് വര്‍ഷത്തിനുള്ളില് തിരിച്ചുപിടിക്കാം. ഒപ്പം കാര്‍ബണ് പുറന്തള്ളലും കുറക്കാന് സാധിക്കും,’ ഡിലിയോണ് വ്യക്തമാക്കി.\nവൈദ്യുതി വാങ്ങല് കരാറുകള് കുറഞ്ഞതോടെ ഇന്ത്യന് താപവൈദ്യുത മേഖലക്ക് കനത്ത പ്രഹരമേറ്റിരിക്കയാണ്. പല പദ്ധതികളും ഇക്കാരണങ്ങളാല് അടച്ചു പൂട്ടേണ്ട അവസ്ഥയിലാണ്. പ്രവര്‍ത്തനത്തിലുള്ള പവര് യൂണിറ്റുകളില് ശേഷിയിലും ഏറെ താഴെയാണ് വൈദ്യുതി ഉല്‍പ്പാദനം. വിതരണം ചെയ്ത വൈദ്യുതിയുടെ പണം ലഭിക്കാത്തതും ചില പദ്ധതികളെ പ്രതിസന്ധിയിലാക്കിയിരിക്കുന്നു.\nസ്വകാര്യമേഖലയിലുള്ള കമ്പനികളെയാണ് കടബാധ്യത കൂടുതല് ബാധിച്ചിരിക്കുന്നത്. പൊതുമേഖലാ ഊര്‍ജ കമ്പനികളെ പുനരുജ്ജീവിപ്പിക്കാന് സര്‍ക്കാര് നടപടികള് സ്വീകരിച്ചിട്ടുണ്ട്. എങ്കിലും പുതിയ ഓര്‍ഡറുകളില് ഗണ്യമായ കുറവുണ്ടായതിനാല് 2530 ശതമാനം വരെ മാത്രം ശേഷിയാണ് മേഖലയില് പ്രയോജനപ്പെടുത്തുന്നത്.\nരാജ്യത്ത് മൊത്തം 12,000 മെഗാവാട്ടിന്റെ ഊര്‍ജ പദ്ധതികളാണ് നിലവില് ജനറല് ഇലക്ട്രിക്കല് കൈകാര്യം ചെയ്യുന്നത്. ഇവയില് ഭൂരിഭാഗവും കാര്‍ബണ് പുറന്തള്ളല് പരമാവധി കുറക്കുന്ന സാങ്കേതിക വിദ്യയില് പ്രവര്‍ത്തിക്കുന്നവയാണ്. താപവൈദ്യുത രംഗത്ത് പ്രതിവര്‍ഷം ആറ്എട്ട് ജിഗാവാട്ട് ശേഷി പുതിയതായി കൂട്ടിച്ചേര്‍ക്കാന് കമ്പനി ശ്രമിക്കുന്നുണ്ട്.\nTags:\tThermal Power Plant


ഒരു മനുഷ്യനിൽ അനുയോജ്യമായ ഭാരം: അതെന്താണ്, എങ്ങനെ കണക്കാക്കാം? | സ്റ്റൈലിഷ് പുരുഷന്മാർ\nഇന്ന്, ഞങ്ങളുടെ ബാധ്യതകൾ, പതിവ്, ഉദാസീനമായ ജീവിതശൈലി എന്നിവയിൽ, അമിതഭാരമുള്ളത് ജനസംഖ്യയുടെ വലിയൊരു ഭാഗത്തെ ബാധിക്കുന്ന ഒരു പ്രശ്നമാണ്. അവിടെ നടത്തുന്ന പ്രായം, ഉയരം, ശാരീരിക പ്രവർത്തനങ്ങൾ എന്നിവയെ ആശ്രയിച്ചിരിക്കുന്നു ഒരു മനുഷ്യനിൽ അനുയോജ്യമായ ഭാരം. കണ്ടെത്താൻ നിങ്ങളെ സഹായിക്കുന്ന കാൽക്കുലേറ്ററുകളുണ്ട്, പക്ഷേ അവ എസ്റ്റിമേറ്റുകളാണ്. ഈ ലേഖനത്തിൽ ഒരു മനുഷ്യന്റെ ഭരണഘടനയെക്കുറിച്ചും ഒരാളുടെ ശാരീരിക പ്രവർത്തനത്തെയും ജീവിത താളത്തെയും അനുസരിച്ച് അനുയോജ്യമായ ഭാരം എന്താണെന്നും ഞങ്ങൾ വിശകലനം ചെയ്യും.\nഒരു പുരുഷന് അനുയോജ്യമായ ഭാരം എന്താണെന്ന് അറിയാൻ നിങ്ങൾ ആഗ്രഹിക്കുന്നുണ്ടോ? കണ്ടെത്താൻ നിങ്ങൾ വായിച്ചിരിക്കണം have\n1 വേവലാതിയും പോഷണവും\n2 പ്രചോദനവും ചോദ്യങ്ങളും\n3 ഒരു മനുഷ്യനിൽ അനുയോജ്യമായ ഭാരം കണക്കാക്കൽ\n4 ഒരു പുരുഷനിൽ അനുയോജ്യമായ ഭാരം കൈവരിക്കുന്നതിനുള്ള ഉപദേശം\nസ്കെയിൽ ക്രമീകരിക്കുന്ന ഡാറ്റയെക്കുറിച്ച് കൂടുതൽ ശ്രദ്ധിക്കുന്നത് സ്ത്രീകളാണ് എന്ന വസ്തുത സമൂഹത്തിൽ നമുക്ക് വളരെ പരിചിതമാണ്. എന്നിരുന്നാലും, ശരീരഭാരം വർദ്ധിക്കുന്നതിൽ പല പുരുഷന്മാരും നിശബ്ദമായി ഈ ആശങ്ക അനുഭവിക്കുന്നു. നാം നയിക്കുന്ന ഉദാസീനമായ ജീവിതവും പ്രോസസ് ചെയ്തതും പഞ്ചസാരയുള്ളതുമായ ഉൽപ്പന്നങ്ങൾക്കൊപ്പം മധുരപലഹാരങ്ങളുടെയും ജങ്ക് ഫുഡിന്റെയും പ്രലോഭനങ്ങളിൽ അകപ്പെടാതെ ആരോഗ്യത്തോടെയിരിക്കുക എന്നത് വളരെ ബുദ്ധിമുട്ടാണ്.\nസൂപ്പർമാർക്കറ്റിൽ വാങ്ങാൻ ഞങ്ങൾ പോകുമ്പോൾ അത് കാണാം കൂടുതൽ സമീകൃതവും ആരോഗ്യകരവുമായ ഭക്ഷണക്രമം കൂടുതൽ ജങ്ക് ഡയറ്റിനേക്കാൾ കൂടുതൽ ചിലവാക്കുന്നു. ഉൽ‌പ്പന്നങ്ങൾ പാക്കേജുചെയ്‌ത് അൾ‌ട്രാ പ്രോസസ്സ് ചെയ്യുന്നു. ഏത് ഭക്ഷണത്തിലും അവർ വലിയ അളവിൽ പഞ്ചസാരയും പൂരിത കൊഴുപ്പും ചേർക്കുന്നു. ഇതെല്ലാം ആത്യന്തികമായി ശരീരത്തിലെ കൊഴുപ്പിന്റെ വളർച്ചയെയും ശരീരഭാരത്തെയും സ്വാധീനിക്കുന്നു.\nആദ്യം ആശയം ഭാരം പരിഗണിക്കാൻ, നിങ്ങൾ സ്വയം കുറച്ച് ചോദ്യങ്ങൾ ചോദിക്കണം. നിങ്ങൾക്ക് അമിതഭാരമുണ്ടെങ്കിൽ അത് നഷ്ടപ്പെടേണ്ടത് അത്യാവശ്യമാണ്. എന്നിരുന്നാലും, ദീർഘകാലാടിസ്ഥാനത്തിൽ നിങ്ങൾ ആഗ്രഹിക്കുന്ന ലക്ഷ്യങ്ങൾ നിർണ്ണയിക്കാൻ നിങ്ങൾ എന്നെ നന്നായി മാനസികവൽക്കരിക്കേണ്ടത് ആവശ്യമാണ്. സ്വയം ചോദിച്ച് ആരംഭിക്കുക എന്നതാണ് ആദ്യ കാര്യം: എന്തുകൊണ്ടാണ് നിങ്ങൾ ശരീരഭാരം കുറയ്ക്കാൻ ആഗ്രഹിക്കുന്നത്? ഇത് ആരോഗ്യത്തെക്കുറിച്ചുള്ള ഒരു ചോദ്യമാണെങ്കിൽ അത് അനിവാര്യമാണ്, പക്ഷേ അത് സൗന്ദര്യാത്മകമാണെങ്കിൽ നിങ്ങളുടെ ലക്ഷ്യത്തിന്റെ കാഠിന്യം നേരിടേണ്ടിവരും.\nശരീരഭാരം കുറയ്ക്കുന്നത് എളുപ്പമല്ല മാത്രമല്ല അത് ചെയ്യാൻ നിങ്ങളെ പ്രേരിപ്പിക്കുകയും ചെയ്യുന്നു മോശം സമയങ്ങളിൽ പോലും നിങ്ങളെ രക്ഷിക്കാൻ ഇത് മതിയാകും. നിങ്ങൾക്ക് ഭക്ഷണം കഴിക്കാനുള്ള ഉത്കണ്ഠയുള്ള സമയങ്ങളുണ്ടാകും, മറ്റുള്ളവർ നിങ്ങൾ ഉപേക്ഷിക്കുമ്പോൾ നിങ്ങൾ നിശ്ചലമാവുകയും നിങ്ങളുടെ ശരീരത്തിൽ പരിണാമം കാണാതിരിക്കുകയും ചെയ്യും. ഭക്ഷണക്രമവും വ്യായാമവും നടത്താൻ വളരെയധികം പ്രചോദിതരായ ധാരാളം ആളുകൾ ഉണ്ട്. അവർ എല്ലാ ദിവസവും2മണിക്കൂറോ അതിൽ കൂടുതലോ ജിമ്മിൽ പോയി വ്യായാമത്തിനായി "സ്വയം കൊല്ലുന്നു".\nദൈനംദിന പരിശീലനവുമായി തുടരാൻ പ്രചോദനം വളരെ പ്രധാനപ്പെട്ട ഘടകമാണ്. ശരീരഭാരം കുറയ്ക്കുന്നത് ഒരു ബാധ്യതയോ താൽക്കാലികമോ ആയിരിക്കണമെന്നില്ല. ഇത് ഒരു ജീവിതശൈലിയായിരിക്കണം. നിങ്ങൾ ആരോഗ്യവാനായിരിക്കണം, ശരീരഭാരം കുറയ്ക്കാൻ നിങ്ങൾ തീരുമാനിച്ച ലക്ഷ്യം എപ്പോഴും ഓർമ്മിക്കുക.\nഒരു മനുഷ്യന്റെ അനുയോജ്യമായ ഭാരം നിർണ്ണയിക്കുന്നത് ഘടകങ്ങളുടെ ഒരു പരമ്പരയാണ്. എന്നിരുന്നാലും, നഗ്നനേത്രങ്ങൾ ഉപയോഗിച്ച് നിങ്ങൾക്ക് ഒരു പുരുഷന്റെ ഭാരം അറിയാനാകും. അടിഞ്ഞുകൂടിയ കൊഴുപ്പിന്റെ അളവ്, ശരീരത്തിന്റെ അളവ്, ശരീരത്തിന്റെ ആകൃതി, ഘടന തുടങ്ങിയവ. ശരീരഭാരം കുറയ്ക്കാൻ നിങ്ങൾ തീരുമാനിക്കുമ്പോൾ, ശരീരഭാരം കുറയ്ക്കാൻ ആഗ്രഹിക്കുന്നതിന്റെ യഥാർത്ഥ കാരണം നിങ്ങൾ അറിഞ്ഞിരിക്കണം. ഒരിക്കൽ നിങ്ങൾ അതിനെക്കുറിച്ച് ചിന്തിച്ചാൽ, എത്ര ഭാരം കുറയ്ക്കാൻ നിങ്ങൾ ആഗ്രഹിക്കുന്നു? നിങ്ങൾ എത്തിച്ചേരാൻ ആഗ്രഹിക്കുന്ന ഭാരം നിങ്ങളുടെ ലക്ഷ്യത്തിന്റെ ഉന്നതിയിലാണ്, അത് നേടാൻ നിങ്ങളെ കൊണ്ടുപോകുന്ന യാത്ര ദീർഘവും കഠിനവുമാണ്.\nനിങ്ങൾക്ക് കുറച്ച് പൗണ്ട് മാത്രമേ നഷ്ടപ്പെട്ടിട്ടുള്ളൂവെങ്കിൽ, പ്രശ്‌നമില്ല, ഒന്നോ രണ്ടോ ആഴ്ചയ്ക്കുള്ളിൽ, നിങ്ങൾക്ക് ഇത് വീണ്ടും നഷ്‌ടപ്പെടും. എന്നിരുന്നാലും, 100 കിലോഗ്രാമിൽ കൂടുതൽ ഭാരം ഉള്ളവരുണ്ട്, അവരുടെ അനുയോജ്യമായ ഭാരം 80 കിലോയാണ്. ആരോഗ്യകരമായ രീതിയിൽ 20 കിലോ ഭാരം കുറയ്ക്കുക എന്നത് ഒന്നോ രണ്ടോ ആഴ്ചത്തെ എളുപ്പമുള്ള കാര്യമല്ല. ഇത് ക്ഷമ, ദൈർഘ്യം, സ്ഥിരോത്സാഹം, എല്ലാറ്റിനുമുപരിയായി ഇച്ഛാശക്തി എന്നിവയുടെ ചോദ്യമാണ്.\nഈ ഭാരം നിങ്ങൾക്ക് എങ്ങനെ ലഭിച്ചു? നിങ്ങളുടെ ദൈനംദിന പരാജയത്തിൽ നിങ്ങൾ എന്താണ് പരാജയപ്പെടുന്നതെന്ന് സ്വയം ചോദിക്കുക. നിങ്ങളുടെ മോശം ഭക്ഷണങ്ങളും അനാരോഗ്യകരമായ ജീവിതശൈലിയും എന്താണ്. നിങ്ങൾ സ്വയം നിശ്ചയിച്ചിട്ടുള്ള ഭാരം കൈവരിക്കാൻ നിങ്ങൾ തയ്യാറാണോ?\nഈ ചോദ്യങ്ങളെല്ലാം ചോദിച്ചുകഴിഞ്ഞാൽ, നടപടിയെടുക്കേണ്ട സമയമാണിത്.\nഒരു മനുഷ്യനിൽ അനുയോജ്യമായ ഭാരം കണക്കാക്കൽ\nനമ്മൾ മുമ്പ് പറഞ്ഞതുപോലെ, ഈ സമയത്ത് നിരവധി വിവാദങ്ങളുണ്ട്, കാരണം ഗണിതശാസ്ത്ര പാരാമീറ്ററുകൾ ഉപയോഗിച്ച് ആളുകളെ നന്നായി അളക്കാൻ കഴിയില്ല. മനുഷ്യന്റെ സ്വഭാവം ഓരോ വ്യക്തിയിലും വ്യത്യസ്തമാണ്, ഓരോ വ്യക്തിയുടെയും ആവശ്യങ്ങൾക്കനുസൃതമായി ഏറ്റവും മികച്ച പ്രോഗ്രാം നിർണ്ണയിക്കണം.\nനിങ്ങളുടെ ഭക്ഷണത്തെ മില്ലിമീറ്ററുമായി പൊരുത്തപ്പെടുത്തുന്നതിന് നിങ്ങൾ നിരവധി വ്യക്തിഗത വശങ്ങൾ കണക്കിലെടുക്കണം. ശരീരഭാരം കുറയ്ക്കാൻ പ്രചോദനവും കണ്ടീഷനിംഗ് അനുഭവവുമാകണമെങ്കിൽ ഇത് ആവശ്യമാണ്.\nആദ്യം ചിന്തിക്കേണ്ടത് ബോഡി മാസ് സൂചികയിൽ. ഇത് നിങ്ങളുടെ ഭാരത്തിന്റെയും ഉയരത്തിന്റെയും ശരാശരിയാണ്. ശരീരത്തിലെ കൊഴുപ്പിന്റെ ശതമാനം കണക്കാക്കണം. ആന്തരിക അവയവങ്ങളെ ചുറ്റിപ്പറ്റിയാണ് വിസറൽ കൊഴുപ്പ്. പുരുഷന്മാരിലാണ് ഇത് കൂടുതലായി കാണപ്പെടുന്നത്. മറ്റ് കൊഴുപ്പ് subcutaneous ഉം ചർമ്മത്തിന് കീഴിലുള്ളതുമാണ്.\nഅടുത്തതായി, ഞങ്ങൾ കണക്കാക്കാൻ പോകുന്നു പേശികളുടെ അളവ്r. രണ്ട് തരത്തിലുള്ള പേശികളുണ്ട്, ആന്തരിക അവയവങ്ങളുടെ പേശിയും അസ്ഥികളുമായി ബന്ധിപ്പിച്ചിരിക്കുന്ന പേശിയും നിങ്ങളുടെ ശരീരത്തിന്റെ ചലനാത്മകതയെ അനുവദിക്കുന്നു. വ്യായാമവും മറ്റ് പ്രവർത്തനങ്ങളും ഉപയോഗിച്ച് നിങ്ങൾക്ക് ഇത് വർദ്ധിപ്പിക്കാൻ കഴിയും.\nഅവസാനമായി, നിങ്ങൾ കണക്കാക്കണം ബേസൽ മെറ്റബോളിസം. ദൈനംദിന പ്രവർത്തനങ്ങൾ നടത്താൻ ആവശ്യമായ ഏറ്റവും കുറഞ്ഞ കലോറിയാണ് ഇത്.\nഒരു പുരുഷനിൽ അനുയോജ്യമായ ഭാരം കൈവരിക്കുന്നതിനുള്ള ഉപദേശം\nആരോഗ്യകരമായ ഭക്ഷണ സങ്കൽപ്പങ്ങളെ അടിസ്ഥാനമാക്കിയുള്ള ശാരീരിക നുറുങ്ങുകളുടെ ഒരു പരമ്പരയുണ്ട്: ദിവസത്തിൽ പലതവണ ഭക്ഷണം കഴിക്കുക, ശാരീരിക പ്രവർത്തനങ്ങൾ ചെയ്യുക, സ്വയം ജലാംശം നൽകുക, മദ്യപാനം കുറയ്ക്കുക, പാനീയങ്ങൾ ഉത്തേജിപ്പിക്കുക, മധുരപലഹാരങ്ങൾ സന്തുലിതമാക്കുക തുടങ്ങിയവ. എന്നിരുന്നാലും, നിങ്ങൾ സ്വയം നിശ്ചയിച്ചിട്ടുള്ള ലക്ഷ്യം നേടുന്നതിന് ശരിക്കും ഉപയോഗപ്രദമായവ കാണിക്കാൻ ഞാൻ ആഗ്രഹിക്കുന്നു.ഈ:\nപദ്ധതിയുടെ തുടക്കം മുതൽ സന്തോഷകരവും പോസിറ്റീവുമായ ഒരു ഭാവം പുലർത്തുക. നിങ്ങൾ സ്വയം ഉത്തേജിപ്പിക്കുകയും പ്രചോദിപ്പിക്കുകയും അല്ലെങ്കിൽ നിങ്ങളുടെ ചുറ്റുമുള്ള ആളുകളിലേക്ക് ചായുകയും വേണം.\nപ്രചോദനം നഷ്ടപ്പെടാതിരിക്കാൻ നിങ്ങളുടെ ശരീരം എങ്ങനെ ആയിരിക്കണമെന്ന് നിങ്ങൾ ആഗ്രഹിക്കുന്നുവെന്ന് എല്ലാ ദിവസവും ചിന്തിക്കുക.\nനിങ്ങൾക്ക് കാണാൻ കഴിയുന്നിടത്ത് നിങ്ങൾ ശരിക്കും സുന്ദരനായിരിക്കുന്ന ഒരു ഫോട്ടോ ഇടുക.\nഉറക്കത്തിന് മുമ്പ്, നിങ്ങൾ നടത്തിയ ഭാരം കുറയ്ക്കുന്നതിനുള്ള നേട്ടങ്ങൾ എഴുതുക. നിരീക്ഷിക്കാൻ അത് ആവശ്യമില്ല, പക്ഷേ ഇത് ഒരു നല്ല ഉത്തേജനമായിരിക്കും. നിങ്ങൾക്ക് കുറവും മറ്റുള്ളവയും കൂടുതൽ നഷ്ടപ്പെടുന്ന ദിവസങ്ങളുണ്ടെന്ന് കരുതുക. പ്രധാനം അന്തിമഫലമാണ്, നിങ്ങൾ നന്നായി മുന്നേറുന്നു എന്നതാണ്.\nശരീരഭാരം കുറയ്ക്കാൻ നിങ്ങളെ നയിച്ച ലക്ഷ്യം എപ്പോഴും ഓർക്കുക.\nഈ നുറുങ്ങുകൾ ഉപയോഗിച്ച് നിങ്ങൾക്ക് ശരീരഭാരം കുറയ്ക്കാനും അനുയോജ്യമായ ഭാരം നേടാനും കഴിയുമെന്ന് ഞാൻ പ്രതീക്ഷിക്കുന്നു.\nലേഖനത്തിലേക്കുള്ള പൂർണ്ണ പാത: സ്റ്റൈലിഷ് പുരുഷന്മാർ » യോജിക്കുക » ആരോഗ്യം » ഒരു മനുഷ്യനിൽ അനുയോജ്യമായ ഭാരം\nസ്റ്റൈലുള്ള ഒരു മനുഷ്യൻ പറഞ്ഞു\nഅക്ഷരപ്പിശകുകൾ നിറഞ്ഞ നിങ്ങൾ എഴുതിയത് വീണ്ടും വായിക്കുക, നന്ദി.\nശൈലിയിലുള്ള ഒരു മനുഷ്യന് മറുപടി നൽകുക


'നിങ്ങള് മണികര്‍ണികയല്ലേ, അതിര്‍ത്തിയിലേക്ക് പോകൂ, ചൈനയെ തോല്‍പ്പിക്കൂ'; കങ്കണയെ ട്രോളി അനുരാഗ് കശ്യപ് | you manikarnika go and beat china anurag kashyap tells to kangana\n''നിങ്ങള് ഒരേയൊരു മണികര്‍ണികയല്ലേ. നാലോ അഞ്ചോ ആളുകളെ കൂട്ടി പോയി ചൈനയെ തകര്‍ക്കൂ. നോക്കൂ, അവര് എങ്ങനെയാണ് നമ്മുടെ രാജ്യത്തേക്ക് നുഴഞ്ഞുകയറുന്നത്...''\nMumbai, First Published Sep 18, 2020, 10:55 AM IST\nമുംബൈ: ബോളിവുഡ് നടി കങ്കണ റണാവത്തിനെ ചുറ്റിയാണ് ഇപ്പോള് പ്രധാന വിവാദങ്ങളെല്ലാം. നടന് സുശാന്ത് രാജ്പുത്തിന്റെ മരണത്തോടെ മഹാരാഷ്ട്ര സര്‍ക്കാരും കങ്കണയും തമ്മില് ആരംഭിച്ച തര്‍ക്കം ഇപ്പോള് ബോളിവുഡ് താരങ്ങളിലേക്കും കടന്നിരിക്കുകയാണ്. താന് ഒരു പോരാളിയാണെന്നും തല കൊയ്‌തെടുക്കാം പക്ഷേ ഒരിക്കലും തല കുനിക്കില്ലെന്നുമെല്ലാമുള്ള കങ്കണയുടെ ട്വീറ്റിന് കുറിക്കുകൊള്ളുന്ന മറുപടി നല്‍കിയിരിക്കുകയാണ് നടനും സംവിധായകനും നിര്‍മ്മാതാവുമായ അനുരാഗ് കശ്യപ്.\n'നാലഞ്ച് പേരെ കൂട്ടി അതിര്‍ത്തിയില് പോയി ചൈനയെ തോല്‍പ്പിക്കൂ' എന്നാണ് കശ്യപ് കങ്കണയെ പരിഹസിച്ചത്. ''നിങ്ങള് ഒരേയൊരു മണികര്‍ണികയല്ലേ. നാലോ അഞ്ചോ ആളുകളെ കൂട്ടി പോയി ചൈനയെ തകര്‍ക്കൂ. നോക്കൂ, അവര് എങ്ങനെയാണ് നമ്മുടെ രാജ്യത്തേക്ക് നുഴഞ്ഞുകയറുന്നത്. നിങ്ങള് ഇവിടെ ഉള്ളിടത്തോളം ആര്‍ക്കും ഈ രാജ്യത്തെ തൊടാനാകില്ലെന്ന് അവര്‍ക്ക് കാണിച്ചുകൊടുക്കൂ. നിങ്ങളുടെ വീട്ടില് നിന്ന് വെറും ഒരു ദിവസത്തെ യാത്രയെ കാണൂ എല്‍എസിയിലേക്ക്. പോകൂ സിംഹപ്പെണ്ണേ. ജയ്ഹിന്ദ്'' - അനുരാഗ് കശ്യപ് ട്വീറ്റ് ചെയ്തു.\nഹിമാചലിലെ മണാലിയിലുള്ള വീട്ടിലാണ് ഇപ്പോള് കങ്കണ താമസിക്കുന്നത്. വാക്കുകള്‍കൊണ്ട് കങ്കണയും അനുരാഗ് കശ്യപും പരസ്പരം ആക്രമിക്കുന്നത് ഇതാദ്യമല്ല. '' ഞാന് പോരാളിയാണ്. എനിക്ക് എന്റെ തല അറുക്കാന് കഴിയും, പക്ഷേ എനിക്ക് തല കുനിക്കാനാകില്ല. രാജ്യത്തിന്റെ അഭിമാനത്തിനുവേണ്ടി ഞാന് എപ്പോഴും ശബ്ദിച്ചുകൊണ്ടിരിക്കും. അഭിമാനിയായി ബഹുമാന്യയായി സ്വാഭിമാനത്തോടെ ദേശീയവാദിയായി അഭിമാനത്തോടെ ഞാന് ജീവിക്കും...'' എന്നായിരുന്നു കങ്കണയുടെ ട്വീറ്റ്.\nനേരത്തെ കങ്കണ മുംബൈയ്‌ക്കെതിരെയും ബോളിവുഡിനെതിരെയും നടത്തിയ ആരോപണങ്ങള്‍ക്കെതിരെ ഊര്‍മിള രംഗത്തുവന്നിരുന്നു. അനാവശ്യമായി ഇരവാദമാണ് കങ്കണ മുന്നോട്ട് വയ്ക്കുന്നതെന്നും സ്ത്രീയെന്ന നിലയിലും സഹതാപം സൃഷ്ടിക്കാന് കങ്കണ ശ്രമിക്കുകയാണെന്നും ഊര്‍മ്മിള ആരോപിച്ചു. ഇതോടെയാണ് ഇരുവരും തമ്മില് തര്‍ക്കം തുടങ്ങിയത്.\nരാജ്യം മുഴുവന് മയക്കുമരുന്ന് എന്ന ഭീഷണി നിലനില്‍ക്കുന്നുണ്ട്. എന്നാല് കങ്കണയുടെ ജന്മനാടായ ഹിമാചലാണ് ഈ ലഹരിമരുന്നുകളുടെ ഉത്ഭവ സ്ഥാനമെന്ന് അവര്‍ക്കറിയില്ലേ? സ്വന്തം സംസ്ഥാനത്ത് നിന്നായിരിക്കണം കങ്കണയുടെ പ്രവര്‍ത്തനം തുടങ്ങേണ്ടിയിരുന്നതെന്നും ഊര്‍മ്മിള പറയുന്നു. നികുതി ദായകരുടെ പണമുപയോഗിച്ച് വൈ കാറ്റഗറി സുരക്ഷ ലഭിച്ച കങ്കണ എന്തുകൊണ്ട് ഇത്തരം ലഹരി ചങ്ങലയെക്കുറിച്ചുള്ള വിവിരം പൊലീസിന് നല്‍കുന്നില്ലെന്നും ഊര്‍മ്മിള ചോദിച്ചു. മുംബൈയ്ക്കെതിരായ കങ്കണയുടെ പരാമര്‍ശങ്ങള്‍ക്കെതിരെയും രൂക്ഷമായി ഊര്‍മിള പ്രതികരിച്ചിരുന്നു.\nLast Updated Sep 18, 2020, 11:06 AM IST


ആരാധകരുടെ ചോദ്യത്തിന് മറുപടിയുമായി മീരാ നന്ദന്\nPublished at May 7, 2021 10:23 AM\nദിലീപ് നായകനായ ലാല് ജോസ് ചിത്രം മുല്ലയിലൂടെ ബിഗ് സ്‌ക്രീനിൽ തുടക്കം കുറിച്ച നായികയാണ് മീര നന്ദന്.നല്ല അഭിനേത്രിയെന്നത് പോലെ മികച്ചൊരു ഗായിക കൂടിയായ മീര പിന്നണി ഗായിക എന്ന നിലയിലും പ്രശസ്തയാണ്. ഇപ്പോള് സിനിമയില് നിന്നുമെല്ലാം ഇടവേളയെടുത്ത് ദുബായിൽ ആര്‍ജെ ആയി ജീവിതം അടിച്ചുപൊളിക്കുകയാണ് താരം.ദുബായിൽ വെച്ച് താരം നടത്താറുള്ള ഫോട്ടോഷൂട്ടുകളും ഗ്ലാമർ ചിത്രങ്ങളടങ്ങിയ ഫോട്ടോഷൂട്ടും മോഡലിങ് ചിത്രങ്ങളുമൊക്കെ പ്രേക്ഷർക്കായി പങ്കിടാറുണ്ട് .\n2008-ൽ 'മുല്ല' എന്ന സിനിമയിലൂടെ എത്തിയ മീര, 'പുതിയ മുഖം', 'എൽസമ്മ എന്ന ആൺകുട്ടി', 'മല്ലുസിങ്, 'റെഡ് വൈൻ' തുടങ്ങിയ സിനിമകളിലൂടെയാണ് ശ്രദ്ധേയയായത്. 2017 ല് പുറത്തിറങ്ങിയ ഗോള്‍ഡ് കോയിന്‍സ് ആണ് മീര അവസാനം അഭിനയിച്ച സിനിമ.\nമുപ്പതാം പിറന്നാള് ദിനത്തില് ഇന്‍സ്റ്റാഗ്രാമിൽ മീര പങ്കുവെച്ച കുറിപ്പ് ഏറെ വൈറലായിരുന്നു. ''അഭിനയത്തോടൊപ്പം തന്നെ ബിരുദം നേടാനായി. ദുബായിലേക്ക് താമസം മാറി. സ്വന്തം കാലില് നില്‍ക്കുകയും സ്വാതന്ത്ര്യത്തില് ഇഷ്ടം കണ്ടെത്തുകയും ചെയ്തു. പ്രണയത്തിലായി. ബ്രേക്ക് അപ്പുകളുണ്ടായി. ആദ്യം എന്നെ തന്നെ സ്നേഹിക്കണമെന്ന് പഠിച്ചു. എന്ത് സംഭവിച്ചാലും കുടുംബത്തിനാണ് പ്രഥമ പരിഗണന എന്നു മനസിലാക്കി'' എന്ന കുറിപ്പായിരുന്നു വൈറൽ ആയത്.\nഇപ്പോൾ ആരാധകരുടെ സംശയങ്ങൾക്ക് ഇൻസ്റ്റയിലൂടെ മറുപടി നൽകുകയാണ് താരം.\nഇന്റെറെസ്റ്റിങ് ചോദ്യങ്ങൾ എന്ന് പറഞ്ഞിട്ട് ഇതെന്ത് ചോദ്യമാണ്; ഇതേ ചോദ്യവുമായി നിറയെ സംശയങ്ങൾ എത്തുന്നു. ഉടനെ വിവാഹം ഇല്ല എന്നാണ് വിവാഹം എപ്പോഴെന്ന ചോദ്യത്തിന് മീര മറുപടി നൽകിയത്. എപ്പോഴാണ് ഇനി കേരളത്തിലേക്ക് എന്ന ചോദ്യത്തിന് ഏപ്രിൽ 23 നു വരാൻ ഇരുന്നതാണ് എന്നും എന്നാൽ അപ്പോഴാണ് ഇന്ത്യയിലെ അവസ്ഥ മോശമായി മാറിയത് എന്നും മീര പറയുന്നു.\nഅവസ്ഥ മോശം ആയതുകൊണ്ട് യാത്രക്ക് പറ്റിയ സമയം അല്ലെന്നു മനസിലായി അങ്ങനെ യാത്ര ഒഴിവാക്കി. കുടുംബത്തെ മിസ് ചെയ്യുന്നുണ്ട് എന്നും മീര ആരാധകരോടായി പറയുന്നു. എപ്പോഴാണ് മലയാളം സിനിമ ലോകത്തിലേക്ക് എത്തുക എന്ന ചോദ്യത്തിനും വിശദമായ മറുപടി മീര നൽകുന്നുണ്ട്. 'ഇതേ ചോദ്യം ഒരുപാട് ആളുകൾ അവർത്തിക്കുന്നുണ്ട്', എന്നും മീര വ്യക്തമാക്കി.\n"എപ്പോൾ മലയാളസിനിമയിലേക്ക് എത്തും എന്ന് ചോദിച്ചാൽ സത്യസന്ധമായി പറയാമല്ലോ എനിക്ക് അറിയില്ല", എന്നാണ് മീര പ്രതികരിച്ചത്. ഒരു മോളിവുഡ് സ്റ്റാറിനെ വിവാഹം കഴിക്കാൻ അവസരം കിട്ടിയാൽ ആരെ തെരഞ്ഞെടുക്കും എന്നുള്ള രസകരമായ ചോദ്യവും മീരയോട് ആരാധകർ ഉയർത്തിയിരുന്നു.\n'തനിക്ക് താത്‌പര്യം ഇല്ല' എന്നാണ് മോളിവുഡ് സ്റ്റാറിനെ വിവാഹം കഴിക്കാൻ താത്പര്യമുണ്ടോ എന്ന ചോദ്യത്തിന് മീര നൽകിയ മറുപടി. എന്ത്കൊണ്ട് സിനിമ ചെയ്യുന്നില്ല എന്നുള്ള ചോദ്യങ്ങളും ആരാധകർ ഉയർത്തിയിരുന്നു എന്നാൽ താൻ ഇപ്പോൾ ഒരു ജോലി ചെയ്യുകയല്ലേ, അതിൽ താൻ ഹാപ്പിയാണ് അല്ലാതെ മറ്റു കാരണങ്ങൾ ഇല്ല എന്നാണ് മീര പറയുന്നത്.\nMeera Nandan answers the question of the fans